ވީރާނާވެފައިވީ ޙަޔާތް މަގޭ2| Esfiya - Dhivehi Vaahaka Site\nމަންމަ އަހަންނާއި ފަހުންވެސް އެވާހަކަ ދެއްކިއެވެ. އަހަރެން އެކަމާއެދު ވިސްނަމުން ދިޔައީމެވެ. ޝާފީއަށް ބައްޕައެއްގެ ލޯބި ދެވޭނެ ފަރާތަކަށް ޔަމާން ވާނެކަމަށް މަންމަވެސް ޤަބޫލުކުރެއެވެ. އޭނާގެ އަމަލުތައްވެސް އެކަމަށް ހެކިދެއެވެ. ނަމަވެސް ފަހުން ވާނެ ގޮތެއް އިނގޭނީ ކާކަށް ހެއްޔެވެ؟ އަހަރެންގެ ހިތާއި ސިކުނޑި އަރާރުންވަމުން ދިޔައެވެ. ހަދަންވީ ކިހިނެއްކަމެއް އަހަންނަށް ނޭންގުނެވެ. އަހަންނަށްވެސް އަދި ޝާފީއަށްވެސް ދެރަގޮތެއް ވިޔަނުދޭނެކަމުގެ ޔަޤީންކަން ދެވަނަފަހަރަށްވެސް ޔަމާންއާއި ޔަމާންގެ އާއިލާއިން ދިނެވެ. އެންމެންގެ ވާހަކަތަކާއި ދޭތެރޭ ވިސްނުމަށްފަހު އަދި ޝާފީގެ އުފަލާއި އެކުއްޖާގެ މުސްތަގުބަލަށްޓަކައިވެސް އަހަރެން ނިންމީ ޔަމާންއާއި ކައިވެނި ކުރާށެވެ. އެކަމަކުވެސް އަހަރެން ބިރުގަތެވެ. ޔަމާންއަށް ބޭނުންވާ ލޯތްބާއި އަޅާލުން ނުދެވިދާނެތީއެވެ.\nއަހަރެމެން ދެމީހުންވެސް މާބޮޑު ޕާޓީއެއް ބާއްވާކަށް ބޭނުމެއް ނުވެއެވެ. ވުމާއެކު ކައިވެނި ޕާޓީގައި ބައިވެރިވީ އާއިލާގެ މެމްބަރުންނާއި ގާތް ރައްޓެހިންނެވެ. ޕާޓީ ކުރިއަށް ދިޔައިރު އެންމެންގެ މޫނުތަކުން އުފާވެރިކަން ފެންނަމުން ދިޔައެވެ. ހިތް ނުތަނަވަސްވެފައިވީ ނަމަވެސް ހިނިތުންވުމެއް ވެރިކުރުވައިގެން އަހަރެން ހުރީމެވެ. އެމީހުންގެ އުފާވެރިކަން އަހަރެންގެ ސަބަބުން ގެއްލިދާން ނޭދޭތީއެވެ. ޔަމާންގެ މޫނުމަތިންވެސް ހިތްހަމަޖެހުން ފެންނަމުން ދިޔައެވެ. ދަރިފުޅުގެ އުޖާލާވި މޫނާއި އެ މައުސޫމް ހިނިތުންވުން ފެނި، އަހަރެން ނިންމީ ރަނގަޅު ނިންމުމެއް ކަމުގައި ހިތް ބުނެލިއެވެ. މަންމަގެ އަތުގައި ހިފާލައިގެން ހުރި ދަރިފުޅު އަހަރެން ކައިރިއަށް އައީ ދުވެލާފައެވެ. އަހަރެން ތިރިވެލުމުން “މަންމާ” އޭ ކިޔާ ވަރަށް ލޯބިން އަހަރެން ގައިގައި ބައްދާލިއެވެ. އަހަރެންވެސް ދަރިފުޅުގެ ބުރަކަށީގައި ފިރުމާލީމެވެ.\nހަވީރު ބޭއްވި ޕާޓީ ނިމުނުއިރު އިރުއޮއްސެނީއެވެ. އަހަންނާއި ދަރިފުޅު ގޮވައިގެން ޔަމާންގެ އާއިލާ ދިޔައީ އެގެއަށެވެ. ތަނަވަސް ބޮޑު ގެއެކެވެ. އަށް ބުރިއަށް ނަގާފައިވާ އިމާރާތުން އެކަނިވެސް އެމީހުންގެ މުއްސަނދިކަން ރަމްޒުކޮށްދެއެވެ. ސިޓިންގރޫމްގައިވާ އަގުބޮޑެތި ފަރުނީޗަރތައްވެސް އެކަމަށް ހެކިދެއެވެ. އެންމެން ސޯފާގައި އިށީންދެ ހަމަޖެހިލިއެވެ. ތަންކޮޅެއް ދުރުގައި އަހަރެން މަޑުކޮށްލައިގެން ހުރީމެވެ. “ދަރިފުޅާ ޝަބާ، ކީއްވެ ކޮޅަށް ތިހުރީ؟ އާދޭ އިށީންދެލަން” ޔަމާންގެ ބައްޕަ މިހެން ބުނެލި ވަގުތު އެންމެންގެ ނަޒަރު އަހަންނަށް ހުއްޓުނެވެ. ޝާފީ އުނގަށްލައިގެން އިން ޔަމާންވެސް އަހަންނަށް ބަލާލިއެވެ. އަހަރެން ލަދުން އިސްޖަހާލީމެވެ. “ތެދެއް ދަރިފުޅާ.. ހާދަ ބީރައްޓެހިވެފައި ތި ހުންނަނީ؟؟ މިހާރު މިއީ ދަރިފުޅުގެވެސް ގެއެއްނު… އާދޭ މަންމައާއި އެކު” ޔަމާންގެ މަންމަ އައިސް އަހަރެންގެ އަތުގައި ހިފާލިއެވެ. “މާމާ… އާދެބަލަ…” ރީމާ ގޮވާލުމުން މަންމަ އެދިމާއަށް ދިޔުމުގެ ކުރިން އިސްރާއަށް ގޮވާ އަހަރެން ކައިރިއަށް އައުމަށް އެދުނެވެ.\n“ޝަބާ..” ދޮންބެދައްތަ އައިސް އަހަންނަށް ގޮވާލުމަށްފަހު އަހަރެންގެ އަތުގައި ހިފާލިއެވެ. “ނާވަސްވެފަ ދޯ؟ އަހަރެންވެސް އެންމެ ފުރަތަމަ މިގެއަށް އައި ދުވަހު ވަރަށް ހާސްވި.. ޑޯންޓް ވޮރީ… މަންމަމެން ވަރަށް ކޫލް ވާނެ…” ދޮންބެދައްތަ އަހަރެންގެ ގައިގައި ބައްދާލަމުން ބުނެލިއެވެ. ދެން އަނެއްކާވެސް އަހަރެންގެ އަތުގައި ހިފާލަމުން ސޯފާއާއި ދިމާއަށް ހިނގައިގަތެވެ. އަހަރެން ގެންގޮސް ބޭންދީ ޔަމާންއާއި ޖެހިގެންނެވެ. “ކުޑަބެދައްތާ” ރީމާ ވަރަށް ލޯބިން އަހަންނަށް ގޮވާލި އަޑު އިވުނެވެ. އަހަރެން ބަލާލިއިރު މަންމައާއިއެކު ރީމާ އަހަރެމެން ތިބި ސޯފާއާއި ދިމާއަށް އަންނަނީއެވެ. އަހަރެންގެ ގާތަށް އައިސް އޭނާގެ އަތުގައި އޮތް ކާޑެއް އަހަންނަށް ދައްކާލިއެވެ. އޭގައި “ވެލްކަމް ކުޑަބެދައްތާ” ލިޔެލާފަ ރީތި ކުރެހުންތަކެއް ހިމަނާލާފައި ހުއްޓެވެ. ކާޑުގާ ހިފަމުން އަހަރެން ޝުކުރު އަދާކުރީމެވެ. އަދި ރީމާ އަހަރެންގެ އުނގުގައި ބައިންދާލީމެވެ. އެންމެންވެސް އެކި ވާހަކަދައްކަން އިރުކޮޅަކު ތިއްބެވެ. މަޑުމަޑުން އަހަރެންގެ ހާސްކަންވެސް ފިލާ އެމީހުންގެ ވާހަކަތަކުގައި ބައިވެރިވީމެވެ.\nޔަމާންއާއިއެކު ގޮސް ކޮޓަރިއަށް އަހަރެން ވަނީމެވެ. އަނެއްކާވެސް އަހަރެން ހާސްވާންފެށިއެވެ. ދޮރުމަތީގައި މަޑުކޮށްލައިގެން ހުރުމުން ޔަމާން އަހަންނަށް ބަލާލިއެވެ. “ޝަބާ…” ޔަމާން އައިސް އަހަރެންގެ އަތުގައި ހިފާލިއެވެ. އުނދަގޫވި ނަމަވެސް އަހަރެން ކޮންމެހެން އަތް ދުރުކޮށްލާކަށް ނޫޅެމެވެ. ކޮންމެ ގޮތެއްވިޔަސް މިހާރު އެއީ އަހަރެންގެ ފިރިމީހާއެވެ. އެތެރެއަށް ވަދެ ޔަމާން ދޮރު ލެއްޕިއެވެ. އަހަރެން އެއްވެސް އެއްޗެކޭ ނުބުނެ އިސްޖަހާލައިގެން ހުރީމެވެ. ޔަމާން އަހަރެން ގެންގޮސް ކޮޓަރީގައި ހުރި ސޯފާގައި ބައިންދާލިއެވެ. އަދި އޭނާވެސް ކައިރީގައި އިށީނެވެ. އިރުކޮޅަކު އެއްވެސް އެއްޗެއް ނުބުނެ ދެމީހުންވެސް ތިބީމެވެ. އަހަންނަށް ގޮވާލުމަށްފަހު އަނެއްކާވެސް ޔަމާން އަހަރެންގެ އަތުގައި ހިފިއެވެ. އަހަރެން ޔަމާންގެ މޫނަށް ބަލާލިއިރު ޔަމާންވެސް އިނީ އަހަންނަށް ބަލަހައްޓައިގެންނެވެ. “ޝަބާ… އަހަންނަށް އިނގޭ ޝަބާ މިކައިވެނި ކުރީ ޝާފީއަށްޓަކައިކަން. އަދި މިއީ ޝަބާއަށް ފަސޭހަ ނިންމުމެއް ނޫންކަންވެސް އިނގޭ. އެކަމަކުވެސް ޝަބާގެ ޙަޔާތުން ޖާގައެއް ދިނީތީ އަހަރެން އުފާކުރަން… އަހަރެން މަސައްކަތްކުރާނަން ރަނގަޅު ފިރިއަކަށްވެވޭތޯ.. ޝާފީއާއިމެދު ޝަބާ ހާސްނުވާތި.. ޝާފީއަށް އަހަރެންގެ ފަރާތުން އަބަދުވެސް ބައްޕައެއްގެ ލޯބި ދޭނަން.” ޔަމާން އަހަރެންގެ ދެއަތަށް ފިތާލާ ބާރުކޮށްލަމުން ޔަޤީންކަން ދިނެވެ. އެވަގުތު އަހަރެމެން ދެމީހުންގެ ގުޅިލާމެހިފައިވާ އަތަށް ނަޒަރު ހުއްޓާލެވުނެވެ. “ޔަމާން…” މަޑުމަޑުން އަހަރެން ޔަމާންއަށް ގޮވާލީމެވެ. އަދި އެމޫނަށް ބަލާލީމެވެ. ޔަމާންގެ މޫނުން އަހަރެން ބުނަން އުޅޭ ވާހަކައަށް ޝައުޤުވެރިވެފައިވާ މިންވަރު ހާމަވަމުންދިޔައެވެ.\nއިސްޖަހާލާ ވާހަކަ ކުރިއަށް ގެންދެވޭތޯ މަސައްކަތްކުރީމެވެ. “ޔަމާން… ޔަމާން… އަހަރެން…” އަހަރެންނަށް ކުރިއަށް ނުގެންދެވުނެވެ. “އިޓްސް އޯކޭ ޝަބާ.. އަހަންނަށް އިނގޭ އަދި ޝަބާއަށް ވަގުތު ބޭނުންވާނެކަން. އެކަން އަހަރެން ގަބޫލުކުރަން.” ކުރިންވެސް އަހަރެމެން ދެމީހުންގެ ދެމެދު މާ ގާތް ގުޅުމެއް ނެތީތީ އަހަންނަށް ޔަމާންއާއި ވާހަކަ ދެއްކުން އެހާ ފަސޭހަ ކަމަކަށް ނުވިއެވެ. އެކަން ދެނެގަނެ ޔަމާން އަހަރެމެންގެ ގުޅުމަށް ވަގުތު ދޭން ނިންމިއިރު ދެމީހުންނަށްވެސް އެއްބަސްވެވުނީ ގާތް އެކުވެރިންގެ ގޮތުގައި އެގުޅުން ކުރިއަށް ގެންދިއުމަށެވެ. އޭރުން ދެމީހުންނަށްވެސް އެގުޅުން ކުރިއަށް ގެންދަން ފަސޭހަވާނެތީއެވެ. “ދެން އަހަރެން މިދަނީ ނަމާދަށް.. ޝަބާވެސް ނަމާދުކޮށްލާ އިނގޭ” ކުޑައިރުކޮޅަކު ވާހަކަ ދައްކަން ތިބުމަށްފަހު، ކޮޓަރިން ނުކުތުމުގެ ކުރިން ޔަމާން ބުނެލިއެވެ.\nއެރޭ ނިދަންވީއިރު އަނެއްކާވެސް އަހަރެން ހާސްވާން ފަށައިފިއެވެ. ނިދަން ތައްޔާރުވެގެން އައިސް ޔަމާން އެނދުގައި ޖައްސާލުމުން އަހަރެންވެސް ގޮސް ފާހާނާއަށް ވަނީމެވެ. ނިދާ އެއްޗެހި ލައިގެން ނުކުންނަން އުޅެފައިވެސް އިރުކޮޅަކު މަޑުކޮށްލެވުނީ ބުރުގާ ނާޅާ ޔަމާންގެ ކުރިމައްޗަށް ނުކުންނަ ފުރަތަމަ ފަހަރުކަމުންނެވެ. މަޑުމަޑުން ދޮރު ހުޅުވާލުމަށްފަހު ފާހާނާއިން ނުކުތީމެވެ. އެނދުމަތީގައި ފޯނާއި ކުޅެން އިން ޔަމާންގެ ނަޒަރު އަހަންނަށް ހުއްޓުނެވެ. ކުރިއަށް ފިޔަވަޅެއްވެސް އަޅަން ނޭންގިފައި އަހަންނަށް ހުރެވުނެވެ. ޔަމާން އަލުން ފޯނަށް ބަލަން ފެށިއެވެ. މާގިނައިރު ބަލަން ހުރުމުން އަހަންނަށް އުނދަގޫވިކަން އިހްސާސްވީ ކަންނޭންގެއެވެ. “ޝަބާ… އާދޭ ނިދަން އޮށޯންނަން…” ވަކި އެއްޗެއް ނުބުނެ އަހަރެން އެ ހުރިތާ ހުރުމުން ވާހަކަ ދެއްކީ ޔަމާންއެވެ. އެނދުގައި ނިދާނީތޯ ނޫނީ ބާލީސް ހިފައިގެން ސޯފާއަށް ދާންވީތޯ ވިސްނަން ހުއްޓާ އަނެއްކާވެސް ޔަމާން ވާހަކަ ދެއްކި އަޑު އިވުނެވެ. ” ހާސްނުވޭ.. ނުރުހުމުގައި ޝަބާގެ ގައިގައި އަހަރެން އަތެއް ނުލާނަން.”\nފަތިސްނަމާދަށްފަހު ބަދިގެއަށް ވަންއިރު ދޮންބެދައްތަ ކޮފީ ތައްޔާރުކުރަން އުޅެއެވެ. އަހަރެން ވަނުމުން އަހަންނަށް ކޮފީގައި ބައިވެރިވާން ދައުވަތު ދިނެވެ. އިރުކޮޅަކުން މަންމަވެސް އައިސް ބަދިގެއަށް ވަނެވެ. ރޭގައި ޝާފީ ނިދީ މަންމައާއިއެކު ކަމުގައިވާތީ މަންމަ ގާތު ޝާފީގެ ވާހަކަ އަހާލީމެވެ. އަދި ނުހޭލާކަމަށް މަންމަ ބުންޏެވެ. އެންމެންނަށް ކޮފީ ތައްޔާރުކޮށް ނިމުނުއިރު، ބައްޕައާއި ދޮންބެ އަދި ޔަމާންވެސް މިސްކިތުން ގެއަށް އައިސް ވަންނަނީއެވެ. އެންމެން އެކުގައި ކޮފީ ބުއިމަށްފަހު، ހެނދުނުގެ ސައި ތައްޔާރުކުރުމަށް އަވަސްވެގަތީމެވެ. ބައްޕަމެން ގޮސް ވަނީ ކޮޓަރިއަށެވެ. އެކިވާހަކަ ދައްކަމުން އަހަރެމެން ހެނދުނުގެ ނާސްތާ ތައްޔާރުކޮށްލީމެވެ. މަންމަ އަހަރެން ގާތު ޔަމާންއަށް ގޮވަން އެދުމުން އަހަރެން ކޮޓަރިއަށް ދިޔައީމެވެ.\nދޮރު ހުޅުވާލުމަށްފަހު ކޮޓަރިއަށް ވަންއިރު ޔަމާން އޮތީ ނިދާފައެވެ. އެނދުގައި އިށީންދެ ޔަމާންއަށް ގޮވާލީމެވެ. ދެފަހަރަކު ގޮވާލިތަނާ ލޯ ހުޅުވާލިއެވެ. ސައިބޯން އައުމަށް ބުނުމަށްފަހު އަހަރެން ތެދުވީމެވެ. ކޮޓަރިން ނުކުތްއިރު ޝާފީ ދެލޯ އުނގުޅަމުން އައިސް އަހަރެންގެ ގައިގައި ބައްދާލިއެވެ. “މަންމަ ދަރިފުޅު ހޭލެވުނީތަ؟ ހިނގާ ދަތް އުނގުޅާލައިގެން ސައިބޯން ދޯ” ދަރިފުޅު ގޮވައިގެން ކޮޓަރިއަށްވަންއިރު، ޔަމާން އުޅެނީ ފާހާނާގައެވެ. ޝާފީގެ ހެދުމެއް ނަގައިގެން އައިސް މާ ގިނައިރު މަޑުކުރާކަށް ނުޖެހުނެވެ. ޔަމާން ފާހާނާއިން ނުކުތުމުން ޝާފީ ފާހާނާއަށް ވެއްދީމެވެ. ނުކުތްއިރުވެސް ޔަމާން އިނުމުން ސުވާލުގެ ނަޒަރަކުން އަހަރެން ބަލާލީމެވެ. “ތިން ކުދިން އެއްކޮށް ސައިބޯން ދާން މަޑުކޮށްލީ.” ހިނިތުންވެލަމުން މިހެން ބުނެލުމަށްފަހު ކައިރިއަށް އައިސް ޝާފީގެ ކޮލުގައި ލޯބިން ހިފާލިއެވެ. ޝާފީވެސް ހިނިތުން ވެލިއެވެ. “އަވަހަށް ތައްޔާރުވެލާ..” ޔަމާން ގޮސް އިށީންދެލީ ސޯފާގައެވެ.\n“ބައްޕާ.. ކޮއްކޮ ނިމުނީ” ތައްޔާރުވެ ނިމުމުން ޔަމާންގެ ކައިރީގައި މަޑުކޮށްލުމަށްފަހު ޝާފީ ބުނެލިއެވެ. ޔަމާން ސޯފާއިން ތެދުވަމުން ޝާފީ ނަގާ އުރާލިއެވެ.\nޝާފީ ޔަމާންއަށް ބައްޕަ ކިޔާކަން އެނގުނީ އަހަރެމެންގެ ކައިވެނި ކުރެވެން ދެތިން ދުވަހަށް ވެފައި ވަނިކޮށެވެ. އެދުވަހު އަހަރެންގެ މޫނަށް ވެރިވި ހައިރާންކަން ޔަމާންއަށް ސިއްރެއް ނުވިއެވެ. ނަމަވެސް ޝާފީ ހުރުމުން އަހަރެން އެވަގުތު އެކަމަށް އެއްވެސް އެއްޗެކޭ ނުބުނަމެވެ. އެކަމާ ގުޅޭގޮތުން އެދުވަހު ޔަމާން އަހަންނާއި ވާހަކަ ދެއްކީ ޝާފީ ނެތްގަޑީގައެވެ. “ޝަބާ ހިތްހަމަ ނުޖެހޭތަ އެކަމާ؟ ޝާފީ އަހަންނަށް ބައްޕަ ކިޔަސް އަހަރެންގެ އެއްވެސް މައްސަލައެއް ނެތް. އެކަމަކު އެއީ ޝަބާ ބޭނުމިއްޔާ..” އަހަރެން އެކަމާ ކޮންމެހެން ދެކޮޅު ނުހެދީ ޝާފީ ބައްޕައެއްގެ ލޯބި ބޭނުންވާވަރު އިނގޭތީއެވެ. އެކަމުގައި ޔަމާންގެ އެއްވެސް އިޢުތިރާޒެއް ނެތީމައެވެ. އަދި އެކަމާ މަންމަމެންވެސް ޤަބޫލުވީމައެވެ.\nއަހަރެމެން ތިން މީހުން ދިޔައިރު، އެހެން މީހުން އިންތިޒާރުގައި ތިއްބެވެ. އަހަރެމެން އިށީނުމުން ސައިބޯން ފެށިއެވެ. ސައިބޮއި ނިންމާލުމަށްފަހު ސިޓިންގރޫމްގައި މަޑުކޮށްލައިގެން ތިއްބައި މަންމަ ގުޅިއެވެ. އޭރު ރީމާއާއި ޝާފީ ކޮންމެވެސް ކުޅިވަރެއްގައި އުޅެއެވެ. އަހަންނާއި ވާހަކަ ދެއްކުމަށްފަހު ޔަމާންއާއިވެސް މަންމަ ވާހަކަ ދެއްކިއެވެ. އެދުވަހު ހަވީރު މަންމަމެންގެއަށް ދާނެކަމަށް ޔަމާން ބުންޏެވެ. އަހަރެން އެކަމާ ހިތްހަމަޖެހުނެވެ. ޔަމާންއާއި ކައިވެނި ކުރިޔަސް މަންމަމެންނާއި އޮންނަ ގުޅުން ކެނޑޭކަށް އަހަރެން ބޭނުމެއް ނޫނެވެ. އަހަރެމެންނާއި ވާހަކަ ދެއްކުމަށްފަހު ޝާފީއާއިވެސް މަންމަމެން ވާހަކަ ދެއްކިއެވެ.\nދުވަސްތައް މާޒީއާއި އެކުވަމުންދެއެވެ. ޝާފީއާއި އަހަންނަށް ބޭނުންވާ ކޮންމެ ކަމެއް ކޮށްދިނުމަށް ޔަމާން ހުންނަނީ ތައްޔާރަށެވެ. އަހަރެމެންނާއިއެކު ވަގުތު ހޭދަކޮށް އަހަރެމެން ދެމީހުން ދެމެދުގައިވާ ގުޅުން ރަނގަޅުކުރުމަށްވެސް މަސައްކަތްކުރެއެވެ. އަހަންނާއި ޔަމާންގެ ގުޅުން އެއްދުވަހުން އަނެއްދުވަހަށް ދަނީވެސް ރަނގަޅުވަމުންނެވެ. ދެމީހުންގެ ދެމެދުގައި އުފެދެމުންދާ ގާތް ގުޅުމުގެ ސަބަބުން މަންމަމެންވެސް ތިބެނީ އުފަލުންނެވެ. ބައެއްފަހަރު މަންމަމެން ބުނެލާ ވާހަކަތަކުން އެކަން އަހަންނަށް އިނގެއެވެ. ޔަމާންގެ އަޅާލުމާއި ލޯބި ލިބެން ފެށުމުން އަހަރެންގެ ހިތުންވެސް ޔަމާންއަށް ޚާއްޞަ ގަދަރެއްދެވުނެވެ.\nއެއްދުވަހެއްގެ ހަވީރުގެ ވަގުތެވެ. އަހަރެން ޝާފީ ތައްޔާރު ކުރަމުން ދިޔައީ ޔަމާންއާއިއެކު ހަވީރު ދުއްވާލަން ދާންވެގެންނެވެ. ފޯނު ރިންގުވާން ފެށުމުން ގޮސް ބަލާލިއިރު ބޮޑުބޭބެ ގުޅަނީއެވެ. ހިނިތުންވެލުމަށްފަހު އަހަރެން ފޯނު ނަގާ ވާހަކަ ދައްކަން ފެށީމެވެ. އަހަރެމެންގެ ހާލު އަހުވާލު އޮޅުންފިލުވުމަށްފަހު ޝާފީއާއިވެސް ބޮޑުބޭބެ ވާހަކަ ދެއްކިއެވެ. މާގިނައިން ފެނިފައި ނުވިކަމުގައިވިޔަސް ފޯނުން އާއްމުކޮށް ވާހަކަ ދެއްކޭތީ ޝާފީ ބޮޑުބޭބެއާއި ވާހަކަ ދައްކާކަށް ފަހެއް ނުޖެހެއެވެ. ވަރަށް ގިނައިރުވެސް ވާހަކަ ދައްކަން ހުރެދާނެއެވެ. އިރުކޮޅަކުން ޔަމާން ކޮޓަރިއަށް ވަނެވެ. “ކޮބާ ރެޑީތަ؟” އޭރު ޝާފީ ހުރީ ފޯނުން ވާހަކަ ދައްކާށެވެ. ޔަމާން ފެންނައިރަށް ދުވެފައި ޔަމާންގެ ކައިރިއަށް ދިޔައީ އަހަރެންގެ އަތަށް ފޯނު ދީފައެވެ. އަހަންނާއި ކުޑައިރުކޮޅަކު ވާހަކަ ދައްކާލުމަށްފަހު ޔަމާންއާއިވެސް ބޮޑުބޭބެ ވާހަކަ ދެއްކިއެވެ. ފޯނު ބާއްވާފައި ޔަމާން އަހަރެން އަތަށް ފޯނު ދިނެވެ. “ކޮބާ، ދާންވީ ދޯ.”\nއެދުވަހު ޝާފީ ބޭނުންވެގެން ޕާކަށް އަހަރެމެން ދިޔައީމެވެ. ޕާކުގައި ކުޅިވަރުތަކުގައި އުޅުނުއިރު އެ މޫނުމަތިން ހިނިތުންވުން ފެންނަމުންދިޔައެވެ. އިރުއިރުކޮޅުން މަންމަ ނޫނީ ބައްޕައަށް ގޮވާލާ ކޮންމެވެސް އެއްޗެކޭ ބުނެލައެވެ. ހައެއް ޖަހަން ކައިރިވުމުން ގެއަށް ދާން ބުނުމުން އައިސްކޯން ބޯން ބޭނުން ވާހަކަ ބުނެލިއެވެ. އެނބުރި ގެއަށް އައި މަގުމަތީގައި އައިސްކޯން ވިއްކާ ތަނަކަށް ގޮސް ޔަމާން ތިން މީހުންނަށް އައިސްކޯން ގަނެގެން އައެވެ. އައިސްކޯންތައް ހިފައިގެން ގޮސް އެތާ ކައިރި ތަނެއްގައި ޖައްސާލީމެވެ.\n“ދަރިފުޅާ.. މުޅި މޫނުގައި އައިސްކްރީމް ތިހޭކީ” ޝާފީގެ ތުންފަތް ކައިރީގައި އައިސްކްރީމްތައް ހޭކިފައި ހުރުމުން އަހަރެން ޓިޝޫއިން ސާފުކޮށްލީމެވެ. ޔަމާން އޭރު ލާނެތް ގޮތަކަށް ހެވިފައި އަހަންނަށް ބަލަން އިނެވެ. އަހަރެން ސުވާލުކުރުމުން ވަކި އެއްޗެއް ނުބުނެ ދެފަރާތަށް ބޯ ހޫރާލިއެވެ. އިތުރު ޓިޝޫއެއް ނަގާ ޝާފީގެ މޫނާ ކައިރިކޮށްލަން އުޅުނު ވަގުތު، ޔަމާން އަހަރެންގެ އަތުގައި ހިފުމުން ސިހުމެއް ލިބުނެވެ. ސުވާލުގެ ނަޒަރަކުން އަހަރެން ބަލާލިއިރުވެސް އެ މޫނުމަތީގައި ކުރިން ފެނުނު ހިނިތުންވުންވިއެވެ. “ދަރިފުޅު މޫނުގައި އެކަންޏެއް ނޫން. މަންމަގެ މޫނުމަތީގައިވެސް އައިސްކްރީމް. ދޯ ދަރިފުޅާ…” ޔަމާން މިހެން ބުނުމުން ޝާފީ އަހަރެންގެ މޫނަށް ބަލާލިއެވެ. ދެން ފެށީ ހޭށެވެ. ޔަމާންއާއި ޝާފީ ބާރަށް ހޭން ފެށުމުން އަހަރެން ރުޅިއައިކަމަށް ހަދާފައި އަވަސްއަވަހަށް ތުންފަތް ކައިރި ފޮހެލީމެވެ. ޔަމާން ދެފަރާތަށް ބޯ ހޫރުވާލިގޮތުން އަހަރެންގެ މޫނުމަތިން އައިސްކްރީމް އަދިވެސް ނުފޮހެވޭކަން އިނގުނެވެ. އެންމެފަހުން ޔަމާން އަހަރެން އަތުން ޓިޝޫ ނެގުމަށްފަހު އަހަރެންގެ ތުންފަތް ކައިރީގައި ހޭކިފައި ހުރި އައިސްކްރީމް ފޮހެލައިދިނެވެ. އެވަގުތު އަހަރެމެން ދެމީހުންގެ ހަތަރުކަޅި ހަމަވިއެވެ. އޭރުވެސް ޔަމާން އަހަރެންގެ އަތުން ދޫކޮށެއްނުލައެވެ. އެކަކު އަނެކަކުގެ ލޮލުގެ ތެރެއަށް ގެއްލިފައި އިރުކޮޅަކު ތިބެވުނެވެ. ހަމަހޭވެރިކަންވުމާއެކު އަވަސްއަވަހަށް އަހަރެން ދުރަށް ނަޒަރު ހުއްޓާލީމެވެ. ޔަމާން އަހަންނަށް ބަލަން ހުރުމަށްފަހު، ޝާފީގެ އަތުގައި ހިފާލިއެވެ. “ދެން ހިނގާ ގެއަށް ދާން”\nއެރޭ ބަދިގޭގެ ކަންތައްތައް ނިންމާލުމަށްފަހު އަހަރެން ކޮޓަރިއަށް އައި އިރު ޔަމާން އިނީ ލެޕްޓޮޕުން ކޮންމެވެސް މަސައްކަތެއް ކުރާށެވެ. އަހަރެން ވާހަކައެއް ދައްކަން ބޭނުންކަމަށް ޔަމާން ގާތު ބުނީމެވެ. ކުރަމުން ދިޔަ މަސައްކަތް މެދުކަނޑާލުމަށްފަހު އޭނާގެ ސަމާލުކަން އަހަންނަށް ހުއްޓާލިއެވެ. “މާދަމާ ބޮޑުބޭބެމެން ގެއަށް ދާންކަމަށް… އެ ގެ ކުޑަކޮށް ސާފުކޮށްލަން. މިއަދު ހަވީރު ގުޅިއިރު ބޮޑުބޭބެ ބުނި ދެދުވަހެއް ފަހުން މާލެ އަންނަ ވާހަކަ…” އަހަރެން ބުނީމެވެ. “އާން.. ބޮޑުބޭބެ ބުނި ތި ވާހަކަ.. މާދަމާ ކޮން އިރަކު ދާނީ؟ އަހަރެންވެސް ދާނަން އެހީވެދޭން..” ޔަމާން ހިނިތުންވެލަމުން ބުނެލިއެވެ. “މާދަމާ މެންދުރު ފަހު ދިޔައިމަ އޯކޭ ވާނެއެއްނު؟ އިރުއޮއްސެންވާއިރަށް ނިންމާލެވޭނެހެން ހީވަނީ..”\nޖެހިގެން އައީ ހުކުރު ދުވަސްކަމުން މެންދުރަށް ޚާއްޞަ ކެއުމެއް ތައްޔާރުކުރުމުގައި އަހަންނާއި ދޮންބެދައްތައާއި މަންމަ އުޅުނީމެވެ. އެގާރަ ޖެހުމުން އަހަރެން ދިޔައީ ޝާފީ ހުކުރަށް ދާން ތައްޔާރު ކުރަންވެގެންނެވެ. ހެނދުނު ސައިބޮއިގެން ޔަމާންއާއި ދެމީހުން ކޮންމެވެސް ގޭމެއް ކުޅެންވެގެން ކޮޓަރިއަށް ވަނެވެ. އޭރު ވަންގޮތަށް ދެމީހުންކުރެ އެކަކުވެސް އަދި ނުނިކުމެއެވެ. ކޮޓަރީގެ ދޮރު ހުޅުވާލިއިރު ދެމީހުންވެސް ތިބީ އެނދުގައި އަރާމުކޮށް ނިދާލާފައެވެ. ބޭއިޚްތިޔާރުގައި އަހަންނަށް ހިނިތުންވެލެވުނެވެ. އިރުކޮޅަކު މިހެން ހުރެފައި އަހަރެން ދިޔައީ ދެމީހުން ހުކުރަށްދާންލާނެ އެއްޗެހި ނަގާށެވެ. އެއްޗެހި ނެގުމަށްފަހު ޝާފީއަށް ގޮވީމެވެ. ޝާފީ ފެންވަރުވާލައިގެން ގެނެސް ކޮޓަރީގައި ބެހެއްޓުމަށްފަހު ޔަމާންއަށް ގޮވީމެވެ. ޔަމާންމެން ހުކުރަށް ދިއުމުން ނުނިމި ހުރި މަސައްކަތްތައް ނިންމާލަން އަނެއްކާވެސް ބަދިގެއަށް ވަނީމެވެ. އެންމެންވެގެން ބަދިގެ މަސައްކަތް ނިންމާލުމަށްފަހު މޭޒުމަތި ތައްޔާކުރީމެވެ. ދެން އަހަރެމެންވެސް ދިޔައީ ފެންވަރައިގެން ނަމާދުކުރާށެވެ.\nގޭގެ ހުރިހާ ފިރިހެނުންތައް ހުކުރުން އައުމުން މެންދުރުގެ ކެއުމަށް އިންސާފުކުރެވެން ފެށުނެވެ. ކެއުމަށްފަހު އަހަންނާއި ޔަމާން ބޮޑުބޭބެމެން ގެއަށް ދިޔައީމެވެ. ބޮޑުބޭބެމެންގެ ގެ ފަސްބުރިއަށް ނަގާފައިވާއިރު، އޭގެތެރެއިން އެންމެ މަތީ ބައި ފިޔަވައި އެހެން ހުރިހާ ބައެއް ވަނީ ކުއްޔަށް ދީފައެވެ. ބޮޑުބޭބެމެން ނެތްކަމުގައި ވިޔަސް އެއީ ގަވާއިދުން ސާފުކުރެވޭ ތަނެކެވެ. އެހެންކަމުން މާބޮޑަށް ހަޑިވެފައެއް ނެތެވެ. ނަމަވެސް ގިނަ ދުވަސްތަކަކަށްފަހު ބޮޑުބޭބެމެން އަންނާތީ އަހަރެން ބޭނުންވީ ރަނގަޅަށް ގޭތެރެ ސާފުކޮށްލާށެވެ. އެންމެ ފުރަތަމަ ސާފުކުރަން ފެށީ ބޮޑުބޭބެގެ ކޮޓަރިއެވެ. ކޮޓަރިތެރޭގައި ހުރި އަލަމާރިއާއި ޑްރެސިންގ ޓޭބަލްގައި ކޮންމެވެސް ވަރަކަށް ހިރަފުހުގެ އަސަރު ހުރުމުން އެތަންތަން ސާފުކޮށްލީމެވެ. ދެން ކޮޓަރިތެރެއާއި ފާހާނާވެސް ސާފުކޮށް ނިންމާލީމެވެ. އެއަށްފަހު އެނދުގައި ބެޑްޝީޓް އަޅާ ބާލީސްތަކަށް އުރަ ލެއްވީމެވެ. މި މަސައްކަތްތަކުގައި ޔަމާންވެސް އަހަންނާއި ބައިވެރިވިއެވެ.\nފަހަރަކު ކޮޓަރިއެއް ސާފުކުރަމުން އައިސް އެންމެ ފަހުން އަހަރެން މިސްރާބުޖެހީ އަހަރެން ކުރިން އުޅުނު ކޮޓަރިއަށެވެ. އަހަރެން ކައިވެނިކޮށްގެން ދިޔަ ފަހުންވެސް ކޮޓަރިއަށް މާބޮޑު ބަދަލެއް ގެނެވިފައެއް ނުވެއެވެ. ބޮޑުބޭބެ ބުނެފައިވަނީ އެއީ އަބަދުވެސް އަހަންނަށް ޚާއްޞަ ކޮޓަރިއެއް ކަމަށެވެ. އެތަކެއް ހަނދާންތަކެއްވާ އެކޮޓަރީގެ ދޮރު ހުޅުވާލުމަށްފަހު ކޮޓަރި ތެރެއަށް ބަލަހައްޓައިގެން ހުރީމެވެ. ނަޒީލްމެންގެ ގެއަށް ބަދަލުވުމަށްފަހުވެސް، މި ގެއަށް އަންނަ ކޮންމެ ފަހަރަކުވެސް އަހަރެން މިކޮޓަރިއަށް ވަދެއްޖެނަމަ، ތަފާތު އިހްސާސްތަކެއް ކުރެވެއެވެ. ސަބަބެއް ނެތިއެއް ނޫނެވެ. މަންމައާއިއެކުގައިވާ އެންމެ ފަހުގެ ހަނދާންތައް ވަނީ މި ކޮޓަރީގައެވެ. އެއީ ކިތަންމެ ކުޑަ ދުވަސްކޮޅެއް ނަމަވެސް އަހަރެންގެ ހިތުގައި އެހަނދާންތައް އާލާވެފައިވަނީ ދުވަހަކުވެސް ފޮހެވިގެން ނުދާނެހެންނެވެ. މި ކޮޓަރިއަށް ވަންނަ ކޮންމެ ފަހަރަކު އެ ޚިޔާލުތައް އަހަރެންގެ ވަށާލައެވެ. މަންމަ ވަކިވުމަށްފަހު އަހަރެން ދިރިއުޅުނީ އެ ހަނދާންތަކާއި އެކުގައެވެ. މަންމަ ވަކިވުމުގެ ޚިޔާލުން ހިތަށް އުނދަގޫވި ނަމަވެސް، މަންމަގެ ނަސޭހަތުން ހިތްވަރު ހޯދައިގެން ދިރިއުޅުމުގައި ކުރިއަށްދެވޭތޯ މަސައްކަތްކުރީމެވެ. ލޮލުން ކަރުނަ އައީ އެހަނދާންތައް އާވެފައެވެ. ލޯ ފޮހެލުމަށްފަހު އަވަސްއަވަހަށް މަސައްކަތާއިގެން ކުރިއަށް ދެވޭތޯ ބެލީމެވެ. އަތުގައި ހުރި ސާފުކުރަން ބޭނުންވާނެ އެއްޗެހިތައް އެއްފަރާތެއްގައި ބަހައްޓަން އުޅެނިކޮށް ސިއްސައިގެން ދިޔައީ ކޮންމެވެސް އެއްޗެއް ބިންމައްޗަށް ވެއްޓުނު އަޑަށެވެ. އެވަގުތު އަތުގައި ހުރި އެއްޗެހިތައް އަތުން ދޫވިއެވެ. މޭގައި އަތްއަޅާލުމަށްފަހު އަޑު އިވުނު ދިމާއަށް ބަލާލުމަށްޓަކައި މަޑުމަޑުން އެދިމާއަށް މޫނު އަނބުރާލަން އުޅުނު ވަގުތު ކުއްލިއަކަށް އިވުނީ ހުނުމުގެ އަޑެވެ.\nAssalaam Alaikum dear readers…. Here is the second part of “Veeraana vefaivee hayaai magey”.. Please share your view about this story…\nKn irakun next part up kureveynee\nThank you so much dear ?….\nMi haftha thereyga next episode upload kolleveytho balaanan In Sha Allah\nMai Naa❤❤❤…Mi bai vec vv furihama ingey??????…Ibaaraiy kurun Fashuvi vefa shaugu veri vevey kahala gotheh hurey..Story is amazing??????…Waiting fr the next curiously??????❤❤❤??????\n…. Thank you so much jiji dear ?.\nHappy to know that you liked the story…..\nNext episode mi hafthaa thereyga upload kureveytho balaanan In Sha Allah…\nEh thanehga in mamma gulhaigen vaahaka dhehki kamah aneh thanehga othee mammaavakivi vaahaka mi v kihineh baa\nThank you for the comment Ha v… ?\nGulhaigen vaahaka dhekki kamah bunefaaevany nazeel ge mamma aa…\nSorry confuse kollevunyma…. ?\nBut furathama episode ga shaba ulheny nazeel ge parents aa eku kamah bunedhevuneema aslu hi eh nukuran confuse vedhaane kamakah…\nReally sorry dear… ?\nNext episode ga ebai ragalhu kolleveytho balaanan In Sha Allah ?\nShaba’s parents died.. Her uncle looked after her till she got married..\nShe now calls mom to her first husband’s mom.. Calls uncle to his uncle too..\nwow…………vrh ves reetgi mi part ves……Kon iralu tha next part up koh leveene…………\nThank u so much Dolly ?\nVrh reethi vhk e. Maasha allah\n? Thank you so much Sam Ha\nހިތާމަ ލޯބި November 14, 2020\nވާނަން އުމުރަށް( 1)\nހިތާމަ ލޯބި September 27, 2021\nFeatured އެހެނިހެން ލޯބި November 24, 2020\nލޯބި June 16, 2014\nދީނީ ލޯބި October 12, 2019\nސިއްރުން މިހިތާ ކުޅެނީހޭ (ނުވަވަނަބައި)


Gopro5salhi vefai ehaame molhu!\nގޯޕްރޯ5ސަޅިވެފައި އެހާމެ މޮޅު!\nގިނަ ބަޔެއްގެ މަގްބޫލުކަން ހޯދައިފައިވާ ކެމެރާ ބްރޭންޑް، ގޯޕްރޯ ގެ "ހީރޯ 5" ގެ އެޑިޝަން ލޯންޗްކޮށްފި އެވެ. ރޭ ލޯންޗްކޮށްފައިވަނީ ހީރޯ5ބްލެކް އަދި ހީރޯ5ސެޝަން އެވެ. މި ކެމެރާތަކާ އެކު، ގޯޕްރޯ އިން ވަނީ މުޅިންއަލަށް އެ ކުންފުނިން ނެރޭ ޑްރޯން ކަމުގައިވާ "ގޯޕްރޯ ކަރްމާ" ވެސް ދައްކާލާފަ އެވެ. ކެލެފޯނިޔާގައި ބޭއްވި އިވެންޓެއްގައި މި ޕްރޮޑަކްޓްތަށް ދައްކާލީ ގޯޕްރޯގެ ސީއީއޯ ނިކް ވުޑްމެންއެވެ.\nމީގެ ދެ އަހަރު ކުރިން، 2014 ވަނަ އަހަރު ނެރުނު، ގޯޕްރޯ4ގެ ފަހުން މިހާ ބޮޑު ބަދަލުތަކަކާ އެކު އެ ކެމެރާގެ މުޅިން އާ ސީރީޒް އެއް ނެރުނު މިއީ، ފުރަތަމަ ފަހަރެޗެ. މިފަހަރު ގޯޕްރޯއިން ނެރުނު ކެމެރާ އަކީ ފަހުގެ ޓެކްނޮލޮޖީ އިން މުއްސަދި ކޮށްފައިވާ ބަލައިލަން ވެސް އެހާމެ ރީތި ކެމެރާތަކެކެވެ. މި ކެމެރާގެ ސަޅި ކަންތައްތަކަކީ ކޮބައި ހެއްޔެވެ؟\nގޯޕްރޯ ހީރޯ5ބްލެކްގެ ފީޗާތަށް!\nއެންމެ ބޮޑު ބަދަލަކާ އެކު ގޯޕްރޯއިން މިފަހަރު ނެރުނީ "ހީރޯ5ބްލެކް" އެޑިޝަން އެވެ. މިފަހަރު ނެރުނު ގޯޕްރޯގައި އެލްސީޑީ ޓަޗް ޑިސްޕްލޭއެއް ވަނީ ހިމަނާފަ އެވެ. މީގެ ކުރިން ނެރުނު ގޯޕްރޯތަކުގައި އެލްސީޑީ ޑިސްޕްލޭ ހިމެނިފައި ނުވިޔަސް ވަކިން ގެނެގެން އެލްސީޑީ ޑިސްޕްލޭ އެޅުވެ އެވެ. އެހެން ނަމަވެސް މިފަހަރު ލޯންޗް ކުރި ގޯޕްރޯގައި ދެ އިންޗީގެ އެލްސީޑީ ޑިސްޕްލޭއެއް ވަނީ ހިމަނައިފަ އެވެ.\nއެހެން ގޯޕްރޯތަކާއި ހިލާފަށް ހީރޯ5ބްލެކް އެޑިޝަން ވެގެންދާނީ ހައުސިންއަކާ ނުލާވެސް ފެނުގެ 33 ފޫޓް އަޑީގައިވެސް ބޭނުން ކުރެވޭނެ ކެމެރާއަކަށެވެ. މި ގޯޕްރޯގެ ކެމެރާ އިން 12 މެގަޕިކްސެލްގައި ފޮޓޯ ނެގޭނެ އެވެ. އެންމެ ޕްރޮފެޝަނަލް ޕްޓޯގްރާފަރުންނަށް ވެސް މި ކެމެރާގެ ބޭނުން އެންމެ ރަނގަޅަށް ހިފޭނެގޮތް ހެދުމަށް ރޯ ފޯމެޓްގައި ވެސް ފޮޓޯނެގޭނެ އެވެ. އަދި 4ކޭ ވީޑިޔޯތަށް 30 އެމްޕީއެސްގައި ވެސް ނަގާލެވޭނެ އެވެ. އަދި 1024 ޕިކްސެލްގައިވެސް ވީޑިޔޯ ކޮށްލެވޭ އިރު އެންމެ މައްޗަކަށް ވެސް 120 އެމެޕީއެސްގެ ސްޕީޑެއްގައި ވީޑިއޯ ކޮށްލުމުގެ ކުޅަދާނަކަށް މި ކެމެރާގައިވެ އެވެ.\nއިތުރު އާފިޗާތަކަށް ބަލާއިރު ހީރޯ5ގައި އިލެކްޓްރޯނިކް އިމޭޖް ސްޓެބަލައިޒާއެއްވެސް ވަނީ ހިމެނިފަ އެވެ. މީގެ ސަބަބުން ފޮޓޯ ނަގާއިރު ތުރުތުރުއެޅުމުގެ ސަބަބުން ފޮޓޯއަށް ލިބޭ ނުސާފު ކަމަށް ހައްލެއް ގެނެވޭނެ އެވެ.\nގޯޕްރޯ ހިރޯ5ސެޝަން ގެ ފީޗާތަށް!\nގޯޕްރޯ ހީރޯ5ސެޝަން އަކީ ކުޑަ ކިއުބެއްގެ ބައްޓަމަށް ފަރުމާކޮށްފައިވާ ކުޑަ ކެމެރާއެކެވެ. ހީރޯ5ބްލެކްއާ ހިލާފަށް މި ކެމެރާގައި ސްކްރީނެއް ނުހުރެ އެވެ. އޭގެ ބަދަލުގައި ވީޑިއޯ އަދި ފޮޓޯ ނެގުމުގެ އިތުރުން އޮން-އޮފް ކުރުމަށް ހިމަނާފައި ވަނީ ޖުމުލަ ދެ ސުވިޗެވެ. މި ކެމެރާއަށް ބަލާލާއިރު 10 މެގަޕިކްސެލްގެ ކޮލިޓީގައި ފޮޓޯ ނަގާލެވޭނެ އެވެ. ހީރޯ5ބްލެކްގެ ވީޑިއޯ ފީޗާތަކާއި އެއްކޮށް ސެޝަންގެ ވެސް ކެމެރާވަނީ ފަރުމާ ކޮށްފަ އެވެ. ނަމަވެސް ހީރޯ5ބްލެކް އާ ހިލަފަށް މި ކެމެރާގައި ރޯކޯށް ފޮޓޯ ނުނެގޭނެ އެވެ. އަދި ޖީޕީއެސް ބިލްޓްއިން ވެސް ހިމެނިފައި އެއް ނުވެ އެވެ. މި ގޯޕްރޯގައި ވެސް ކުރިން ނެރުނު ސެޝަން ތަކޭ އެއްގޮތަށް ޕްރޯވީޑިއޯ ފީޗާ މި ގޯޕްރޯގައި ވެސް ހިމެނިފައިވެ އެވެ.\nމި ދެ ގޯޕްރޯގެ އިތުރުން ލޯންޗްކުރި އަނެއް ޕްރޮޑަކްޓަކީ ކަރްމާ ޑްރޯންއެވެ. މި ޑްރޯންއަކީ ދަބަހަކަށް ލައިގެން ގެންގުޅެވޭހާ ވެސް ފަސޭހަ ޑްރޯންއެކެވެ. ޑްރޯންގައި ގޯޕްރޯ ހީރޯ4އަދި ހީރޯ5ވެސް އެޅުވެ އެވެ. ޑްރޯންގެ ރިމޯޓްގައި ވެސް އެލްސީޑީ ޓަޗް ޑިސްޕްލޭއެއް ވަނީ ހިމަނާފަ އެވެ.\nގޯޕްރޯ ހީރޯ5ބްލެކް އަދި ސެޝަން ދުނިޔޭގެ ބާޒާރުތަކަށް ނެރުމަށް ހަމަޖެހިފައިވަނީ އޮކްޓޯބަރ މަހުގެ2ވަނަ ދުވަހުއެވެ.\nމާކެޓަށް ނެރޭ އިރު ގޯޕްރޯ ހީރޯ5ބްލެކްގެ އަގަކީ 399 ޑޮލަރެވެ. އަދި ހީރޯ5ސެޝަން ވިއްކާނީ، 299 ޑޮލަރެވެ.\nގޯޕްރޯ ކަރްމާ ޑްރޯން ބާޒާރަށް ނެރޭނީ އޮކްޓޯބަރ 23 ވަނަ ދުވަހުއެވެ. ބާޒާރުގައި މި ޑްރޯން ވިއްކާނީ، 799 ޑޮލަރަށެވެ. ޑްރޮންއާ އެއްކޮށް ގޯޕްރޯ ހީރޯ5ވެސް ވިއްކުމަށް ވަނީ ނިންމައިފަ އެވެ. ޑްރޯންއަކާއި ހީރޯ5ސެޝަން އެއް އެކުގައި ވިއްކާނީ 999 ޑޮލަރެވެ. އަދި ހީރޯ5ބްލެކްއާއި އެއްކޮށް ޑްރޯން ވިއްކާނީ 1099 ޑޮލަރަށެވެ.\nގޯޕްރޯއިން މިފަހަރު ނެރުނު ޕްރަޑަކްޓަތަށް ގިނަ ބަޔަކު ދަނީ ތައުރީފްކުރަމުންނެވެ. ހާއްސަކޮށް ވޯޓަ ސްޕޯޓްސް ފަދަ ކަންތަކަށް ލޯބި ކުރާ ފަރާތްތަށް މިހާރުވެސް ތިބީ މި ކެމެރާތަށް ބާޒާރަށް ނެރޭލެއް ލަސްވެފައެވެ.


Fuhpaahan Fonuvi Kamah Bune Israel In Gaza Ah Varugadha Hamalaathakeh Dhyfi - Vaguthu\nފުއްޕާހަން ފޮނުވި ކަމަށްބުނެ އިސްރާޢީލުން ޣައްޒާއަށް ވަރުގަދަ ހަމަލާތަކެއް ދީފި\nއިސްރާއީލުން ވައިގެ މަގުން ޣައްޒާ ވަރުގަދަ ހަމަލާތަކެއް ދީފިއެވެ.\nމިއަދު ދިން ހަމަލާތަކާއި ގުޅޭ ގޮތުން އިސްރާއީލުގެ އަސްކަރިއްޔާއިން ބުނީ އެ ހަމަލާތައް ދިނީ ހަމާސް ޖަމާއަތުގެ ތަންތަނަށް ކަމަށެވެ.\nއިސްރާއީލުގެ ސިފައިން ބުނެފައިވަނީ ފަލަސްތީނުން "ގޮވާތަކެތި ހަރުކޮށްފައިވާ މަޑި އާއި ފުއްޕާހަން" އިސްރާއީލަށް ފޮނުވާފައިވާ ކަމަށާއި ގާޒާއަށް ހަމަލާ ދިނީ އެހެންވެ ކަމަށެވެ. މިއީ ނިރުބަވެރި އަމަލެއް ކަމަށް އިސްރާއީލުން ވަނީ ސިފަކޮށްފައެވެ.\nއަދި އެކަމުގެ ސަބަބުން އިސްރާއީލުގެ އާންމުންގެ ހިތްތަކުގައި ބިރުވެރިކަން އުފެދުނު ކަމަށާއި ގޮވާތަކެތި ހަރުކޮށްފައި ހުރި މަޑި އާއި ފުއްޕާ ހަމުން އިޒްރާއީލަށް ގެއްލުންވެފައިވާ ކަމަށް އިސްރާއީލުގެ އަސްކަރިއްޔާއިން ބުނެއެވެ.\nރިޕޯޓުތައް ބުނާ ގޮތުން ފަލަސްތީނުގެ އާންމުން ދަނީ ކުދި ގޮވާތަކެތި ހަރުކޮަށްފައިވާ މަޑި އާއި ފުއްޕާހަން ފަދަ ތަކެތި އިސްރާއީލަށް އަމާޒުކޮށް ފޮނުވަމުންނެވެ.\nއެތަކެތީގެ ބޭނުމަކީ އިޒްރާއީލުގެ ޖަންގަލިތަކުގައި ރޯކުރުން ކަމަށްވެސް ރިޕޯޓުތައް ބުނެއެވެ.\nޣައްޒާގައި އިސްރާއީލުން ހިންގި ގަތުލް އާންމުގައި ޝަހީދުވި ފަލަސްތީނުގެ މީހުންގެ އަދަދު 145 އަށް އަރާފައިވާއިރު އެންމެ ފަހުގެ ރިޕޯޓްތައް ބުނާ ގޮތުގައި ޒަހަމްވި މީހުންގެ އަދަދު 13000 ވުރެން މައްޗަށް އަރައެވެ.\nޖޫން 18, 2018 22:47\nޔާ ﷲ އިޒުރޭލް އަވަހަށް ނެތިކުރައްވާފާނދޭވެ


ހޮސްޕިޓަލްގެ ބަޖެޓުން ކުރަންޖެހޭ ޚަރަދުތައް ސަރުކާރުގެ މުދަލާއި ފައިސާ ހޭދަކުރުމުގެ ޤަވާޢިދާއި އެއްގޮތަށް ކުރުން\nބަޖެޓާއިބެހޭ ހުރިހާ ލިޔެކިޔުންތައް ސަރުކާރުގެ ޤަވާޢިދާއި އެއްގޮތަށް ލިޔެ ރައްކާތެރިކަމާއެކު ބެލެހެއްޓުން\nބަޖެޓް ޚަރަދަށް ބޭނުންވާ ފައިސާ މިނިސްޓްރީ އޮފް ހެލްތް އާއި ގުޅައިގެން ހޯދުން\nބަޖެޓުން ކުރެވޭ ޚަރަދުގެ ރިޕޯރޓްތައް ޤަވާޢިދުން ފޮނުވަންޖެހޭ ތާރީޚަށް އެފަރާތްތަކަށް ފޮނުވުން.\nޕެންޝަންފައިސާ ކަނޑައެޅިފައިވާޤަވާޢިދާއި އެއްގޮތަށް ޖަމާކުރުމާއި ރެކޯރޑް ބެލެހެއްޓުން.\nކްރެޑިޑް ސްކީމްތަކަށް ދައްކަންޖެހޭ ފައިސާ ޤަވާޢިދުން ދެއްކުމާއި ރެކޯރޑްތައް ބެލެހެއްޓުން.\nކުރެވޭ ޚަރަދުތަކަށް އެކިއެކި ފަރާތްތަކަށް ދައްކަން ޖެހޭ ފައިސާ ވީހާވެސް އަވަހަށް ރައްދުކުރުން.\nއާމްދަނީގެ ގޮތުގައި ލިބޭ ފައިސާ ، ޤަވާޢިދާއި އެއްގޮތަށް ލިބިގަތުމާއި ޖަމާކުރުން އަދި ރެކޯރޑް ބެލެހެއްޓުން.\nއާމްދަނީގެ ގޮތުގައި ލިބެންޖެހޭ ފައިސާ ހޯދުމާއި ނުލިބިފައިވާ ފައިސާ ހޯދުމަށް އަޅަންޖެހޭ ފިޔަވަޅުތައް އެޅުން.\nކްރެޑިޓަށް ޚިދްމަތް ހޯދާ ފަރާތްތަކަށް ހަދާ ބިލްތައް ޗެކްކުރުމާއި ފައިސާ ލިބޭ ކަންތައްތަކުގެ ޑޭޓާބޭސްއެއް އަޕްޑޭޓްކޮށް ބެލެހެއްޓުން.\nބޭންކް އެކައުންޓްތަކުގެ ތަފްޞީލް ޤަވާޢިދުން ބަލަހައްޓާ ޗެކްތައް ބާކީ ކުރުން، އަދި ނަގަންޖެހޭ ފައިސާ ނެގުމާއި ފައިސާއާއި ބެހޭ އެންމެހާ ލިޔެކިޔުންތައް ރައްކާތެރިކަމާއެކު ބެލެހެއްޓުން.\nޕޭމަންޓް ވައުޗަރ ތައްޔާރުކުރުމާއި ރެޖިސްޓަރ ބެލެހެއްޓުން\nޑެއިލީ ޕޭމަންޓް، ކަލެކްޝަން ރިޕޯރޓް ނެގުމާއި ފައިނޭންޝަލް ސްޓޭޓްމަންޓްތަކާއި އަހަރީ ބަޖެޓް ތައްޔާރުކުރުން.\nތިޖޫރީ ބެލެހެއްޓުމާއި ތިޖޫރީ ރިޕޯރޓް ތައްޔާރުކޮށް ކަމާއި ބެހޭ ފަރާތްތަކަށް ފޮނުވުން\nއީ ގަވަރމަންޓް ނިޒާމުގެ ދަށުން ކަމާބެހޭ އެންޓްރީ އަދި ޑިސްޕެޗްގެ މަސައްކަތް ކުރުން.\nކޭޝް ފްލޯ ހެދުން\nސާނަވީ ނުވަތަ އެއާ އެއް ފެންވަރުގެ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއިއެކު ، 'ސެކަންޑަރީ ސްކޫލު'ނުވަތަ 'ހަޔަރ ސެކަންޑަރީ ސްކޫލް' އިމްތިހާނުގައި 'ދިވެހި' މި މާއްދާއިން ދަށްވެގެން 'ސީ' ގުރޭޑް ލިބިފައިވުން.\n(ނ) ދައުލަތުގެ އިދާރާތަކާއި ސަރުކާރު ހިއްސާވާ ކުންފުނިތަކުގެ ތެރެއިން ސަރުކާރު ހިއްސާވާ ކުންފުނިތަކުގެ ތެރެއިން އުވާލާފައިވާ ތަންތަނުގައި މަސައްކަތް ކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމު.\nމިމަޤާމަށް މީހަކު ހޮވުމަށް ބާއްވާ އިންޓަރވިއު އޮންނާނީ16 ޑިސެމްބަރު 2020 އާއި 23 ޑިސެމްބަރު 2020 އާއި ދެމެދު ނ.އަތޮޅު ހޮސްޕިޓަލްގައެވެ. ވުމާއެކު މިވަޒީފާއަށް ކުރިމަތިލައްވާ ފަރާތްތަކުން އެމުއްދަތުގެ ތެރޭގައި އިންޓަރވިއުއަށް ހާޟިރުވުމަށް ތައްޔާރުވެގެން ތިއްބެވުން އެދެމެވެ.


Nahula ge "Dhalha" Binma ah | Mihaaru\nނަހުލާ އާއި ބިންމާ އިބްރާހިމް ވަހީދު.\nނަހުލާގެ "ދަޅަ" ބިންމާ އަށް\n01 އޮކްޓޯބަރ 2019 - 14:22 13 comments\nރާއްޖޭގެ މަޝްހޫރު ވާހަކަ ލިޔުންތެރިން ކަމަށްވާ ބިންމާ އިބްރާހީމް ވަހީދާއި ފާތުމަތު ނަހުލާ ގުޅިގެން ވެބް ސީރީޒެއް ގެނެސްދޭން ނިންމައިފި އެވެ.\nނަހުލާ ބައިސްކޯފާ ގުޅިގެން ގެނެސްދިން ވެބް ސީރީޒްގެ "ހުވާ" އަށް ފަހު ބިންމާއާ ގުޅިގެން ވެސް ވެބް ސީރީޒް ހަދަނީ ބައިސްކޯފަށެވެ. "ދަޅަ" ގެ ނަމުގައި ހަދާ 56 އެޕިސޯޑްގެ ސީރީޒްގެ ސްކްރިޕްޓް ލިޔަން ބިންމާއާ އެކު މިހާރު ވަނީ އެއްވަސްވުމެއް ހަދައިފަ އެވެ.\nކިޔުންތެރިންގެ މަގުބޫލުކަން ހޯދާފައިވާ އެތައް ވާހަކައެއް ލިޔެފައިވާ ބިންމާ އަކީ މީގެ ކުރިން ވެސް ބެލުންތެރިންގެ ވަރަށް ބޮޑު ތަރުހީބެއް ހޯދި ޑްރާމާ ސިލްސިލާއެއް ލިޔުނު މީހެކެވެ. އެއީ އަބްދުލް ފައްހާތް ޑައިރެކްޓްކުރި "ތިއޭ މި ހިތުގެ ވިންދަކީ" އެވެ. އަދި އޭނާގެ ބައެއް ވާހަކަތަކަށް ފިލްމު ވެސް ހަދާފައިވެ އެވެ. އޭގެ ތެރޭގައި "މަލިކާ"، "ޖިންނި"، "14 ވިލޭރޭ"، "ލަވް ސްޓޯރީ"، "ވެހޭ ވާރޭ ތެރެއިން" އަދި "ހިތް ހެޔޮކުރާތީ" ފަދަ ފިލްމުތައް ހިމެނެ އެވެ.\nނަހުލާ ބުނި ގޮތުގައި "ދަޅަ" ވެގެން ދާނީ ހުރިހާ ރަހައެއް ހެޔޮވަރު ފުރިހަމަ އެއްޗަކަށެވެ. އަދި ވަކިން ހާއްސަކޮށް ބިންމާ ކަހަލަ ތަޖުރިބާކާރު މޮޅު އަދި ބެލުންތެރިންގެ ލޯބި ހޯދާފައިވާ ލިޔުންތެރިޔަކާ އެކު ގެނެސްދޭ އެއްޗެއް މާ ފުރިހަމަވާނެ ކަމަށް ބުންޏެވެ.\nމި ދެ މީހުން މީގެ ކުރިން ވެސް އެކީގައި ބޮޑު ޕްރޮޖެކްޓެއްގައި މަސައްކަތްކޮށްފައިވެ އެވެ. އެއީ 90 ގެ ތެރޭގައި ޓީވީއެމުން ގެނެސްދިން ޑްރާމާ ސިލްސިލާ "ކައްތިރި" އެވެ. އިޖިތުމާއި ވަރަށް ގިނަ މައްސަލަތަކަށް އަލިއަޅުވާލައިގެން ގެނެސްސިން އެ ސިލްސިލާގެ ވަރަށް ގިނަ އެޕިސޯޑްތައް ލިޔުނީ ނަހުލާ އާއި ބިންމާ އެވެ.\nAgreement Signed! Another exciting product coming soon to @baiskoafu @binmaaibrahim the most trusted writer in Maldivies will mesmerize audiences with his new script. "Dhalha"\nA post shared by fathimath Nahula (@fnahula) on Sep 30, 2019 at 10:57pm PDT\n"ދަޅަ" ގެ މަސައްކަތްތަކަށް ތައްޔާރުވާން ފަށާފައިވާ އިރު، މި ސީރީޒް ބެލުންތެރިންނާ ހަމައަށް އަންނަ ވަރު ވާނީ އަންނަ އަހަރުގެ ކުރީކޮޅު އެވެ.\nނަހުލާ އާ ވެބް ސީރީޒެއް ގެނެސްދޭން ނިންމި އިރު، ރާއްޖޭގެ ފުރަތަމަ ވެބް ސީރީޒް "ހުވާ" ގެ ފުރަތަމަ ސީޒަނުގެ ބޮޑު ކާމިޔާބީއެއް ފަހު، އޭގެ ދެވަނަ ސީޒަނެއް އަންނަ އަހަރުގެ ފަހުކޮޅު ގެނެސްދޭން ވަނީ ނިންމައިފަ އެވެ.\nއަންނަ އަހަރު "ސޮރީ" ކިޔާ ފިލްމެއް ވެސް ނަހުލާ ގެނެސްދޭނެ އެވެ.\nއިތުރު ލިޔުންތައް ފާތިމަތު ނަހުލާ ދިވެހި ފިލްމް އިންޑަސްޓްރީ ބިންމާ އިބްރާހީމް ވަހީދު ސްޓްރީމިން ޓީވީ


ރައްޔިތުން ބެނުމެއް ނުވޭ ކޮންކްރިޓް ތަރައްޤީއެއް: ނާޒިމް\nކޮރަޕްޝަންގެ ވަހަކަ ނުދެއްކީ އަމިއްލައަށް އޮރިޔާންވާނެތީ: އަމީރު\nރާއްޖޭގައި ނެގޭ އެންމެ ބޮޑު ޓެކްސްއަކީ ކޮރަޕްޝަން: އަމީރު\n7 ފެބްރުއަރީ 2017 | އަންގާރަ 02:41\nއަޅުގަނޑު ގަބޫލެއް ނުކުރަން ތަރައްޤީއަކީ ކޮންކްރިޓް ތަރައްޤީކަމަކަށް. ރައީސް ނަޝީދު ވިދާޅުވިގޮތަށް ތަރައްޤީއަކީ އިންސާނާއަށް އަންނަ ތަރައްޤީއެއް. މިއީ އަޅުގަނޑު ގަބޫލުކުރާ ބާވަތެއްގެ ތަރައްޤީއެއް ނޫން. ރައްޔިތުން ބޭނުންވާނީ ކާޑުގެ ބާވަތްތައް ހެޔޮ އަގުގައި ލިބުމަށް. ކަރަންޓުގެ އަގު ހެޔޮވުމަށް. ނަމަވެސް އެއިން އެއްވެސް ކަމެއް ނުވާއިރު. ރައްޔިތުން ބޭނުމެއް ނުވޭ މި ތަރައްޤީއެއް.\n6 ފެބްރުއަރީ 2017 | ހޯމަ 22:22\nކޮރަޕްޝަންގެ ވާހަކަ ނުދެއްކީ އަމިއްލައަށް އޮރިޔާންވާނެތީ. ރިޔާސީ ބަޔާނުގައި ނެތް ސަރުކާރުން ވިއްކަމުންދާ ރަށްރަށުގެ ވާހަކައެއް. ކޮރަޕްޝަންގެ ވާހަކަ ނުދެއްކީ އެކަށީގެންވާ މިންވަރަށް އެ ބޭފުޅުން ކޮރަޕްޝަންގައި ޝާމިލްވާތީ.\n6 ފެބްރުއަރީ 2017 | ހޯމަ 22:18\nއަމިއްލަ ވިޔަފަރިތަކަށް ސޮވެރިން ގެރެންޓީ ދިނުމަށް ވިސްނުމަކީވެސް ސަރުކާރުގެ ހީލަތްތެރިކަން ހާމަވެގެންދާ ކަމެއް. އާބިޓްރޭޝަންގައި މައްސަލަ އޮތް ބައެއް ފަރާތްތައްވެސް ސަރުކާރުން އެބަ މަސައްކަތް ކުރޭ. ރާއްޖޭގެ ސަރުކަރުން ފޭކް ކުންފުންޏަށް 300 މިލިއަން ޑޮލަރުގެ ސޮވެރިން ގެރެންޓީއެއް ދިނީ. އިންޑިއާގެ ސަރުކާރުންވެސް އެވަރުގެ ގެރެންޓީއެއް ދިނުމަށް ޖެހެލިން ވާނެ. ރާއްޖޭގައި ނެގޭ އެންމެ ބޮޑު ޓެކްސްއަކީ ކޮރަޕްޝަން.\nމެޓާ ބަހާ އުސުލުން ސޮވެރިންގ ގެރެންޓީ ބަހަމުން ސަރުކަރުން ގެންދަނީ: އަމީރު\nލޯނު ނެގުމުގެ ސަބަބުން ދަރަނި އިތުރުވަމުން އެބަދޭ. މިއީ ހަމައެކަނި އަޅުގަނޑުމެން ދައްކާ ވާހަކައެއް ނޫން. އައިއެމްއެފްއިން ދާދިފަހުން އާންމުކުރި ރިޕޯޓެއްގައިވެސް އެކަން ކަންބޮޑުވާކަމެއްގެ ގޮތުގައި ފާހަގަކޮށްފައިވޭ. މިހާރު އަޅުގަނޑުމެންނަށް މި ފެންނަނީ މެޓާ ބަހާ އުސޫލުން ސޮވެރިންގ ގެރެންޓީތައް ބަހަމުންގެންދާ މަންޒަރު. އަޅުގަނޑުމެންނަށް ދާދިފަހުން އެކަމާއި ދެކޮޅަށް ފިނޭންސް މިނިސްޓްރީގެ މުވައްޒިފުން މަސައްކަތްކުރި މަންޒަރު ފެނުނު. އަޅުގަނޑު އެ މުވައްޒިފުންގެ އެ މަސައްކަތަށް ސާބަސްދެން. އެފަދަ ކަންކަމަށް ފުރުސަތުދީގެން ނުވާނެ\n6 ފެބްރުއަރީ 2017 | ހޯމަ 22:08\nފެންނަނީ އިޤްތިސާދު ހަލާކުކުރާ މަންޒަރު: ނާޒިމް\nކޮންމެ ޕްރޮޖެކްޓަކީ ނާޖާއިޖް ފައިދާތަކެއް ހޯދުމަށްޓަކައި ކުރަމުންގެންދާ ކަންތައްތަކެއް ކަމަށް އަޅުގަނޑު ގަބޫލުކުރަނީ. އަޅުގަނޑުމެންނަށް މި ފެންނަނީ ރައްޔިތުން ނިކަމެތި ކުރަމުންގެންދާ މަންޒަރު. ރައީސް ނަޝީދު ވިދާޅުވިގޮތަށް ގްރޭޑް ދިހައެއްގައި ކިޔަވާފައި ނިކުމެ މި ފެންނަނީ ރާއްޖޭގެ އިޤްތިސާދު ހަލާކުކުރާ މަންޒަރު. އަޅުގަނޑުމެން ޤައުމުގެ ދަރަނި އިންތިހާއަސް އިތުރުވެއްޖެ. ހަރަދުތައް އިންތިހާއަށް ބޮޑުވެއްޖެ. ދަރަނި ނަގަމުންދަނީ ލިބޭ އާމްދަނީއަކަށް ބަލައިގެނެއް ނޫން: ނާޒިމް\nއައިހެވަން ޕްރޮޖެކްޓް ކުރިއަށްގެންދެވިދާނެ ކަމަށް ގަބޫލެއް ނުކުރަން: ނާޒިމް\nއައިހެވަން އަކީ ވާން އޮތްކަމެއް ކަމަށް އަޅުގަނޑެއް ނުދެކެން. ކުޅުދުއްފުށީގައި ހޮސްޕިޓަލެއް އަޅާ ވާހަކައިގެ އިތުރުން، އެ ރަށުގައި އެއާޕޯޓް އަޅާނެ ވާހަކައަކީ މާކުރިންވެސް ރައީސް ޔާމީންވެވަޑައިގެންނެވި ވައުދެއް. ނަމަވެސް އެ ވައުދެއް އަދިވެސް ނުފުއްދޭ. އެހެންކަމުން ހޮސްޕިޓަލްވެސް އެޅިދާނެ ކަމަށް ގަބޫލެއް ނުކުރެވޭ: މެމްބަރު ނާޒިމް\n6 ފެބްރުއަރީ 2017 | ހޯމަ 21:59\nއިޤްތިސާދީގޮތުން ޤައުމަށް އެއްވެސް ކުރިއެރުމެއް ނުލިބޭ: އަމީރު\nއަޅުގަނޑުމެންގެ ޤައުމުގައި ސިޔާދަތުގެ ދަރަނި އިއުލާން ކުރާ ހިސާބަށް ކަންތައްތައް ހިނަގއިދާނެ. ދުނިޔޭގެ ބޮޑެތި ޖަމިއްޔާތަކުންވެސް އެގޮތަށް ފާހަގަކުރައްވަމުން އެބަގެންދަވާ. އެހެންވީމަ އަޅުގަނޑުމެންގެ އިޤްތިސާދު އޮތް ހާލަތު އެ އެނގިގެންދަނީ. ވަރަށް ނާޒިކު ހާލަތެއްގައި އޮތީ. ރައީސް އަބްދުﷲ ޔާމީން އެ ފާހަގަކުރައްވާގޮތަށް ވަޒީފާތައްވެސް އުފެއްދިފައެއް ނުވޭ. އިޤްތިސާދީގޮތުން އެއްވެސް ކުރިއެރުމެއް ނުލިބޭ: އަމީރު\nރާއްޖެއަށް އެއްވެސް އިންވެސްޓަރެއް ނާދޭ\nރައީސް ޔާމީން ރިޔާސީ ބަޔާނުގައި ފާހަގަކުރައްވާފައިވޭ ގިނަ ވިޔަފާރީތައް އަންނަ ވާހަކަ. އެއި ހަޤީޤަތެއް ނޫން. ފޮރިންގ ޑައިރެކްޓް އިންވެސްޓްމެންޓްގެ ގޮތުގައި ރާއްޖެއަށް 200 މިލިއަން ޑޮލަރުގެ އިންވެސްޓްމެންޓްވެސް އަންނާނެ ކަމަށް އަޅުގަނޑު ގަބޫލެއް ނުކުރަން. ރައީސް ޔާމީން އެ ވިދާޅުވިގޮތަކަށް ކަންތައްތަކެއް ނުހިނގާނެ. މިސާލަކަށް ބްރިޖް ހަދަނީ ލޯން ނަގައިގެން. އެއީ ފޮރިން ޑައިރެކްޓް އިންވެސްޓްމެންޓެއް ނޫން. ނިމުނު3އަހަރުގައިވެސް އިންވެސްޓްމެންޓެއް އައިސްފައެއް ނުވޭ: އަމީރު\n6 ފެބްރުއަރީ 2017 | ހޯމަ 21:53\nރައްޔިތުންނަށް ހެޔޮ އަގުގައި ފްލެޓް ދިނުމަށް ސަރުކާރުން އެއްވެސް މަސައްކަތެއް ނުކުރޭ: އަމީރު\nއައްދޫ ސިޓީގައިވެސް އަދި އެހެން ރަށްރަށުގައިވެސް އެޅި ނިމިފައި އެ ހުރީ ރައީސް މުހައްމަދު ނަޝީދުގެ ސަރުކާރުގައި އަޅަން ފެށި ފްލެޓްތައް. މި ސަރުކާރުން އަލަށް ފަށައިގެން އަޅަން ފެށި އެއްވެސް ފްލެޓެއް ފެންނާކަށް ނޯންނާނެ. އެމްޑީޕީގެ ސަރުކާރުގެ އެންމެ އިސް ވައުދަކަށްވީ، ރައްޔިތުންނަށް އަގު ހެޔޮގޮތުގައި ބޯހިޔާވެހިކަން ފޯރުކޮށްދިނުމަށް. ނަމަވެސް މިއަދު އެކަންތައްތައް އެގޮތަށްކުރަމުންދާތަނެއްވެސް ނުފެނޭ. އަޅުގަނޑުމެންނަށް މިއަދު ފެންނަނީ ފްލެޓްތައް ވިއްކައިގެން ސަރުކަރުން ފައިދާތަކެއް ނެގުމަށް މަސައްކަތްކުރަމުންގެންދާ މަންޒަރު: އަމީރު\n6 ފެބްރުއަރީ 2017 | ހޯމަ 21:50\nރައީސް ޔާމީން ދައްކަވާ ވާހަކަފުޅުތައް ަރއްޔިތުން ގަބޫލެއް ނުކުރޭ: ނާޒިމް\nރައީސް އަބްދުﷲ ޔާމީން ވެރިކަމަށް ވަޑައިގެން އެއްވެސް ވައުދެއް ނުފުއްދާ. އެމަނިކުފާނު ދައްކަވާ ވާހަކަފުޅުތަކަކީ ރައްޔިތުންނަށް ހެވާއި ލާބަޔަށް ދައްކަވާ ވާހަކަފުޅުތަކެއް ނޫން. ރައްޔިތުން މިއަދު ތިބީ ހަލާކުވެދާ ފަދަ ހާލަތެއްގައި. ރައްޔިތުން މިއަދު ގަބޫލެއް ނުކުރޭ ރައީސް ޔާމީން އެ ދައްކަވާ ވާހަކަފުޅުތަކެއް: ނާޒިމް\nރާއްޖެޓީވީގެ މިރޭގެ ފަލަސުރުހީ ޕްރޮގްރާމްގައި ބައިވެރިވެވަޑައިގަންނަވަނީ ރައްޔިތުންގެ މަޖިލީހުގެ މެމްބަރު މުހައްމަދު ނާޒިމާއި، އެމްޑީޕީގެ އިޤްތިސާދީ ކޮމޭޓީގެ ނައިބް މުޤައްރިރު އިބްރާހިމް އަމީރެވެ.\n6 ފެބްރުއަރީ 2017 | ހޯމަ 21:47


Male' league in6team aa eku Dhivehi league gai 10 team | Mihaaru\nމިހާރު ސްޕޯޓްސް ސްޓާސް ފިއެސްޓާ\nމާލޭ ލީގުން ހަ ޓީމާ އެކު ދިވެހި ލީގުގައި 10 ޓީމު\n28 ޑިސެމްބަރ 2017 - 14:093comments\nއަންނަ އަހަރުގެ މާލޭ ލީގުގެ ގަދަ ހަ ޓީމަށް ދިވެހި ޕްރިމިއާ ލީގުން ފުރުސަތު ދީ އަދި ޖުމްލަ 10 ޓީމާ އެކު ޕްރިމިއާ ލީގުގެ ފުރަތަމަ ބުރު ކުރިއަށްގެންދަން ނިންމައި އަދި ދެ ވަނަ ޑިވިޝަނުގެ ޗެމްޕިއަން ޓީމު އޮޓޮމެޓިކުން މާލޭ ލީގަށް ކޮލިފައިވާ ގޮތަށް އެފްއޭއެމުން ނިންމައިފި އެވެ.\nއަންނަ އަހަރުގެ ސީޒަން ހުޅުވާނީ ފެބްރުއަރީ6ވަނަ ދުވަހު ކުޅޭ މެޗުންނެވެ. އަންނަ ފެބްރުއަރީ 25 ވަނަ ދުވަހު ފެށުމަށް ހަމަޖެހިފައިވާ މާލޭ ލީގުގައި ވާދަކުރާނީ މި އަހަރުގެ މުބާރާތުގެ ގަދަ ހަތަރު ޓީމު ކަމަށްވާ މާޒިޔާ، ގްރީންސްޓްރީޓްސް، ނިއު ރޭޑިއަންޓް އަދި ޓީސީގެ އިތުރުން މި އަހަރު ގަދަ ހަތަރަކުން ކެޓި ހަތަރު ޓީމު ކަމަށްވާ ޔުނައިޓެޑް ވިކްޓަރީ، ވެލެންސިއާ، ވިކްޓަރީ އަދި އީގަލްސް އެވެ. އެ ހަތަރު ޓީމަށް އޮޓޮމެޓިކުން ފުުރުސަތު ލިބުނީ މި އަހަރު މާލޭ ލީގު ކޮލިފައިން ކެންސަލްވެފައިވާތީ އެވެ.\nއެ އަށް ޓީމާ އެކު ދެ ބުރު ކުޅުމަށް ފަހު އެންމެ ގިނަ ޕޮއިންޓް ހޯދާ ހަ ޓީމަށް ޕްރިމިއާ ލީގުން ފުރުސަތު ލިބޭނެ އެވެ. ފުލަށްދާ ދެ ޓީމަށް ޖެހޭނީ ދެ ވަނަ ޑިިވިޝަނުގެ ރަނަރަޕްއާ އެކު ދެ ބުރު ހިމެނޭ ގްރޫޕް ސްޓޭޖެއް ކުޅޭށެެވެ. އޭގެ ތެރެއިން އެންމެ ގިނަ ޕޮއިންޓް ހޯދާ ޓީމު ޖެހިގެން އަންނަ އަހަރުގެ މާލޭ ލީގުން ފުރުސަތު ލިބޭއިރު ފުލަށްދާ ދެ ޓީމު ދެ ވަނަ ޑިވިޝަނަށް ރެލިގޭޓްވާނެ އެވެ. ޖެހިގެން އަންނަ އަހަރުގެ މާލޭ ލީގުގެ ފަހު ޖާގަ ލިބޭނީ އެ ބުރުގެ އެންމެ ގިނަ ޕޮއިންޓް ހޯދާ ޓީމަކަށެވެ.\nއެފްއޭއެމްގެ ޑެޕިއުޓީ ޓެކްނިކަލް ޑިރެކްޓަރު އިހުސާން އަބްދުލްގަނީ (ސާންތީ) ވިދާޅުވީ ދެ ވަނަ ޑިވިޝަނުގެ ޗެމްޕިއަން ޓީމަށް އޮޓޮމެޓިކް ޖާގައެއްދޭން ނިންމީ އެ މުބާރާތުގެ ވެސް ފެންވަރު ރަނގަޅުވަމުން އަންނާތީ، ފުޓްބޯޅައިގެ ކުރިއެރުމަށް ކަމަށެވެ.\n"ދެ ވަނަ ޑިވިޝަން ވަރުގަދަވެގެން ފުރަތަމަ ޑިވިޝަން ވެސް ވަރުގަދަވާނީ. އެއީ އަޅުގަނޑުގެ ވިސްނުމަކީ،" ސާންތީ ވިދާޅުވި އެވެ.\nދިވެހި ލީގުގެ ފުރަތަމަ ބުރުގައި ވާދަކުރާނީ މާލޭ ލީގުގެ ގަދަ ހަ ޓީމާއި މިނިވަން ޗެމްޕިއަންޝިޕުގެ ގަދަ ހަތަރު ޓީމާ އެކު ޖުމްލަ 10 ޓީމެވެ. އަދި ދެ ވަނަ ބުރަށް ހޮވޭނީ އޭގެ ތެރެއިން އެންމެ ގިނަ ޕޮއިންޓް ހޯދާ އަށް ޓީމެވެ. އަދި ޕްރެޒިޑެންޓްސް ކަޕަށް ކޮލިފައިވާނީ ގަދަ ހަތަރު ޓީމެވެ.\nއެފްއޭއެމުން ރާވާފައިވަނީ މި އަހަރުގެ މިނިވަން ޗެމްޕިއަންޝިޕުގެ ގަދަ ހަތަރު ޓީމަށް، އަންނަ އަހަރުގެ މިނިވަން ޗެމްޕިއަންޝިޕުގެ ފައިނަލް ބުރުން ފުރުސަތު ދޭގޮތަށެވެ. މާނައަކީ އަތޮޅު ބުރާއި ޒޯން ބުރުގައި އެ ޓީމުތައް ވާދަކުރަން ނުޖެހި ސަލާމަތްވުމެވެ.\nއަންނަ އަހަރުގެ ކަލަންޑަރުގައިވާ ގޮތުން ގައުމީ ޓީމަށް ވަގުތު ދިނުމަށް ސީޒަނުގެ މެދުތެރެއިން 25 ދުވަހުގެ ބްރޭކެއް އަންނާނެ އެވެ. އަންނަ އަހަރު 23 އަހަރުން ދަށުގެ ގައުމީ ޓީމު ވާދަކުރަން ޖެހޭނީ އޮގަސްޓް 18 އިން ސެޕްޓެމްބަރު2އަށް ކުރިއަށްދާ އޭޝިއަން ގޭމްސްގަ އެވެ. އަދި ސީނިއާ ޓީމު ސެޕްޓެމްބަރު 4-15 އަށް ބާއްވާ ސާފް ޗެމްޕިއަންޝިޕުގައި ކުޅޭނެ އެވެ.\nސާންތީ ވިދާޅުވީ އަންނަ އަހަރު އެފްއޭއެމުން އެންމެ އިސްކަންދެނީ ސާފް ޗެމްޕިއަންޝިޕުގައި ގައުމީ ޓީމަށް ރަނގަޅު ކާމިޔާބެއް ހޯދައިދޭން ކަމަށާއި އެހެންވެ ގައުމީ ޓީމަށް ވަގުތު ދިނުމަށް 25 ދުވަހަށް ސީޒަން މެދުކަނޑާލާނެ ކަމަށެވެ.\nސާންތީ ވިދާޅުވީ މުބާރާތްތައް ރޭވިއިރު ވިސްނީ މި އަހަރަށް ވުރެ ޓީމުތަކަށް ލިބޭ މެޗުތަކުގެ އަދަދު މަދުނުވާނެ ގޮތަކަށް ރޭވުމަށް ކަމަށާއި އެގޮތުން ހުރިހާ މުބާރާތެއް ކުޅޭ ޓީމަކަށް 35 މެޗު ކުޅެން ލިބޭނެ ކަމަށެވެ.\n"އަޅުގަނޑު ކްލަބްތަކުގައި އެދެން ވަގުތު އޮއްވާ ތައްޔާރުވާން ފަށަން އަދި ރަނގަޅު ޕްރީ ސީޒަނެއް ކުރިއަށްގެންދަން. އޭގެ ސަބަބުން ދިގު ސީޒަނަކާ ކުރިމަތިލާއިރު ފަސޭހަތަކެއް ވެގެންދާނެ،" ސާންތީ ވިދާޅުވި އެވެ. "ރޭވިފައިވާ ގޮތަށް ކުރިއަށްދާ ނަމަ ޑިސެމްބަރު މަސް އޮންނާނީ ހުސްކޮށް."\nކަލަންޑަރުގައިވާ ގޮތުން ގައުމީ ޓީމަށް ވަގުތު ދިނުމަށް ސީޒަން މެދުކަނޑާލާއިރު އޮންނާނީ ދިވެހި ޕްރިމިއާ ލީގުގެ ފުރަތަމަ ބުރު ނިމިފަ އެވެ. މާނައަކީ ފުރަތަމަ ބުރުން ބާކީވާ ދެ ޓީމަށް ވެސް އިތުރު އިންތިޒާރެއް ކުރަން ނުޖެހުމެވެ.\nސާންތީ ވިދާޅުވީ މި ފަހަރު ދިގު ބްރޭކްތައް މަދުކުރަން ވަރަށް ބޮޑަށް ވިސްނާފައިވާނެ ކަމަށާއި އޭގެ ބޭނުމަކީ މުބާރާތުގެ ފޯރި ހިފެއްޓުން ކަމަށެވެ. އަދި ކޮންމެ ޓީމަކަށް ވެސް މެޗެއްގެ ދެމެދު ހަތަރު ވަރަކަށް ދުވަސް ލިބޭނެކަން އޭނާ ފާހަގަކުރެއްވި އެވެ.\nއޭނާ ވިދާޅުވީ 2019 އަށް މިހާރުން ފެށިގެން ޕްލޭންތައް ހަދަން ފަށާފައިވާ ކަމަށާއި އެގޮތުން އެފްއޭއެމްގެ ވިސްނުމަކީ ދިވެހި ޕްރިމިއާ ލީގަކީ ކޮންމެ އަހަރަކު ކޮލިފައިވާން ޖެހޭ މުބާރާތެއްގެ ބަދަލުގައި 10 ނުވަތަ 12 ޓީމާ އެކު ކުރިއަށްގެންދެވޭ މުބާރާތަކަށް ހެދުން ކަމަށެވެ. އަދި 2019 ވަނަ އަހަރުން ފެށިގެން ޕްރެޒިޑެންޓްސް ކަޕަކީ ސީޒަން ފަށާ މުބާރާތަކަށް ހަދަން ރާވަމުން އަންނަ ކަމަށާއި އޭގެ ސަބަބުން އޭއެފްސީ ކަޕުގައި ކުޅޭ ޓީމުތަކަށް ފަސޭހަތަކެއް ވެގެންދާނެ ކަމަށް ވެސް ތަޖުރިބާކާރު ފުޓްބޯޅަ ކޯޗު ވިދާޅުވި އެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް ވިދާޅުވީ ކަލަންޑަރު މިއަދު އާއްމުކުރި ނަމަވެސް އޭއެފްސީ ކަޕުގައި ނިއު ރޭޑިއަންޓާއި ޓީސީ ކުޅޭ މެޗުތަކަށް އަދި ކުދި ބަަދަލުތަކެއް އަތުވެދާނެ ކަމަށާއި އެ ދެ ކްލަބަށް އެފްއޭއެމުން ވަރަށް ބޮޑު އިސްކަމެއްދޭނެ ކަމަށެވެ.\n"އަޅުގަނޑުމެންގެ އުއްމީދަކީ އެ ދެ ޓީމު މުބާރާތުގެ ވީހާ ވެސް ދުރަކަށް ދިއުން. ފައިނަލާ ހަމަޔަށް ވެސް ދިއުން. އެހެންވެ އެ ދެ ކްލަބަށް ފަސޭހަކުރުމުގެ ގޮތުން ގެންނަން ޖެހޭ އެޖެސްޓްމަންޓްތަކެއް ގެންނާން،" ޖަވާޒް ވިދާޅުވި އެވެ.\nއަންނަ އަހަރުގެ ސީޒަން ފެބްރުއަރީ6ގައި ރަސްމީކޮށް ފެށި ނަމަވެސް ރާއްޖޭގެ ޓީސީ އަށް އަންނަ ޖެނުއަރީ މަހު ސީޒަން ފެށޭނެ އެވެ. އެގޮތުން އޭއެފްސީ ކަޕުގެ ޕްރިލިމިނަރީ ބުރުގައި ޓީސީ ކުޅޭ ފުރަތަމަ ލެގު ޖެނުއަރީ 23 ގައި އޮންނައިރު ދެ ވަނަ ލެގު ޖެނުއަރީ 30 ގައި އޮންނާނެ އެވެ. އެ ބުރުން ކުރި ލިބިއްޖެ ނަމަ ޕްލޭއޮފުގައި ކުޅެން ޖެހޭނީ ފެބްރުއަރީ 13 އަދި 20 ގަ އެވެ. މުބާރާތުގެ ގްރޫޕް ސްޓޭޖް ފަށާނީ މާޗު6ގަ އެވެ. ގްރޫޕް ސްޓޭޖުގައި ނިއު ރޭޑިއަންޓް ވާދަކުރާއިރު ޕްލޭއޮފުން ކުރި ލިބިއްޖެ ނަމަ ޓީސީ އަށް ވެސް އެ ފުރުސަތު ލިބޭނެ އެވެ. ކަލަންޑަރު ރޭވިފައިވާ ގޮތުން އޭއެފްސީ ކަޕުގެ ގްރޫޕް ސްޓޭޖުގެ ކުރިން ނިއު އަށް މާލޭ ލީގުގެ މެޗުތަކެއް ކުޅެން ލިބޭނެ އެވެ.


Amr ge suvaaleh: Hakuranee asaasee eccheh tha? | Mihaaru\nވިޔަފާރި / ކާޑުގެ ބާވަތްތައް\nއަމްރުގެ ސުވާލެއް: ހަކުރަކީ އަސާސީ އެއްޗެއްތަ؟\nމީހަކު ހަކުރު ބަސްތާއެއް އުފުލަނީ: ބައެއް މީހުން ގަބޫލުކުރަނީ ގެއްލުން ހުރި އެއްޗަކަށް ސަބްސިޑީ ދެވޭ ކަމަށް -- ފައިލް ފޮޓޯ: މިހާރު\n15 ޖޫން 2022 - 07:14\nއެސްޓީއޯ އިން ވިއްކާ ކާޑުގެ ބާވަތްތަކުގެ އަގު ކޮންޓްރޯލް ކުރުމަށް ސަރުކާރުން ކޮންމެ އަހަރަކު ވެސް ވަރަށް ބޮޑު ހޭދައެއް ކުރެ އެވެ. ސަބަބަކީ، މިހާރަށް ބަލާއިރު، ސަރުކާރުން އަހަރަކު 350 މިލިއަނަށް ވުރެ ގިނަ ރުފިޔާ އެސްޓީއޯ އަށް ނުދީފި ނަމަ، އެސްޓީއޯ އިން މިހާރު ހަނޑުލާއި ހަކުރާއި ފުއް އެ އަގުތަކުގައި ނުވިއްކޭނެތީ އެވެ.\nއެސްޓީއޯގެ މެނެޖިން ޑިރެކްޓަރު ހުސެއިން އަމްރު ކުރައްވާ ސުވާލަކީ މި އެވެ؛ ހަކުރަކީ ސަރުކާރުން ސަބްސިޑީ ދޭން ޖެހޭ އެއްޗެއް ހެއްޔޭ އެވެ!\nސީދާސީދާ އެހެން ވިދާޅު ނުވެ، އޭނާ ޓްވިޓާގައި އާންމުންނަށް ދޫކޮށްލެއްވީ ދެ ސުވާލެކެވެ. އޭނާ ލިޔުއްވާފައި ވެ އެވެ:\n"ހަކުރަކީ ކާޑުގެ ބާވަތެއްކަން ޤަބޫލު ނުކުރަނީ ކިތައް މީހުންބާ!؟ ހަކުރަށް ސަބްސިޑީ ދޭން ނުޖެހޭކަން ޤަބޫލުކުރަނީ ކިތައް މީހުންބާ!؟"\nމިއީ ހަމަ ރަނގަޅު ދެ ސުވާލެކެވެ؛ އެ ދެ ސުވާލަށް އާންމުންގެ ވަރަށް ގިނަ ބަޔަކު ޖަވާބު ދީފައި ވެސް ހުއްޓެވެ.\nއެ ސުވާލުތައް އޭނާ އެ ކުރެއްވީ، މުހިންމު ދަނޑިވަޅެއްގައި، މުހިންމު ބޭނުމެއް އޭގެ ފަހަތުގައި ފޮރުވިފައި އޮތުމުން ކަމަށް ބެލެވެ އެވެ. އެއް ކަމަކީ، އަސާސީ ކާނާގެ ތެރޭގައި ހަކުރު އެއީ ހިމަނަން ޖެހޭ އެއްޗެއް ނޫން ކަން އަމިއްލަ އަށް ގަބޫލުކުރައްވާ ކަމެވެ. އަނެއް ކަމަކީ، ]ބެލެވޭ ގޮތުގައި[ ހަކުރުން ސަބްސިޑީ ކަނޑާލުމުގެ ވިސްނުމެއް ސަރުކާރުގައި އޮތުމެވެ.\nމި ސުވާލު އުފެދެނީ ކީއްވެ؟\nސަރުކާރުގެ އިސް ބޭފުޅަކު، އަދި ބަޖެޓް ތައްޔާރު ކުރުމުގައި ވެސް އިސްކޮށް އުޅުއްވާ ބޭފުޅަކު ވިދާޅުވީ މިއީ ހަރަދު ކުޑަކުރަންވީ ވަގުތު ކަމަށެވެ. އޭނާ ތަފުސީލަށް ވަޑައިގެން ދެން އެންމެ އަވަހަށް ވިދާޅުވި އެއް ވާހަކައަކީ، މިކަހަލަ ވަގުތެއްގައި ބަލަން ޖެހޭނީ ބޭކާރު ހަރަދުތައް ކުޑަކުރުމަށް ކަމެވެ.\n"ސަރުކާރަކުން ކުރާ އިންވެސްޓްމަންޓާއި ހަރަދު ވާން ޖެހޭނީ އެއިން ފައިދާ ހުރި އެއްޗަކަށް،" އޭނާ ވިދާޅުވި އެވެ.\nސަބްސިޑީގެ ތެރޭގައި، ނުވަތަ ސަރުކާރުން ހޭދަކޮށްގެން އަގު ކޮންޓްރޯލް ކުރަން ނުޖެހޭ އެއްޗެއްގެ ގޮތުގައި ހަކުރު ހިމަނަން އޭނާ ވެސް ތާއީދުކުރައްވަ އެވެ. އެކަމަކު ތަކުރާރުކޮށް ވިދާޅުވީ، ސަރުކާރުން އެކަމަށް އެެއްވެސް ގޮތެއް ނިންމައިފައި ނުވާ ކަމަށެވެ.\n"އެކަމަކު ހަކުރަކީ ސިއްހަތަށް ގެއްލުން ހުރި އެއްޗެއް. ހަކުރުގެ ސަބަބުން ވަރަށް ގިނަ ބަލިތައް ޖެހޭކަން އެއީ ޔަގީން ވާހަކައެއް. ބަލި ގިނަވި ވަރަކަށް އާސަންދައިގެ ހަރަދުތައް ވެސް އެބަ ބޮޑުވޭ. އެހެންވެ ވިސްނާލުން ރަނގަޅުކަން ނޭނގެ ހަކުރަކީ ސަރުކާރުން ހޭދަކޮށްގެން އަގު ކޮންޓްރޯލް ކޮށްފައި ބާއްވަން ޖެހޭ އެއްޗެއްތޯ،" އޭނާ ވިދާޅުވި އެވެ.\n"އެއްޗެއް އަގުހެޔޮކޮށްފައި ބަހައްޓަން ސަރުކާރަކަށް ލާޒިމްވާނީ އެއިން ފައިދާ ކުރާ އެއްޗެހި. މިސާލަކަށް އަޅުގަނޑު އަމިއްލަ އަށް ގަބޫލުކުރާ ގޮތުގައި ހަކުރުގެ ސަބްސިޑީ ކަނޑާލައިފައި ތަރުކާރީ އާއި މޭވާ އަށް އެބައި ހޭދަކޮށް އޭގެ އަގުހެޔޮ ކުރުން ވެސް މާ ރަނގަޅު."\nއަމްރު ކުރެއްވި ސުވާލަށް ޑައިޓީޝަން އާސިއާ އަބްދުއްރަހީމް ވެސް ޖަވާބު ދެއްވި އެވެ. އޭނާ ވިދާޅުވެފައިވާ ގޮތުގައި ހަކުރަކީ ކާޑުގެ ތެރޭގައި ހިމެނޭ އެއްޗެއް ނޫނެވެ. އަދި އެއީ ސަބްސިޑީ ވެސް ދޭން ޖެހޭ އެއްޗެއް ނޫނެވެ. އެހެން ބައެއް މީހުން ވެސް އެކަމަށް އެއްބަސް ވެ އެވެ. އެއްބަސް ނުވާ މީހުން ވެސް އެބަތިއްބެވެ.\nރާއްޖޭގައި މި ވިއްކާ ދޯބުރާލި ހަކުރަކީ ޑޮކްޓަރުން ވިދާޅުވާ ގޮތުގައި ވަރަށް ގިނަ ބަލިތަކަށް ހުށަހެޅޭ އެއްޗެކެވެ. އެކަމަކު، ސިޔާސީ ސަބަބުތަކާ ހެދި ކާޑުގެ ބާވަތްތަކާ ކުޅެން އެއްވެސް ސަރުކާރަކަށް ނުކެރެނީ އެވެ.\nހަގީގަތަކީ، ހަކުރު ކިލޯއެއް 5ރ. އަށް ފިހާރަތަކުން އެ ވިއްކަނީ ސަރުކާރުން އެ ކިލޯ އަށް 12 ވަރަކަށް ރުފިޔާ ހޭދަކޮށްފަ އެވެ. އަމްރު ވެސް އެ ވިދާޅުވަނީ އެ ވާހަކަ ކަމަށް ގަބޫލުކުރެވެ އެވެ. ސިއްހަތާ ދުރު އެއްޗަކަށް ހޭދަކުރުން އެއީ ކުރަން ޖެހޭ ކަމެއް ނޫން ކަމަށް ގަބޫލު ކުރަނީ ކިތައް މީހުން ހެއްޔޭ އެވެ!\nކާޑުގެ ސަބްސިޑީ އަކީ ބޮލު ރިހުމެއް\nކޮންމެ އަހަރަކު ދައުލަތުގެ ބަޖެޓް ހުށަހަޅާ އިރު، އެ ފޮތުގައި ކުލަޖައްސައި، ފާހަގަކޮށްފައި އޮންނަ ބައެއް އޮވެ އެވެ؛ އެއީ ދައުލަތުން ދޭ އެހީ އާއި ސަބްސިޑީގެ ބައެވެ. މި އަހަރުގެ ބަޖެޓް ފޮތުގައި ވެސް އޮރެންޖް ކުލައިން ބޯޑަރު އަޅާފައި އޮތީ އޭގެ ކަންބޮޑުވުންތަކެވެ.\n"... މި ގޮތުން ގޭބިސީތަކުގެ އިތުރުން ވިޔަފާރިތަކާއި ފަތުުރުވެރިންނަށް ވެސް މި ސަބްސިޑީ ލިބެ އެވެ. 2019 ވަނަ އަހަރު ހައުސްހޯލްޑް އިންކަމް އެކްސްޕެންޑިޗާ ސާވޭގައި ގޭބިސީތަކުން ކާޑުގެ ބާވަތްތަކަށް ކުރި ހަރަދަށް ބަލާއިރު އަންދާޒާ ކުރެވެނީ ގޭބިސީތަކުން ބޭނުންކުރަނީ އެސްޓީއޯ އިން ވިއްކާ ކާޑުގެ ބާވަތްތަކުގެ މަދު ބައެއް ކަމެވެ،" ބަޖެޓް ފޮތުގައި ވެ އެވެ.\n"އެސްޓީއޯ އިން 2019 ވަނަ އަހަރު ވިއްކި ހަނޑުލުގެ 57.2 އިންސައްތަ އަދި ފުށުގެ 49.6 އިންސައްތަ ގޭބިސީތަކުން ބޭނުންކުރާއިރު ގޭބިސީތަކުން ބޭނުންކޮށްފައި ވަނީ އެސްޓީއޯ އިން ވިއްކި ހަކުރުގެ އެންމެ 31.7 އިންސައްތަ އެވެ. އެހެންކަމުން އެސްޓީއޯ އިން ވިއްކާ ކާޑުގެ ބާވަތްތަކުގެ ބޮޑުބައެއް ވިޔަފާރިތަކާއި ފަތުރުވެރިކަމުގެ ދާއިރާ އިން ބޭނުންކުރާ ކަމަށް ލަފާ ކުރެވެ އެވެ."\nއޭގެ މާނައަކީ، ދައުލަތުން ދޭ 350 ވަރަކަށް މިލިއަން ރުފިޔާގެ ސަބްސިޑީގެ ބޮޑުބައެއް ގޮސް މުއްސަނދިންގެ ޖީބުތަކަށް ވެސް ނުސީދާކޮށް ވަންނަ ވާހަކަ އެވެ. އެކަމަކު ސަބްސިޑީ އަކީ ފަގީރު މީހާ އަށް، ބޮޑު އަގުގައި ނުގަނެވޭނެތީ ދޭ އަސާސީ ހިދުމަތެކެވެ.\nމި ރިޕޯޓަށް ވާހަކަ ދެއްކެވި އޮފިޝަލް ވިދާޅުވި ގޮތުގައި ކޮވިޑް ތެރޭގައި ވެސް ފާހަގަވި އެއް ކަމަކީ ކާޑުގެ ސަބްސިޑީ އަށް ކުރަން ޖެހުނު ހޭދަ ވަރަށް ބޮޑަށް ކުޑަވެގެން ދިޔަ ކަމެވެ.\n"އޭރު ރިސޯޓްތައް އޮތީ ބަންދުކޮށްފައި،" އޭނާ ވިދާޅުވި އެވެ.\n"އަޅުގަނޑުމެން ވެސް އަބަދު ވެސް ވަކާލާތު ކުރާ ކަމެއް އެއީ ސަބްސިޑީ ބޭނުންވާ މީހާ އަށް ސަބްސިޑީ ދިނުމަކީ. މިހާރު އެންސްޕާގައި ވެސް އެކަން ކުރެވޭނެ ނިޒާމް ހުންނާނެ. ކާޑުގެ ބާވަތްތަކަށް އެތަނުން ވަކިން ވެސް ސަބްސިޑީ ދެވިދާނެ."\nކާޑުގެ ސަބްސިޑީ އުވާލައި ސީދާ އެ ބޭނުންވާ މީހާ އަށް ދޭން ކުރީގެ ސަރުކާރުން ވެސް ވިސްނުންތަކެއް ވިސްނި އެވެ. އެކަމަކު އޭރު އިދިކޮޅު ޕާޓީތައް އެކަމާ ނުރުހި ވަރަށް ބޮޑެތި ފާޑުކިޔުންތައް އަމާޒުވި އެވެ.\nފުށާއި ހަނޑުލާއި ހަކުރަކީ ޒަމާނުއްސުރެ ދައުލަތުން ވަރަށް ހާއްސަ އިސްކަމެއް ދީގެން ބަލަހައްޓަމުން އަންނަ ބާވަތްތަކެކެވެ. ކާޑުގެ ބާވަތްތަކަށް އެއްވެސް ދަތިކަމެއް ކުރިމަތިވުމަކީ އެއްވެސް ސަރުކާރަކުން ކުރާނެ ކަމެއް ނޫނެވެ. ދައުލަތުގެ މާލިއްޔާގައި، ކާޑާއި ބޭހާއި ތެލަށް އަބަދު ވެސް ފައިސާ ރައްކާކޮށްފައި ހުރެ އެވެ.\nއެކަމަކު، ހަކުރަކީ އަމްރު ވިދާޅުވި ގޮތަށް ވިސްނާލަން ޖެހިފައި އޮތް މައްސަލަ އެކެވެ. ދައުލަތުން އެތައް މިލިއަން ރުފިޔާއެއް ހަކުރުގެ ސަބްސިޑީ އަށް ވެސް ކޮންމެ އަހަރަކު އެބަ ހޭދަކުރެ އެވެ. ބައެއް މީހުންގެ ނަޒަރުގައި ފުށާއި ހަނޑޫ އޯކޭ އެވެ. އެކަމަކު ހަކުރަށް ދައުލަތުން ހަރަދު ކުރުން އޯކޭއެއް ނޫނެވެ. ހަމައެގޮތަށް ބައެއް މީހުން ގަބޫލުކުރާ ގޮތުގައި ފުށާއި ހަނޑުލާއި ހަކުރަކީ ވެސް ސަބްސިޑީ ދޭން ޖެހޭ އެއްޗެކެވެ.\nސަބްސިޑީ ކާޑުގެ ބާވަތްތައް ހުސައިން އަމްރު، އެމްޑީ/އެސްޓީއޯ\n75 ކޮމެންޓް, 34 ރިއެކްޝަންސް\nހަނޑުލާއި ހަކުރާއި ފުށަކީ އަސާސީ ހައްގެއްކަމުގަ ދެކެން. ޕްރޮފެސަރެއް ކަމުގައި އަހަރެން ބަލައިއުޅޭ ނިޝާނުލް އިއްޒުއްދީނުގެވެސް އެންމެ މަތީ ލަގަބުގެ ވެރިޔާ ރައީސް މައުމޫން ޢަބްދުލްޤައްޔޫމް ހުންނެވިއިރު ރައްޔިތުން ދުވަހަކުވެސް ކާޑުގެ މައްސަލައިގައި ޝަކުވާކޮށްފައެއް ނުވޭ.\nއަމްރަކީ މުއްސަންޖެއް، ހެނދުނު ފަރިއްކޮޅަށް ތަފާތު ބާވަތްބާވަތުގެ ބެރީތަކުންވެސް ފަރުޖެއްސިދާނެ، ނިކަމެތިމީހާއަށް އެފޯޑްކުރެވޭ އެނަރޖީއަކީ ހަކުރުކަމަށްވެދާނެ. އާސިއާ ޑައިޓީޝަނެއްގެ ހައިސިއްޔަތުންނާ ފޯރާތީވެ، އެހެން ވިދާޅުވެވިދާނެ. ނަމަވެސް ނިކަމެތި ރައްޔިތަކަށް އެފޯޑެއް ނުކުރެވޭ މި މަނިއްޕުޅުމެންގެ ޑައިޓެއް.\nއެސޮރަކަށް ނޭނގޭނެ އަސާސީ އެއްޗެއްގައި އަޅައިގެންފަ އަނގަވަތަށް ވެއްޓުނަސް.\nއެސޮރަށަ އެނގޭނެ ވަރަށް ރަނގަޅަށް ކޮއިފުޅާ. އެސޮރު އުޅޭ ގޮތް ފެންނާ މަ މިބުނީ. ހަމަ އާންމު ރައްޔިތުން ކާ އެއްޗިހި ކައިގެން އުޅެން ދަތުރުކުރާ އެއްޗިހީގަ ދަތުރުކުރަނީ. ތަފާތަކީ އޭނާ ހުންނާނީ އަބަދުހެން ސާފު ތާހިރުކޮށް، ރީތިކޮށް ހެދުން އަޅައިގެން\nކޮންމެ މީހަކަށް ވެސް ހީވަނީ ތިމަންނާއަކީ މަހުޖަނެކޭ ނޫނީ ފުދިގެން އުޅޭ މީހެކޭ. އެކަމަކު މަސައްކަތް ކުރާ ވަތުގާއި، ލިބޭ އާމްދަނީ ޕްލަސް މަސައްކަތު މާހައުލުގެ ޕްރެޝަރު، ގޭކުއްޔާއި، ބިލްތަކާއި، ދަރަނީގެ ލިސްޓު އަޅައި ކިޔާލީމަ އެނގޭނެ ތިމާއަކީ ކާކުކަން. ތިމާގެ ފެންވަރު.\nރަނގަޅު ސުވާލަކީ "ފައިދާއެއްނެތް ގެއްލުންހުރި އެއްޗެއް އެސްޓީއޯން އެތެރެކޮށް ވިއްކަންޖެހޭތޯ؟"\nރަނގަޅު ސުވާލަކީ އެވަރު އެއްޗެއްގެ އަގު ހެޔޮކޮށްދީގެން ރައްޔިތުނަށަ މުށްޖަހާފަ ކާންދޭނަ ސަރުކާރުން އެ އުޅެނީ ކޮޔެއްވެހޭ އެވަރުން. މިއީ ކުލިނިކުތަކުގެ ވެރި މީހުން އެހާ ގަޔާވާ ވާހަކަޔަށް ނުވެދާނެ. މިބުނީ ބައެއް ޑޮކުޓަރުންގެ ވާހަކަޔެއް ނޫން\nހަކުރު އަގުބޮޑުކުރީމަ އެތައް ބަޔަކު ހަކުރު މަދުން ބޭނުންކުރަން އާދަވެއްޖެނަމަ އެއީ މަޖްބޫރުން މަދުން ހަކުރު ބޭނުންކުރަންޖެހި އެތައް ބައެއްގެ ސިއްހަތަށް ފައިދާކޮށްފާނެ ކަމެއް. ހަކުރު އަޅައިގެން ހަދާ ތަކެތި އަގުބޮޑުވެގެން އެ ނުގަނެވޭނަމަ ހަމަ އިތުރަށް ބައެއްގެ ސިއްހަތަށް ފައިދާކޮށްފާނެ. އެއްބަޔަކު ތިބެނީ ފޮނި ކާތަކެތި މާގިނައިން ކާން އާދަވެފަ. ސީދާ ހަކުރު ބޭނުން ނުކުރިއަސް ހަކުރު ހަށިގަނޑަށް ލިބޭނެ މޭވާއިން.\nމަޖްލިސް މެމްބަރުގެ ޕެންޝަން ބޮލުގަރިހުމަކަށް ނުވޭ އެމީހުނގެ ސައި.އޯކޭ، އެމީހުންގެ މުސާރއިގެ އިތުރުން އޮފީސްހިންގުމުގެ ހަރަދު އެ އޮފީސް ވުޖޫދުގައި ނެތަސް އޯކޭ، ކުޜީ ރައީސުންގެ ހަރަދު އަދިވެސް ކުޑަ، ކޮރަޕްޝަން އޯކޭ، ވެންޓިލޭޓަރ އޯކޭ، ފުޓުސެލްދަނޑު އަދި ނަރުދަމާ އިންޓަރެސްޓާއެކު ލޯނުނަގާގެން އޯކޭ ކޮވިޑްވެކްސިން ހިލޭ ބިދޭސީންނަށް ދައުލަތުގެބަޖެޓުން އޯކޭ،ބިދޭސީންގެ ކަރަންޓީނާއި ކެއުމުގެ ހަރަދު އޯކޭ ހަކުރުން ސަބްސިޑީ ދިވެހިންނަށް ދިނުން ކަނޑައޭ\nޢަދި.އިތުރު ކޮށްލާ ދުވާލަކު ހަފްތާއަކު.1 ފްލައިޓް ޖައްސަން ލޮނުނަގަގެން ހަދާއެއަޕޯޓްވެސް އޯކޭ. ޢަދި ހދ ހަނިމާދޫ އެއަރޕޯޓާއިއެކު 2ލައްކަ އަކަފޫޓުގެބިން ބިދޭސިންގެބަޔަކަށް ދިނުން އޯކޭ، ހއ އަދި ހދ އަތޮޅު ހިސޯރުވެ އުފެއްދުންތެރިކަން ގެނެވެންނެތުން ނޫނީ ހއ ޕޯޓްހަދަންދަތިވުން އޯކޭ. ޢެޕޯޓްނުހެދުން ވެސް ހަމަ ސަޅިވެފަ އޯކޭ އެކަމު ހަމަ ހަކުރު ކަނޑަދޯ\nފުށާ ހަނޑުލާ އޯކޭ ހަޖުރު ސަބްސިޑީ އޯކޭއެއްނޫން\nމި ސުވާލު ގޯހެކޭ ނޫން. މުޖްތަމައު އެބަ ބަދަލުވޭ. ވީމާ ދެން އޮތް ސުވާލަކީ ހަނޑޫ ވެސް އެއީ ދިވެހިންގެ އަސާސީ އެއްޗެއްތޯ؟ މިހާރު މިއުޅޭ ޒުވާން އާއިލާތަކުގެ ކުދިން ކައި އުޅެނީ ސޮސެޖާ ޕާސްތާ. ރައްޓެހި ގެއިން ދައުވަތު ދިނީމަ ވެސް ގޮސް އެބަ ބުނޭ މަގޭ ކުދިން ބަތެއް ނުކައޭ. ދެން އެގޭ މީހާ އެބަ ޖެހޭ މެހެމާނާގެ ދަރިންނަށް ވަކިން ސޮސެޖް ފިހެދީ ކަޕް ނޫޑްލް ހަދަން. ހިނިއަންނަޒާތުގެ ސޭކު މޮޑަނައިޒޭޝަނެއް މިގައުމު މި ދެކެނީ.\nސުވާލަކީ އަމްރުގެ ކޮންޕެނީ އަށް އެސްޓީއޯ ގެ ޕްރޮޖެކްޓް ދޭންޖެހޭ ހެއްޔޭ ؟


SunOnline: sha'vvaal mahuge6roadha hifumah Khuthubaagai naseyhaytherivehjje\nޝައްވާލުމަހުގެ ހަ ރޯދަ ހިފުމަށް ޚުތުބާގައި ނަސޭހަތްތެރިވެއްޖެ\nމަރިޔަމް ޝަހާމާ 02 May 2022, 11:38\nމިއަދު ބޮޑު ޖަމާއަތުގައި މާލޭގައި އޮތް އީދު ނަމާދު: ހަ ރޯދަ ހިފުމަށް ޚުތުބާގައި ގޮވައިލި-- ފޮޓޯ: އިސްލާމިކް އެފެއާޒް\nރަމަޟާން މަހަށްފަހު، ޝައްވާލުމަހު ހަ ރޯދަ ހިފުމަށް މިއަދުގެ ޢީދު ޚުތުބާގައި ނަސޭހަތްތެރިވެއްޖެއެވެ.\nޚުތުބާގައި ބުނެފައިވަނީ ރަމަޟާންމަހަށްފަހު ހަ ރޯދަ ހިފުމަށް ޝަރުޢު ކުރައްވާފައިވަނީ އެއް އަޅުކަމުން އަނެއް އަޅުކަމުގެ ތެރެއަށް ވަނުމަށް ޓަކައި ކަމަށެވެ.\nހަމަ މިއާއެކު ޝައްވާލުމަހުގެ ހަ ރޯދަ ހިފުމަކީ މުޅި އަހަރު ރޯދަ ހިފުންކަމަށް ޚުތުބާގައި ބުނެފައިވެއެވެ.\nމީގެ އިތުރުން ގައުމުގެ އަމާންކަމަށް ބުރުއަރާނެފަދަ އެއްވެސް ކަމެއް ޤައުމުގެ އެއްވެސް ފަރުދަކު ނުކުރުމަށް މިއަދުގެ ޚުތުބާގައި ވަނީ ނަސޭހަތްތެރި ވެފައެވެ.\nޤައުމުގެ އަމާންކަން ދެމެހެއްޓުމަށް ހުރިހާ ކެރިފޯރުންތެރިކަމަކާއި ތަނަވަސްކަމާއި ހަކަތަ ބޭނުންކުރުމަށް ގޮވާލައި ޤައުމު ބިނާކުރުމުގައި އިސްކޮށް ހަރަކާތްތެރިވާ މުރައްބީންނާއި މުދައްރިސުންނާއި، މައިންބަފައިން އެފަދަ އިރުޝާދުތައް ދީ ޤައުމު ބިނާކުރުމުގައި އިސްކޮށް ހަރަކާތްތެރި ވާން ޖެހޭކަމަށް ވެސް މިއަދުގެ ޚުތުބާގައި ބުނެފައިވެއެވެ.\nމީގެ އިތުރުން ޚުތުބާގައި ގޮވާލާފައިވަނީ މި އުފާވެރި ޢީދު ދުވަހުގައި މާތް ﷲ ދެއްވާފައިވާ ނިޢުމަތާއި، ދަރުމައިގެ މަތިން ހަނދާން ކުރުމަށެވެ. އަދި މިއަދަކީ ރޯދަވެރިންނަށް ކާމިޔާބުގެ ތާޖައި އިނާމު ލިބިގެންދާ ދުވަސް ކަމަށް ވެސް ޚުތުބާގައި ބުނެފައިވެއެވެ.\nހަމަ މިއާއެކު، ރޯދައިގެ ދުވަސްތައް ފުރިހަމަ ކުރެވުނީތީ މާތް ﷲ އަށް ޝުކުރު ކުރުމަށް ވެސް ޚުތުބާގައި ވަނީ އެދިފައެވެ.\nމިއަދު މުސްލިމުން އީދު ނަމާދަށްޓަކައި އެއްވާ އެއްވުމުން ފެނިގެންދަނީ މުސްލިމުންގެ އެއްބައިވަންތަކަން ކަމާއި މާތް ﷲގެ ހަޒުރަތުގައި އެކަލާނގެއަށް ހަމްދާއި ސަނާ ދަންނަވައި، އެކަލާނގެ މަތިވެރިކޮށް ތަޢުޡީމު ކުރާ މަންޒަރު ކަމަށް ވެސް އީދު ޚުތުބާގައި ބުނެފައި ވެއެވެ.\n"ހަސަދަވެރިކަމާއި، ބައިބައިވުމާއި އަރާރުންތަކާއި ދުރުހެލިވުމަށް މިއަދު އަޒުމު ކަނޑައަޅާ. ކޮންމެ މީހަކުވެސް އަނެކާގެ ހައްގުތައް އަދާކުރޭ. އެންމެ ފުރަތަމަ މާތް ﷲ ގެ ހައްގު އަދާކުރޭ. މާތް ﷲ އަހަރުމެން ހެއްދެވީ އެކަނލާގެއަށް އަޅުކަން ހާލިސްކުރުމަށް." ޚުތުބާގައި ބުނެފައި ވެއެވެ.\nއޭގެ އިތުރުން ޚުތުބާގައި ވަނީ ލޯތްބާއި ކުލުނާއި އަޚުވަންތަކަމުގެ ބެބުޅުމުން ހިނިތުންވުމުގެ އަސަރު ފާޅުކުރުމަށާއި ގާތްތިމާގެ އެއްމެންގެ މެދުގައި ރަހިމުގެ ގުޅުން އައުކުރުމަށް ގޮވާލާފައެވެ.\nއިސްލާމްދީނުގައި އީދުތައް ޝަރުއުކުރައްވާފައި ވަނީ ހަމައެކަނި އުފާފާޅުކޮށް މަޖާކުރުމަށް ނޫން ކަމަށާއި އެކަން ޝަރުއުކުރެއްވީ އިސްލާމީ މުޖްތަމައުގެ އަފްރާދުންގެ މެދުގައި އެކުވެރިކަން އާލާކުރެއްވުމަށްޓަކައި ކަމަށް ވެސް ޚުތުބާގައި ބުނެފައި ވެއެވެ.\n"ރޯދަމަހުގެ ތަރުބަވީ މަދަރުސާއިން ދަސްކޮށްދިން ފިލާވަޅުތަކުގެ މަތީގައި ދެމި ތިބުމަށް އަޒުމު ކަނޑައަޅާ. މާތް ﷲ އަށް ބިރުވެތިވުމުގެ މަތިވެރި މާތްސިފައިގަ ސާބިތުވެ ތިބޭ. ރޯދަ އަޅުގަނޑުމެންނަށް ދަސްކޮށްދިން ކެތްތެރިކަމާއި ތެދުވެރިކަމާއި ދީލަތިކަމާއި ހިތް ސާފުކަމާއެކު އަތާއި ދުލުން މުސްލިމުންރައްކާތެރި ކުރުންފަދަ މަތިވެރި ހުރިހާ ސިފަތަކެއްގެ މަތީގައި ހަޔާތުގެ ބާކީ އޮތްތަން ހޭދަ ކުރުމުގެ ތައުފީގު ދެއްވުން އެދި މާތް ﷲ ގެ ހަޒުރަތުގައި ގިނަގިނައިން ދުޢާ ދަންނަވާ." ޚުތުބާގައި ބުނެފައި ވެއެވެ.\nމީގެ އިތުރުން ޚުތުބާގައި ވަނީ އަމިއްލަ ނަފްސުގެ ކުރިއެރުމަށާއި ޤައުމުގެ ތަރައްގީއަށް ދަހިވެތިވާ ބަޔަކަށް ވުމަށް ގޮވާލާށެވެ. އީދުގެ މުނާސަބަތުތަކުގެ ބޭނުން ރަނގަޅުގޮތުގައި ހިފައި އެއްބައިވަންތަ ބަޔަކަށް ވުމަށް މަސައްކަތް ފެށުމަށް ވެސް ވަނީ ގޮވާލާފައެވެ.\nމާލެއާއި ގިނަ ރަށްރަށުގައި މިއަދު އީދު ނަމާދު ކޮށްފައިވަނީ ބޮޑު ޖަމާއަތުގައެވެ. އީދު ނަމާދަށް ދެ ޖިންސުގެ ގިނަ ބަޔަކު ދިޔައެވެ.


Islami University uvaalan ulhumakee MDP ge aslu agenda tho eve?\nއިސްލާމީ ޔުނިވަރސިޓީ އުވާލަން އުޅުމަކީ އެމްޑީޕީގެ ފިކުރުތޯއެވެ؟\n- 1 year ago 2\nދިވެހި ރާއްޖޭގެ އިސްލާމިކް ޔުނިވަރސިޓީ އުވާލުމުގެ ވިސްނުން އެމްޑީޕީގެ މާސްޓަރމައިންޑުން ރައްޔިތުންގެ މަޖިލީހުގެތެރެއަށް ދޫކޮށްލީއެވެ. އެމްޑީޕީގެ ވެރިޔާ އަދި މިހާރު ރައްޔިތުންގެ މަޖިލީހުގެ ރައީސަކަށް ހޮވިވަޑައިގެން އިންނެވި މުހައްމަދު ނަޝީދުގެ އެންމެ އަރިސް އެއްބޭފުޅެއްކަމަށްވާ މާފަންނު އުތުރުދާއިރާގެ މެމްބަރ އިމްތިޔާޒް ފަހުމީ ރައްޔިތުންގެ މަޖިލީހުގައި ވިދާޅުވިގޮތގައި ދިވެހި ރާއްޖޭގައި ކޮންމެހެން އިސްލާމިކް ޔުނިވަރސިޓީ ކިޔާ ޔުނިވަރސިޓީއެއް ހުންނަން ނުޖެހޭކަމަށެވެ. ރާއްޖެއަކީ އިސްލާމީ ގައުމަކަށްވީމާ ރާއްޖޭގައި ހުންނަ ކޮންމެ ޔުނިވަރސިޓީއެއްވެސް ވާނީ އިސްލާމީ ޔުނިވަރސިޓީއަކަށްކަމަށް އޭނާ ވިދާޅުވިއެވެ.\nމިބަހުސް އޭނާ ރައްޔިތުންގެ މަޖިލީހުގެތެރޭގައި ފާޅުކުރެއްވީ ރައްޔިތުންގެ މަޖިލީހަށް މިހާރު ހުށަހެޅިފައިވާ ގައުމީ ޔުނިވަރސިޓީއާއި އިސްލާމިކް ޔުނިވަރސިޓީގެ ގާނޫނަށް އިސްލާހް ގެނައުމުގެ ބިލްގެ ބަހުސްގެތެރޭގައެވެ.އިމްތިޔާޒުފަހުމީ ވިދާޅުވީ ދިވެހި ރާއްޖޭގައި މާގިނަ ޔުނިވަރސިޓީތަކެއް ހުންނަން ނުޖެހޭކަމަށާއި އޭނާއަށް ފެންނަނީ މިހާރު ހިގަމުންދާ އިސްލާމިކް ޔުނިވަރސިޓީ ގައުމީ ޔުނިވަރސިޓީގެ ގޮތްޕަކަށް ހަދައިލުމަށެވެ. އޭރުން ދައުލަތުގެ ބަޖެޓުން ކުރާ ޚަރަދު ކުޑަވާނެކަމަށް ދެކެވަޑައިގަންނަވާކަމަށްވެސް ވިދާޅުވިއެވެ.\nއިސްލާމިކް ޔުނިވަރސިޓީއަކީ މީގެކުރިންވެސް ރައީސް މުހައްމަދު ނަޝީދުގެ ސަރުކާރުން އެއުފައްދަން ވަރަށް މަތީ ދަރަޖައަކަށް ދެކޮޅުހަދަމުން އައި ތަނެކެވެ. ފ އަތޮޅުގައި އިޓަލީގެ ކޮންމެވެސް ޔުނިވަރސޓީއެއް ނަޝީދުގެ ވެރިކަމުގައި ހެދިއެވެ. ނަންބޯޑް އަޅުވާފައި ހުއްޓެވެ. ވެރިކަން ނިމުނީމާ އެޔުނިވަރސިޓީ ބަންދުވިއެވެ. އަނެއްކާ އެމްޑީޕީއަށް ވެރިކަން ލިބުނީމާ އެޔުނިވަރސިޓީގެ ނަންބޯޑް އަޅުވާފައި ހުޅުވައިފިއެވެ. ރާއްޖޭގެ އިސްލާމިކް ޔުނިވަރސިޓިގެ މައްސަލައަކީ އޭގެކުރިއަށް އިސްލާމް ކިޔާތީއާއި ދީނީ އިލްމުގެ ނޫރު ފަތުރައިދޭ ތަނަކަށްވާތީކަމަށް ވެދާނެއެވެ. އެތަނުން މިހާތަނަށް އިލްމު ހާސިލު ކުރި މަދުކުއްޖަކު މެނުވީ ކުށުގެ ވެށްޓަށް ވަދެފައި ނުވެއެވެ. ނަޝީދުގެ ވެރިކަމުގައި އެތަން ބަދަލުކުރަން އުޅުނީ ގައުމީ ޔުނިވަރސިޓީގެ ފެކަލްޓީއަކަށެވެ. އާއްމު ރައްޔިތުންގެ ވިސްނުން އެމްޑީޕީގެ މިވިސްނުމަށް އަބުރުވާލުމަށްޓަކައި އެމްޑީޕީގެ ފިކުރަށް ތާއީދުކުރާ ބައެއް އިލްމުވެރިންލައްވައި އޭރުވެސް ވާހަކަދައްކަމުން ގޮސްފައިވެއެވެ. އެކަންނުކުރެވި ރާއްޖޭގެ ފުރަތަމަ އިސްލާމިކް ޔުނިވަރސިޓީ ވުޖޫދަށްއައީ ރައީސް އަބްދުﷲ ޔާމީންގެ ވެރިކަމުގައެވެ.\nއިސްލާމިކް ޔުނިވަރސިޓީ އުވާލުމުގެ ޚިޔާލެއް ރައްޔިތުންގެ މަޖިލީހުގެ އިންތިޚާބުތެރޭގައި އެމްޑީޕީއަކުން ފާޅެއް ނުކުރެއެވެ. އެކަމަކު މަޖިލިސްގެ ސުޕަރމެޖޯރިޓީ ރައްޔިތުން ދިނުމާއެކު އިންތިޚާބުގެ ބޮޑެތި ވައުދުތައް ބަހައްޓާފައި އެންމެފުރަތަމަވެސް އެޖެންޑާކޮށްގެން މިފަށައިގަތީ އިސްލާމީ ޔުނިވަރސިޓީ އުވާލުމުގެ ބަހުސެވެ. ބޭނުމަކީ އެކިފާޑުގެ ބަހަނާ ދައްކައިގެން ވިޔަސް އިސްލާމީ ނޫރުފަތުރައިދޭ މަރުކަޒުގައި ތަޅު އަޅުވައި ލާދީނީ ފިކުރަށް ހުރަސްއެޅޭ ކަންކަން ފަނޑުކޮށްލުމެވެ. އިސްލާމީ އިލްމުފެތުރުމާއި އެމްޑީޕީގެ ލިބަރަލް ނުވަތަ ލާދީނީ ސިޔާސަތުތަކާއި ފުށުއަރާ މިންވަރު ކުރީގެ ރައީސް މުހައްމަދު ނަޝީދު ވެރިކަމުން އިސްތިއުފާދެއްވުމަށްފަހު އެމެރިކާއަށް ވަޑައިގެން އެގައުމުގެ ނޫހަކަށް ދެއްވި އިންޓަވިއުއެއްގައި ސާފުބަހުން ވިދާޅުވެފައިވެއެވެ. އޭނާގެ ވެރިކަމުގައި ރާއްޖޭގެ ތައުލީމީ މަންހަޖު އިސްލާމްދީނާ ތަންކޮޅެއް ދުރު މަންހަޖަކަށް ބަދަލުކުރަން ހުށަހެޅިކަމަށް ވިދާޅުވިއެވެ. އެމެރިކާގެ ނޫހުގައި އެވާހަކަ ޖެހިގޮތަށް އަދިވެސް އެއޮތީއެވެ. މިއީ މުހައްމަދު ނަޝީދުދެކެ ރުޅިއައިސްގެން ހަސަދަވެރިވެގެން ހޭޓްފެތުރުމަށް ބުނާވާހަކައެއްނޫނެވެ. އަމިއްލަދުލުން އެވާހަކަ ދުނިޔެއަށް ކިޔައިދީ ހާމަކުރީމާވެސް އެއީ ހާދަމޮޅުކަމެކޭ ބުނަންވީތޯއެވެ.\nމަޖީދިއްޔާއާއި އަމީނިއްޔާގެ ފަޚްރުވެސް ވެއްޔާ މޮޑެލި\nރާއްޖޭގެ އެންމެ ޒަމާންވީ އަދި މަޝްހޫރު ދެސްކޫލްކަމުގައިވާ އަމީނިއްޔާ ސްކޫލާއި މަޖީދިއްޔާ ސްކޫލްގެ ޕްރެސްޓީޖަސް ސްޓޭޓަސް ދުއްވާލީވެސް ލާދީނީ ނުވަތަ ދީނާ ދުރު މިއެޖެންޑާގެ ދަށުންނެވެ. އެދެސްކޫލަކީ އަންހެންކުދިންނާ ފިރިހެން ކުދިން ވަކިން ކިޔަވަމުންދިޔަ ދެސްކޫލެއްގެގޮތުގައި ފެށުނީއްސުރެ އޮތް އޮތުން ނިމުމަކަށްގެނައީ އެއީ އިސްލާމީ ކަމެއްކަމަށް ދެކިގެންކަމަށް ބުނުމުގެ ޖާގަ އެބައޮތެވެ. އެކަމަކު އިސްލާމީ ކަމަކަށްވުރެ އެދެސްކޫލް ޒަމާނުއްސުރެ އަންހެންކުދިންނާ ފިރިހެން ކުދިން ވަކިން ކިޔަވައިދޭ ދެތަނުގެ ގޮތުގައި ހިންގަމުންދިޔައީ މަދުރަސަތުއްސަނިއްޔާގެ ދެ ގޮތްޕަށް ނިސްބަތްކޮށް ސިމްބޮލިކް ކަމެއްގެގޮތުގައެވެ. މަޖީދިއްޔާއޭ ނުވަތަ އަމީނިއްޔާއޭ ބުނުމުން ޚާއްސަ ޕްރަސްޓީޖަސްކަމެއް ނުވަތަ ޝަރަފަކާއި ފަޚްރެއް އެދެސްކޫލްގެ ދަރިވަރުންނަށް ރައްދުވީ އެހެންވެގެންނެވެ. މުހައްމަދު ނަޝީދު އެދެސްކޫލްގެތެރެއަށް ފިރިހެންކުދިންނާ އަންހެންކުދިން މަސްހުނިކުރުމުން މަޖީދިއްޔާ އާއި އަމީނިއްޔާއަށް ލިބިފައި އޮތް މި ޝަރަފް ނިމުމަކަށްދިޔައީއެވެ. އެވާހަކަ ދެއްކުމަކީ ނަޝީދުގެ ސިޔާސަތުތަކާހެދި އޭނާއަށް ހޭޓްފެތުރުންތޯއެވެ. އެއޮތީ އެކަންކޮށްފައެވެ. އެކަންކުރީ މުހައްމަދު ނަޝީދުގެ ވެރިކަމުގައެވެ. އެކަންކުރީ ގަސްދުގައެވެ.\nކޮންމެއަކަސް އިމްތިޔާޒު ފަހުމީގެ ދޫފުޅުންނާއި ނަޝީދުގެ ވަކީލު ހިސާން ހުސައިންގެ ދޫފުޅުން އިސްލާމިކް ޔުނިވަރސިޓީ އުވާލުމުގެ ވާހަކަ ގެނައުމުން އޭގެ ފޮރުވިފައިވާ އެޖެންޑާ އެބަ ދޭހަވެއެވެ. އެއީ އިމްތިޔާޒު ފަހުމީގެ ވާހަކައެއް ނޫނެވެ. އެޕާޓީގައި އޭނާކުޅޭ ދައުރާއި މުހައްމަދު ނަޝީދާއި ގުޅި ލާމެހިފައިވާ ވަރުން އެއީ ސީދާ ޕާޓީގެ ސިޔާސަތުކަން ދޭހަވެއެވެ. އިސްލާމިކް ޔުނިވަރސިޓީގެ ބަޖެޓްގައި އެތައްދުވަހެއްވީ މުސްކުޅި ލިފްޓް މައްސަލަޖެހޭތީ ބަދަލުކުރަން މިއަހަރުގެ ބަޖެޓްގައި ފައިސާ ހިމަނައިދޭން އެދުމުންވެސް ބަޖެޓް ކޮމެޓީގައި ހިމެނުނު އެމްޑީޕީގެ ބައެއް މެމްބަރުންގެ ވާހަކަހުރީ ޖެއްސުމާ އަޅާލުމެއް ނެތްކަން ހާމަކޮށްދޭ ރާގުގައެވެ. އިސްލާމިކް ޔުނިވަރސިޓީ އުވާލަން މުހައްމަދު ނަޝީދު ނިންމައިފިނަމަ އޭނާ ކޮންޓްރޯލް ކުރާ މަޖިލީހުން އެކަން ނިންމުމުން ރައީސް އިބްރާހިމް މުހައްމަދު ސާލިހުގެ ކުރިފުޅުމަތީގައި އެނޫންގޮތެއް ނެތިގެންދާނެއެވެ.\nއިސްލާމީ ކަންކަމުގައި އެމްޑީޕީގެ ސިޔާސަތު އޮންނާނެގޮތް ދާދިފަހުން ޗެނަލް ނިއުސްއޭޝިޔާގެ ޕްރޮގްރާމަކަށް މުހައްމަދު ނަޝީދު ދެއްވާފައިވާ އިންޓަވިއުއިން ސާފުކޮށް ހާމަކޮށްދެއެވެ. އޭނާ ވިދާޅުވެފައިވެއެވެ. ދީނީމީހުން ނުވަތަ އޭނާގެ ނަމުންނަމަ ސަލަފިސްޓުން ކިޔާނެ އެއްޗެއް އެމީހުން ކިޔާށެވެ. އަހަރެމެންކިޔާ އެއްޗެއް އަހަރެމެން ކިޔާނަމެވެ.\nއެމްޑީޕީއަކީ އެމްޑީޕީ. އަދިވެސް ވޯޓްދީ ހޭބަލިވެގެން. އަހަރެމެންނަށް އެނގޭ އަބަދުވެސް ކެނެރީގެ ނަޝީދު. ގައުމަށް ހުރި ނުރައްކަލެއް. ދީނަށް ހުރި މުސީބާތެއް\nމަޖިލިސް ރައީސް މަޖިލިހަށް ލިބިފައި ނުވާކަމަށް ވިދާޅުވި މައުލޫމާތު މަޖިލީހަށް ލިބިފައިވޭ: ނާޝިޒު32 days ago\nގައުމު ހިންގަން ނޭނގުމުން ހުރިހާ ކަމެއް ކޮވިޑް-19 އަށް މަތިކުރުމަކީ ސަރުކާރުގެ ސްޓްރެޓަޖީ: ޑރ.މުއިއްޒު45 days ago\nއިދިކޮޅުގެ މިރޭގެ މުޒާހަރާ ހޫނުވެ، ޕެޕަރ ސްޕްރޭ ޖަހައިފި02 weeks ago\nމަޝްވަރާކުރުމަށް ރައީސް ގޮވާލެއްވި އިރު އެމަނިކުފާނާ ބައްދަލުކުރަން އެދުނުތާ3މަސްވެއްޖެ: އަބްދުރަހީމް02 weeks ago


އޮގަސްޓު 23 ވަނަ ދުވަހު މައްޗަންގޯޅިން ވައްކަމުގެ ތުހުމަތުގައި ފުލުހުންގެ ބެލުމުގެދަށަށް ގެނައި މީހެއްގެ އަތުން ފެނިފައިވާ ވަގަށްނަގާފައިވާ ކަމަށް ބެލެވޭ ވަޑާމުގެ ސާމާނުތަކެއް. އިންސިޑެންޓް ނަންބަރ 495828\nއޮގަސްޓު 23 ވަނަ ދުވަހު ހަވީރީހިނގުމުން ފުލުހުންގެ ބެލުމުގެ ދަށަށް ގެނެސްފައިވާ ވަގަށްނަގާފައިވާ ކަމަށް ބެލެވޭ 10 ފޮށި ހޮޅިބިޑި، ހަތަރު ކޭސް ޖޫސްޕެކެޓު. އިންސިޑެންޓް ނަންބަރ 495835\nއޮގަސްޓު 23 ވަނަ ދުވަހު ޖަވާހިރުގޯޅިން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނައި މީހެއްގެ އަތުން ފެނިފައިވާ ވަގަށްނަގާފައިވާ ކަމަށް ބެލެވޭ ބެޓެރި ބުރުމާއެއް، ގްލާސް ސަކްޝަން ލިފްޓަރެއް. އިންސިޑެންޓް ނަންބަރ 495832\nއޮގަސްޓު 26 ވަނަ ދުވަހު ވަދުފޮށި ފިހާރަ ކައިރިން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނައި މީހެއްގެ އަތުން ފެނިފައިވާ ވަގަށްނަގާފައިވާ ކަމަށް ބެލެވޭ ސޮކެޓު ފޮއްޓެއް. އިންސިޑެންޓް ނަންބަރ 496202\nއޮގަސްޓު 26 ވަނަ ދުވަހު ޖޯޝީހިނގުމުން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނައި މީހެއްގެ އަތުން ފެނިފައިވާ ވަގަށްނަގާފައިވާ ކަމަށް ބެލެވޭ ދެ ދަގަނޑު ޖެކް. އިންސިޑެންޓް ނަންބަރ 496165\nއޮގަސްޓު 28 ވަނަ ދުވަހު ނީލަންފިހާރަ ކައިރިން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނައި މީހެއްގެ އަތުން ފެނިފައިވާ ވަގަށްނަގާފައިވާ ކަމަށް ބެލެވޭ ކަރަންޓު ކީހެއް. އިންސިޑެންޓް ނަންބަރ 496373\nއޮގަސްޓު 28 ވަނަ ދުވަހު ގަލޮޅު ގެއެއްގެ ސިޑިދަށުން ފެނިފައިވާ ވަގަށްނަގާފައިވާ ކަމަށް ބެލެވޭ ބައިސްކަލެއް. އިންސިޑެންޓް ނަންބަރ 496383


Hulhumale' adhi Villimale' ah "Vakin Loabin" khaasa\n20th January 2019 | Last update: 14:29\nހުޅުމާލެ އާއި ވިލިމާލެއަށް "ވަކިން ލޯބިން" ހާއްސަ\nޑާކްރެއިން އެންޓަޓެއިންމަންޓުން ރިލީޒްކުރުމަށް މިހާރު ތައްޔާރުވަމުންދާ ފިލްމު "ވަކިން ލޯބިން" ޓިކެޓް މިހާރު ވަނީ އޮލިމްޕަސްއިން ވިއްކަން ފަށާފަ އެވެ.\nޑާކްރެއިން މިހާރު ވަނީ ހުޅުމާލެ އަދި ވިލިމާލޭގައި އުޅޭ މީހުނަށް ހާއްސަކޮށް ޝޯއެއްވެސް ދައްކަން ނިންމާފަ އެވެ. މި ޝޯ އޮންނާނީ އަންނަ މަހު ނުވަ އެއްވާ ހުކުރު ދުވަހު އެވެ. އެ ދެ އަވަށުގައި އުޅޭ ފަރާތްތަކަށް ހާއްސަ ޝޯއެއް ބާއްވަން ނިންމީ މި ފިލްމު ހަމައެކަނި އޮލިމްޕަހުގައި އަޅުވާތީ އާއި ރޭގަނޑު ޝޯ ދައްކާތީީ އެ ފަރާތްކަށް އުނގަދޫވާތީ ފަސޭހަކޮށްދިނުމުގެ ގޮތުންނެވެ. މި ޝޯގެ ޓިކެޓް މިހާރު އޮލިމްޕަހުން ލިބޭނެ އެވެ.\nއަންނަ މަހު ފަހެއްގައި ރިލީޒްކުރުމަށް ހަމަޖެހިފައިވާ މި ފިލްމު އަންނަ މަހު އަށަކުން ފެށިގެން އައްޑޫ ސިޓީގައިވެސް ދައްކާނެ އެވެ. އައްޑޫ ސިޓީ މީދޫ އެފްއެމްޑީގައި އެއް ޝޯ ދެއްކުމަށް ހަމަޖެހިފައިވާއިރު، އައްޑޫ ސިޓީ މަރަދޫ ބޮންޑޯގްގައި ތިން ޝޯ ދައްކާނެ އެވެ. ފިލްމުގެ ޕްރޮޑިއުސަރު މުހައްމަދު އަލީ (މޮގާ) ބުނީ މިހާރު އައްޑޫ ސިޓީގައި އަޅުވަން ހަމަޖެހިފައިވާ ޝޯތަކުގެ ޓިކެޓް ވިއްކުމަށް ތައްޔާރުވަމުންދާ ކަމަށެވެ.\nމި ފިލްމު އަތޮޅުތެރޭ ގިނަ ރަށްތަކެއްގައި ދެއްކުމަށްވެސް އަންނަނީ ތައްޔާރުވަމުންނެވެ. ފިލްމު ޕްރިމިއާ ކުރާ ރޭ ހދ.ކުޅުދުއްފުށީގައި ޝޯއެއް ދެއްކުމަށް ވަނީ ހަމަޖެހިފަ އެވެ. މީގެ އިތުރުން ހދ.ހަނިމާދޫގައި އަށް ވަނަ ދުވަހުގެ ރޭ ޝޯއެއް އޮންނާނެ އެވެ. މި ޝޯތަކަށްވެސް މިހާރު ވަނީ ޓިކެޓް ވިއްކަން ފަށާފަ އެވެ.\nމާލޭގައި ދެއްކުމަށް ހަމަޖެހިފައިވާ ޝޯތަކުގެ ޓިކެޓްވެސް މިހާރު އޮލިމްޕަހުން ދަނީ ވިއްކަމުންނެވެ. ކޮންމެ ދުވަހެއްގެ ހެނދުނު 10:00 އަކުން ރޭގަނޑު 10:00 އަކަށް ޓިކެޓް ލިބޭނެ އެވެ.\nފެމެލީ ޑްރާމާ، މިި ފިލްމަކީ ޒުވާން ދެމަފިރިއެއްގެ ކައިވެނި، ވަރި ފަށަށް އެރުމުން ދިމާވާ ކަންތައްތަކެއް ދައްކުވައިދޭ ފިލްމެކެވެ. މި ފިލްމުގެ އޮފިޝަލް ޓްރެއިލާވެސް މިހާރު ވަނީ ބެލުންތެރިންނަށް ދޫކޮށްލާފަ އެވެ.\nފިލްމުގެ ލީޑުން ފެނިގެންދާނީ ޖުމައްޔިލް ނިމާލް(ޖުމަލް) އަދި މަރިޔަމް މަޖުދާ(މަޖޫ) އެވެ. މި ދެ ތަރިންނާއެކު ހާއްސަ ރޯލަކުން "މަލިކާ" އިން ތައާރަފުވި ނުޒުހަތު ޝުއައިބް (ނުޒޫ) ވެސް މި ފިލްމުގައި ފެނިގެންދާނެ އެވެ. މީގެ އިތުރުން ޗައިލްޑް އެކްޓަރުތަކެއްވެސް މި ފިލްމުގެ މުހިންމު ރޯލުތަކުން ފެނިގެންދާނެ އެވެ.\n"ވަކިން ލޯބިން" ޑައިރެކްޓުކުރީ ޑައިރެކްޓާ އަލީ ޝިފާއު (ޗިއްޕެ) އެވެ. ފިލްމުގެ ސްކްރީންޕްލޭ ލިޔެފައިވަނީ އައިޝަތު ފުއާދު ތައުފީގެވެ.


Mifaharu Eid chuttee ah jahsaalan vee mirahrashah!\nއީދު ފާހަގަ ކުރުން\nމިފަހަރު އީދު ޗުއްޓީއަށް ޖައްސާލަންވީ މި ރަށްރަށަށް!\nމިދިޔަ އަހަރު ބޮޑު އީދުގައި ނ. ވެލިދޫގައި ކޯޑި ކުޅެނީ --\nބޮޑު އީދާއެކު ކުރިއަށް މި އޮތީ ބޮޑު ޗުއްޓީއެކެވެ. ޗުއްޓީގެ އީދެކެވެ. ގާތްގަނޑަކަށް ދިހަ ދުވަހުގެ ހެޔޮވަރުގެ ޗުއްޓީއެކެވެ. އެއް ބަޔަކު ފޮށި ބަނދެގެން މިހާރު ތަންތަނަށް ފުރަންވެސް ފުރައިފި އެވެ. އަނެއް ބަޔަކު ފޮށި ބަނދެ ފުރަން ތައްޔާރު ވަނީ އެވެ. އަދި ދާނެ ދިމާލެއް ޔަގީނުވެފައި ތިބި މީހުންވެސް ގިނަ އެވެ.\nއެކަމަކު ޔަގީންވާ އެއް ކަމެއް އެބައޮތެވެ. އެއީ އަދިވެސް ދިވެހިންނަށް އީދު ޗުއްޓީ ހޭދަކޮށްލަން އެންމެ ކަމުދަނީ އަތޮޅުތެރޭ ރަށެކެވެ. ރަށެއްގައި ނޫނީ އަސްލު އީދު ފޯރި އާއި އީދާއެކު އެ ލިބޭ ހިތްހަމަޖެހުން ނުލިބޭނެތީ އެވެ. މިފަހަރުވެސް ބޮޑު އީދާއި ދިމާކޮށް އެކި ރަށްރަށުން ފޯރިގަދަ ހަރަކާތްތަކެއް ރޭވިފައި އަބަހުއްޓެވެ.\nމިފަހަރު އީދު ޗުއްޓީ ހޭދަކޮށްލަން ދާން ރަނގަޅުވާނެ ތިން ރަށަކަށް ބަލާލުން ކިހިނެއްވާނެ ހެއްޔެވެ؟\nއެންމެ ބޮޑު އީދު ވެލިދޫއަށް\nއެންމެ ފޯރިގަދަވާނީ ނ. ވެލިދޫގަ އެވެ. ބޮޑު އީދާއެކު މި ރަށަށް އައިޑޮލްގެ އީދެއްވެސް އަންނަނީ އެވެ. މޯލްޑިވިއަން އައިޑޮލްއިން ވިދާލި އެތައް ލަވަކިޔުންތެރިން މިފަހަރުު ވެލިދޫގައި ޝޯތައް ދޭނެ އެވެ. އޭގެ ތެރޭގައި ޝަލަބީ އިބްރާހިމް، މަރިޔަމް މައީޝާ، ހަސަން ޝަހުދާން، ހަސަން އިރުފާން (ޒަކިއްޓެ) އަދި އަހްމަދު ޝަމްވީލް (ބަރޯ) ހިމެނެ އެވެ.\nފަސް ދުވަހަށް ދެމިގެންދާ ހަރަކާތްތައް ހޮސްޓުކޮށްދޭނީ އައިޑޮލްގެ ފޭވަރިޓް ހޮސްޓު މޫސާ ވަސީމް އެވެ. މަޝްހޫރު ލަވަކިޔުންތެރިޔާ އިބްރާހިމް ޒައިދު އަލީ (ކުޑަ އިއްބެ) ވެސް ބައިވެރިވާނެ އެވެ. މީގެ އިތުރުން މަޝްހޫރު ފިލްމީ ތަރިން ކަމުގައިވާ އަބްދުﷲ މުއާޒް، ޖުމައިހު، މަރިޔަމް އައްޒަ އަދި ފިލްމު "ނިވައިރޯޅި" ޓީމުގެ ހަރަކާތްތައްވެސް އޮންނާނެ އެވެ.\nމި ބޮޑު އީދުގައި އެންމެ ގިނަ ކުޅިވަރު އޮތީ ނ. ވެލިދޫގައި --\nމި ބޮޑު އީދުގައި އެންމެ ގިނަ ކުޅިވަރު އޮތީ ނ. ވެލިދޫގައި -- | ފޮޓޯ: ވެލިދޫ އީދު ކޮމެޓީ\nސަގާފީ ތަފާތު ކުޅިވަރުތައް ކަމުގައިވާ ބޮޑު މަސް ބޭނުމާއި، ކޯޑި ކެނޑުމާއި ދަފިނެގުމާއި ދެލިމާލިފަދަ ހަރަކާތްތައްވެސް އޮންނާނެ އެވެ. އެ ރަށުގައި އީދު ހަރަކާތްތައް ހިންގާ ކޮމެޓީން ބުނީ އީދަށް އެ ރަށަށް ހާހަކަށްވުރެ ގިނަ މީހުން އަންނާނެ ކަމަށް ލަފާކުރެވޭ ކަމަށެވެ.\nމާލެއާއި އެންމެ ގާތުން މާފުށި\nމާފުއްޓަކީ ކޮންމެ އީދެއްގައިވެސް ފޯރިގަދަ ރަށެވެ. މާލެއިން ފުރައިގެން ގާތްގަނޑަށް ގަޑިއިރަކުން ފެރީއެއްގައި ދެވޭ މާފުށީގައި މިފަހަރުވެސް ފޯރިގަދަ ހަރަކާތްތަކެއް އޮންނާނެވެ. ދެލިމާލިއާއި ކޯޑި ކެނޑުމާއި ފަންކުޅުމާއި ތިން މުގޯލި ކުޅުމާއި ވޯޓާ ސްޕޯޓްސް އަދި މަސްރޭހާއި އީދު ހަތަރު ރޭގައި ސްޓޭޖު ޝޯތައްވެސް އޮންނާނެ އެވެ.\nކ. މާފުށި: މި ރަށުގައިވެސް ގިނަ އީދު ކުޅިވަރުތައް އޮންނާނެ --\nމަޝްހޫރު ބޮޑުބެރު ގްރޫޕް 1438 ބޮޑުބެރު ގުރޫޕްއާއި ވާންޗޯ ބޭންޑާއި މޯލްޑިވިއަން އައިޑޮލްގެ ސީޒަން ދޭއްގެ ޓައިޓަލް ގެންދިޔަ އެ ރަށު މުހައްމަދު ތަސްނީމް (ބޮބް) ގެ ބޭންޑުންވެސް ޝޯ ދޭނެ އެވެ. އީދު ހޭދަކޮށްލުމުގެ އިތުރަށް ހިތް ހަމަޖައްސާލަން މާލެ ކައިރި ރަށަކަށް ދާން ބޭނުންވާ މީހުންނަށް މިއީ ކަމުދާނެ ރަށެކެވެ.\nއެންމެ ފޯރީގައި ކޯޑި ކެނޑުން ހުޅުދުއްފާރުގައި\nރ. ހުޅުދުއްފަހަރަށް އީދު ފާހަގަކޮށްލަން ދާންވި ދެ ސަބަބެއް އެބަ އޮތެވެ. އީދުގައި ކޯޑި ކެނޑުމަކީ މި ރަށުގައި ވަރަށް ފޯރީގައި އަދި ވަރަށް ސަގާފީކޮށް ކުރަމުން އަންނަ ކަމެކެވެ. އެންމެ ކުރީގައިވެސް ކޯޑި ކަނޑާ އުޅުނު ގޮތަށް މިހާރުވެސް މި ރަށުގައި އަންނަނީ އެކަން ކުރަމުންނެވެ. ކޯޑި ކުޅުމަށް އެ ރަށުގައި ވަކި ސަރަހައްދެއްވެސް އޮވެ އެވެ. ކޯޑީގެ އިތުރުން ބިލެއްދަފި ނެގުމާއި ދޫނި ދުއްވުމާއި އަދި ބޮޑުބެރާއެކު ތަފާތު އެކި ސަގާފީ ހަރާކާތްތައްވެސް އޮވެ އެވެ.\nރ. ހުޅުދުއްފަހަރު: އެ ރަށު ބޮޑު މަގުގެ ދެކޮޅަށް އޮންނަ ރުއްގަސްތައް -- | ފޮޓޯ: ހަވާސް ތާތި\nރ. ހުޅުދުއްފަހަރު: އެ ރަށު އުތުރުކޮޅު ތުނޑި -- | ފޮޓޯ: ހުސެން ސަމާހު\nރ. ހުޅުދުއްފަހަރު: އެ ރަށު އުތުރުކޮޅު ތުނޑި -- | ފޮޓޯ: އަލީ ރިލްވާން\nއީދު ކުޅިވަރުތަކުގެ އިތުރަށް މި ރަށަކީ ރާއްޖޭގެ އެންމެ ރީތި ރަށްތަކުގެ ތެރެއިން ފާހަގަކޮށްލެވޭ ރަށެކެވެ. މި ރަށުގެ ބޮޑުމަގުގައި ދެކޮޅަށް އޮންނަ ރުއްގަސްތަކާއި ހިތްގައިމު ތުނޑިއަކީ ހަމަ މަރެކެވެ. އަދި މި ރަށް ކައިރީގައި އޮންނަ ހުރާ ގަނޑު ކިޔާ ކުޑަ ފަޅު ރަށަކީވެސް ރީތި ތަނެކެވެ. ހިކިފައި އޮންނަ ދުވަސްވަރު އެ ރަށަށް ހިނގާލާފައިވެސްދެވެ އެވެ. މި ތަންތަން ބާލާން އެކަނިވެސް މި ޗުއްޓީގައި މި ރަށް ގޮސްލުން ރަނގަޅުވާނެ އެވެ.\nރިނބުދޫ ރޮށިގަނޑަކީ އެހެން ލެވެލެއް!\nމެންގޯ ސާގު ޖެލީ މީރުވާނެ: އީދުގަ ޓްރައިކޮށްލާ!\nތަރުކާރީ ފޯބިއާ ހުންނަ މީހެއް\nއިސްޕަންޖު ކާން ދެވި ހިފާފައިވާ އަންހެނެއް


Bahppa Aai Beybe Vegen Kokko Rape Kuramun Dhaathaa 10 Aharu! - Vaguthu\nބައްޕަ އާއި ބޭބެވެގެން ކޮއްކޮ ރޭޕް ކުރަމުންދާތާ 10 އަހަރު\nއިންޑިއާގައި ބައްޕަ އާއި ބޭބެ ވެގެން ރޭޕް ކުރަމުންދިޔަ އަންހެނަކަށް އިންސާފް ނުލިބި އެކަމުގެ ވާހަކަ އެތައް ބައެއްގެ ސަމާލުކަމަށް އަތުވެއްޖެއެވެ.\nއިންޑިއާގެ މުމްބާއީ އަށް ނިސްބަތްވާ އެ އަންހެން މީހާ ރޭޕް ކުރަން އޭނާގެ ބައްޕަ އާއި ބޭބެ ފެށީ އޭނާގެ އުމުރުން 15 އަހަރުގައެވެ. މިހާރު އޭނާގެ އުުމުރަކީ 25 އަހަރެވެ. އެ މީހުން އެ އަންހެން މީހާ 10 އަހަރު ވަންދެން ރޭޕްކުރިއެވެ.\nއެ އަންހެން މީހާ މަލާދް ފުލުހުގައި މައްސަލަ ޖައްސާފައިވާ ގޮތުގައި، އެކަން ފެށުނީ 2007 ވަނަ އަހަރުގައެވެ. ބައްޕަ އާއި ބޭބެވެގެން ފުރަތަމަ ރޭޕް ކުރަން ފެށީ ދައްތައެވެ. އެހެން ނަމަަވެސް އެ ދައްތަ ބައްޔެއް ޖެހިގެން މަރުވިފަހުން، ބައްޕަ އާއި ބޭބެ ވެގެން ރޭޕް ކުރަން ފެށީ އޭނާއެވެ. އެކަން އޭނާ މަންމައަށްވެސް އެންގިއެވެ.\nމަންމަ އެދުނީ އެކަން ސިއްރުކޮށްދިނުމަށެވެ. ނޫނީ ގެއިން ނުކުމެގެން ދިޔުމަށެވެ. އެެހެން ނަމަވެސް އުމުރަކީ އޭރު 15 އަހަރުކަމުން މަޑުކުރީއެވެ.\nމިކަން އަދި ނިމުނީއެއް ނޫނެވެ. ފިރިހެން ކޮއްކޮ ކައިވެނިކޮށްގެން ގެއަށް ގެނައި އަންހެން މީހާވެސް ރޭޕް ކުރަން ބޭބެ ފެށީއެވެ. އެ މައްސަލަ ފުލުހަށް ހުށަހެޅިއެވެ. އަދި އޭނާ ހައްޔަރުކުރެވުނު ނަމަވެސް ކަފާލާތުގެ ދަށުން ވަނީ ދޫކޮށްލާފައެވެ.\nއޭގެ ފަހުން މިދިޔަ އަހަރުގެ ސެޕްޓެމްބަރު މަސް ތެރޭގައި އެ އަންހެން މީހާ ވަނީ އޭނާގެ ބޭބެ އާއި ބައްޕަވެގެން އޭނާ ރޭޕް ކުރާކަމަށް ބުނެ ފުލުހަށް މައްސަލަ ހުށަހަޅާފައެވެ.\nޖުލައި 20, 2018 13:57\nޗީ ކިތަންމެވަރަށް ރޭޕް ކޮށްގެންވެސް ތިއިން މީހަކަށް ހަމަޖެހުމެއް ނުވާނޭ ހިތުގެ ބޮޑެތި ބަލި އޭ ތިއީ..


Anhen Gang Ge Ithuru Video Eh - "Sorry Nubunefiyyaa Heyaruvaalaanan" - Vaguthu\nއަންހެން ގޭންގުގެ އިތުރު ވީޑިއޯއެއް - "ސޮރީ ނުބުނެފިއްޔާ ހޭއަރުވާލާނަން"\n2 އަހަރު ކުރިން ( އޮގަސްޓް 26, 2018 )\nދައުރުވަމުންދާ ވީޑިއޯއިން ނަގާފައިވާ ސްކްރީންޝޮޓެއް\nމާލޭގައި އަންހެނުންގެ "ގޭންގަކުން" އިތުރު އަންހެނުންތަކަކަށް އިންޒާރުދޭ ވީޑިއޯއެއް ދައުރުވާން ފަށައފިއެވެ. މި ވީޑިއޯގައި ފެންނަނީ ދެ ގްރޫޕެއްގެ ދެމެދުގައި ޒުވާބުކޮށް އިންޒާރުދީ ހުތުރުބަހުން އެއްޗެހިކިޔާ މަންޒަރެވެ.\nމި ވީޑިއޯ ދައުރުވަމުން ދަނީ، މީގެ ތިން ދުވަސްކުރިން އަންހެނުންތަކެއް ކުޑަކުއްޖަކު ހުޅުމާލޭގެ އެކަހެރި ސަރަޙައްދަކަށް ގެންގޮސް އޭނާގެ ގައިގައި ތަޅައި އަނިޔާކޮށް ހުތުރުބަހުން އެއްޗެހިކިޔައި އޭނާއަށް ގަނާކުރާ މަންޒަރު ފެންނަ ވީޑިއޯއެއް ޢާންމުވެ ގިނަބައެއްގެ ފާޑުކިއުން އެކަމަށް އަމާޒުވެފައި ވަނިކޮށެވެ.\nމިހާރު ދައުރުވަމުންދާ ވީޑިއޯއިން ނަގާފައިވާ ސްކްރީންޝޮޓެއް\nމިއަދު ޢާންމު މި ވީޑިއޯގައި ފެންނަނީ މަގެއްގެ މަތީގައި ތިބި ޒުވާން އަންހެނުންތަކެއް ޒުވާބުކުރާ މަންޒަރެވެ. އަދި ހުތުރު ބަހުން މުޢާމަލާތު ކުރަމުންދިޔައިރު، އޭގެތެރެއިން އެކަކު ދެން ތިބި މީހުނަށް ޝަރުތުކުރަމުން ދިޔައީ "ސޮރީ" ބުނުމަށެވެ. އެގޮތުން "ސޮރީއޭ ނުބުނެފިއްޔާ ހޭއަރުވާލާނެ" ކަމަށް ބުނެ ދެ އަންހެނަކާއި ދިމާލަށް އެމީހުން އިންޒާރުދެމުންދިޔަ މަންޒަރު ވީޑިއޯއިން ފެނެއެވެ. އެހެން ނަމަވެސް އެ ދެމީހުން ވަނީ އެކަމާއި ދެކޮޅު ހަދައި އެތަނުން ގޮސްފައެވެ. އެއާއިއެކު "ފެންވަރު" އަކީ އެއީ ކަމަށް ބުނެ މަލާމާތްކުރާ އަޑު އެ ވީޑިއޯއިން އިވެއެވެ.\nމިއަދު ދައުރުވަމުންދާ ވީޑިއޯ ނަގާފައިވަނީ ދެ އަންހެނުންނަށް އިންޒާރުދިން ގްރޫޕުގެ ތެރެއިން އެކަކެވެ. ނަމަވެސް ވީޑިއޯ ވަނީ އެއްވެސް މީހެއްގެ މޫނު ނުފެންނާނެހެން ހަދާފައެވެ. އެހެންކަމުން އެއީ ކޮން ބައެއްކަމެއް، ނުވަތަ ކޮން ހިސާބެއްގައި ހިނގި ހާދިސާއެއްކަމެއް ނޭނގެއެވެ. އަންހެނުންތަކަކަށް ގްރޫޕަކުން އިންޒާރުދިން މި މައްސަލައާއި ގުޅިގެން އަދި ފުލުހުންގެ ބަހެއް ލިބިފައެއް ނުވެއެވެ.\nމިދިޔަ ހުކުރު ދުވަހުން ފެށިގެން ތިން އަންހެނަކު ކުޑަ އަންހެންކުއްޖެގެ ގައިގައި ތަޅައި ގަނާކުރާ މަންޒަރު ފެންނަ ވީޑިއޯއެއް ދައުރުވާއިރު، އެ މައްސަލަ ފުލުހަށް ވަނީ ހުށަހެޅިފައެވެ. އެ މައްސަލަ ފުލުހުން މިހާރު ތަހުޤީޤުކުރަމުންދާއިރު އެ ހާދިސާގައި ގަނާގެ ޝިކާރައަކަށްވީ ކުއްޖާ ގެއްލިގެން، ހުކުރު ދުވަހުގެ ރެއިން ފެށިގެން ދިޔައީ ހޯދަމުންނެވެ.\nމީގެ ކުރިން އަންހެނުންގެ ގްރޫޕަކުން ކުޑަ އަންހެންކުއްޖަކަށް އަނިޔާކޮށް ގަނާކުރާ މަންޒަރު ފެންނަ ވީޑިއޯއިން ނަގާފައިވާ ސްކްރީންޝޮޓެއް\nނަމަވެސް މިއަދު އިރުއޮއްސުނުހައި އިރު އެކުއްޖާ ވަނި ފުލުހުންނާއި އަމިއްލައަށް ހަވާލުވެފައެވެ. އެ ހާދިސާ އާއި ގުޅޭ އެއްވެސް ތްފްސީލެއް ފުލުހުން އަދި ދެއްވާފައެއް ނުވެއެވެ.\nއަންހެން ކުދިންތަކެއް މާރާމާރީ ހިންގި މައްސަލަ ތަޙްޤީޤު ކުރަން ފަށައިފި\nރަސްފަންނުގައި އަންހެން ކުދިންތަކެއް މާރާމާރީ ހިންގައިފި\nހައްޔަރުކުރި އަންހެން ކުދިންގެ ބަންދަށް 15 ދުވަސް\nއޮގަސްޓް 26, 2018 20:20\nއަންހެން ގޭންގް މާރާމާރީގެ ވީޑިއޯ ލީކްވާ މޫސުމް ފެށުނީ... ރާއްޖޭގައި އޮންނާނީ ކޮންމެ ކަމަކަށްވެސް މޫސުމް.... މާވަހަރު މޫސުމް، އެމް.އެޗް370 ގެ ބައިތަށް ކަމަށް ލަފާކުރާ އެއްޗެހި ފެނުނު މޫސުމް، ދަންޖެހިގެން މީހުން މަރުވާ މޫސުމް............\nއޮގަސްޓް 26, 2018 21:48\nކުށަކާނުލާމީހުންމަރާމޫސުން .. ކުއްލިކުއްލިއަށް ކުއްލިއަމުރުނޭމޫސުން .. ސިޔާސީލީޑަރުން ޖަލަށްލާމޫސުންވެސްލިއުނުނަމަ އިތުރަށްފުރިހަމަވީސް ..\nއޮގަސްޓް 26, 2018 20:44\nއެތާހުރި ޕޭމަންޓް ގަލުން އެގޭ މާލެކަން\nއޮގަސްޓް 26, 2018 21:45\nޕޭމަންޓް ގަލުން މާލެކަން އެނގޭނީ ރައީސް ޔާމިން ވެރިކަމާ ހަވާލު ވުމުގެ ކުރިން ރައީސް ޔާމިން ވެރިކަމުގައި ޕޭމަންޓް ގަލުން މުޅި ރާއްޖޭގެ ހުރިހާ ހިސާބެއްގެ މަގުތައް ވަނީ ފުރާލާފައި އަދިވެސް ހާދަ ފަހަތުގައި ތިޔަ އުޅުއްވަނީ\nއޮގަސްޓް 26, 2018 22:27\nފުރަތަމަ ވީޑިއޯ އަޕްލޯޑުކޮށްފައި ވަނީ މޫނު ފެންނަ ގޮތައް. އެއީ ރެހެންދި ފްލެޓް ބިއްދޮށްމަގު ، އިމާދުއްދީން ސްކޫލް ކައިރި.\nއޮގަސްޓް 26, 2018 22:28\nބުރާންތި ތަކާ "ގަނާ" އޭ ކޯންޗެއް ހަނގާ ކުރުމޭ ކިޔާ ބަލަ ވާންޗޯ ތަކާ\nއޮގަސްޓް 27, 2018 13:04\nބުލީ ކުރުމަށް ކިޔާ ދިވެހި ބަހަކީ ގަނާ ކުރުން އިނގޭތޯ\nސެޕްޓެމްބަރު 3, 2018 16:29\nކަލޯ އެއައް ކިޔަނީ "ހަނގާ" ކުރުން. ލޮލް\nއޮގަސްޓް 27, 2018 00:06\nއަޅެ މި ކަނބަލުން ބާރުވެރިކުރުވާފައި މި ތިބީ ކޮން ގޮތަކަށް؟\nއޮގަސްޓް 27, 2018 08:18\nމިހާރު މިއުޅޭ ކުދިން ހަމަ ތަރައްގީވެފަ ތިބޭވަރު ބޮޑީ.\nސެޕްޓެމްބަރު 3, 2018 16:30\nއާން ހަމަ ވަރަށް ޓުރޫ\nއޮގަސްޓް 27, 2018 09:03\nސަމާލުކަންހޯދަން އުޅޭ ބައިގަނޑަކާ ވ. ވައްތަރު. ކުދި އަފުނޯސްކަށިތަކެއް ހެޔޮވަރު މިހަކާ ދިމާވެއްޖިއްޔާ ހިމުންއަރުވާލާނެ.\nއޮގަސްޓް 27, 2018 16:20\nމީތ އަންހެނުން ބާރުވެރި ކުރުވުމަކީ\nސެޕްޓެމްބަރު 3, 2018 16:31\nއޮހޮހޮހޮހޯ.. ވަރަށް ސަޅި


"Island Boy" Mi Faharu Fisheries Ministeraa Eku Vaguthu Kolheh - Vaguthu\n"އައިލެންޑް ބޯއީ" މިފަހަރު ފިޝަރީޒް މިނިސްޓަރާއެކު ވަގުތުކޮޅެއް\nފިޝަރީޒް މިނިސްޓަރު، އަލްމާން އާ ބައްދަލު ކުރައްވަނީ. --- ފޮޓޯ: ފިޝަރީޒް މިނިސްޓްރީ\nމޫސުމާ ބެހޭ އެންމެ ބޮޑު ސަމިޓް، ކޮޕް26 ގައި ބައިވެރިވުމަށް ރާއްޖެ އިން ސްކޮޓްލޭންޑަށް ދިޔަ ވަފްދުގައި ހިމެނޭ އެންމެ ހަގު ބައިވެރިޔާ ފިޝަރީޒް މިނިސްޓަރު ޑރ. ހުސެއިން ރަޝީދު ހަސަން މިއަދު ބައްދަލު ކުރައްވައިފިއެވެ.\n"އައިލެންޑް ބޯއީ" ގޮތުގައި މަޝްހޫރު ހަސަން އަލްމާން ސުޖާއު 7، ސްކޮޓްލެންޑަށް ގޮސް މޫސުމަށް އަންނަ ބަދަލުތަކާ ގުޅިގެން ރާއްޖެއަށާއި ދުނިޔޭގެ ގައުމުތަކަށް ކުރިމަތިވަމުން އަންނަ ގެއްލުންތައް ދުނިޔޭގެ ލީޑަރުންގެ ސަމާލުކަމަށް ގެނެސް މުހިންމު މެސެޖެއް ދިނެވެ. މި ސަމިޓުގައި އަލްމާން ވަނީ ރައީސް އިބްރާހިމް މުހައްމަދު ސޯލިހާއި އދ. ގެ އާންމު މަޖިލިހުގެ ރައީސް، ރާއްޖޭގެ ފޮރިން މިނިސްޓަރު އަބްދުﷲ ޝާހިދާ ބައްދަލުކޮށްފައެވެ.\nMinister @DrHussainHassan met with #islandboyalman. Hassan Alman Shujau talked about his interests in marine life and environment in the Maldives. #SAVE #me #myislandnation #myworld #islandboyalman #COP26 pic.twitter.com/560eVdJoSv\n— Min. of Fisheries, Marine Resources & Agriculture (@MoFMRAmv) November 14, 2021\nއަލްމާން މާލެ އައުމަށް ފަހު، އެންމެ ފުރަތަމަ ބައްދަލު ކުރެއްވީ ފިޝަރީޒް މިނިސްޓަރާއެވެ.\nފިޝަރީޒް މިނިސްޓްރީން ކުރި ޓުވީޓެއްގައި ވަނީ އަލްމާންއާ އެކު ބައްދަލުވެ ނަންގަވާފައިވާ ފޮޓޯތައް ޓުވިޓާގައި އާންމުކޮށްފައެވެ.\nފިޝަރީޒް މިނިސްޓްރީގައި އޮތް މި ބައްދަލުވުމުގައި މިނިސްޓަރީ ވަނީ ކަނޑުގެ ދިރުންތަކާއި ރާއްޖޭގެ ތިމާވެއްޓާ ބެހޭ ގޮތުން އަލްމާން ޝައުގުވެރިވާ ކަންކަމުގެ ވާހަކަ ދެއްކި ކަމަށް ބުނެފައެވެ.\n"މިދިޔަ އަހަރު ކުރި މައިގަނޑު މަސައްކަތަކީ މަސްވެރިންނަށް ހަމަ އަގު ހޯދައި ދިނުން"\nކޮޕް26: އެއްބަސްވުންތައް ވިލަރެސްކުރުުމުގެ ޒިންމާ މިނިސްޓަރ ޝައުނާއަށް\nނޮވެމްބަރު 14, 2021 14:26\nދައުލަތުން އުޅެނީ ލާރިގިނަވެގެން. ޢެސޮރު ގެންގޮސްގެންވެސް ބައްދަލުވީ ދިވެހިގުރޫޕާ.މިހުރީ ކުރާކަންތައް.ދެން އެސޮރަށް ލިބުނު ފުރުޞަތަށް ކޮންގުރާ.\nނޮވެމްބަރު 14, 2021 15:50\nއައިލޭންޑް ބޯއި ރަށްގިރުން ހުއްޓުވާދޭނެތޯ\nނޮވެމްބަރު 14, 2021 17:16\nނޮވެމްބަރު 14, 2021 18:09\nއައިލެންޑް ބޯއި އާބެހޭ އިތުރު މައުލޫމަތު ރިޕޯޓެއް ގެނެސްދެއްވުން އެދެން.\nއަދި އެނގެނީ އެއީ މަޖީދިއްޔާ ގުރޭޑު 1ގަ ކިޔަވާ7އަހަރުގެ އަލމާންކަން. އަދި ވީޑިއޯއިން ވަރުގަދަ މެސެއްޖެއް ދިންކަން.\nއެވީޑިއޯ ހަދަން މެދުވެރިވި ސަބަބާ، ބެލެނިވެރިންގެ އިންޓަވިއުއެއް، އަދި ވަކިން ހާއްސަކޮށް އަލްމާންގެ އިންޓަވިއުއެއް ކިޔާލަން ވަރަށް ށައުގުވެރިވެ.\nނޮވެމްބަރު 15, 2021 03:22\nއިންޑިއާ ޕަޕެޓް ވިވީނުން އިންޑިއާއިން ދެކޮޅުހެދި ހުރިހާ ތިމާވެށި ރައްކާތެރިކުރުމާއި ގުޅޭ ހުރިހާ ގަރާރުތަކައް ރާއްޖެއިން ދެކޮޅުހެދި.


INTI University: Thafaathu kiyevumuge maahaule! – adduLIVE\nއިންޓި ޔުނިވާސިޓީ: ތަފާތު ކިޔެވުމުގެ މާހައުލެއް!\nJan 19, 2019, 13:45 މުހައްމަދު ޖަމީލް\nދިވެހިން އެެންމެ ގިނައި ކިޔަވަންދާ އެއް ގައުމަކީ މިއަދު މެލޭޝިއާއެެެވެ. ކޮންމެ އަހަރަކު އެތައް ދިވެހި ކުދިން މެލޭޝިއާއަށް ކިޔަވަންދާ އިރު އެގައުމުގެ ކޮލެޖު ތަކާއި ޔުނިވާސިޓީތަކުގެ ސައްހަ މައުލޫމާތު ހޯދުމަކީ މުހިއްމު ކަމެކެވެ.\nމެލޭޝިއާއަށް ބަލާއިރު އެގައުމުގައި މިއަދު 80 އަށް ވުރެ ގިނަ ކޮލެޖު ޔުނިވާސިޓީ ހުރި އިރު ދުނިޔޭގެ އެކި ކަންކޮޅުތަކުން 173،000 އަށް ވުރެ ގިނަ ކުދިން ދަނީ ކިޔަވަމުންނެވެ. އެހެންވެ މެލޭޝިއާއަކީ މި ސަރަހައްދުގައި އެންމެ ގިނައިން ބޭރު ދަރިވަރުން ކިޔަވަމުން އަންނަ ގައުމެެވެ. އެކަމާއި ގުޅިގެން މެލޭޝިއާގެ އެޑިއުކޭޝަނާއި ބެހޭ ވުޒާރާއިން ވަނީ އެގައުމުގެ ތައުލީމީ ނިޒާމުގެ ފެންވަރު ހިފެހެއްޓުމަށް މަސައްކަތް ފަށާފައެވެ.\nމެލޭޝިއާގެ އިންޓި އިންޓަނޭޝަނަލް ޔުނިވާސިޓީ އެންޑު ކޮލެޖަކީ އެގައުމުގައި މިހާރު ހިންގަމުންދާ އެންމެ ތަފާތު އެންމެ ފެންވަރު ރަނގަޅު ވަސީލަތްތަކާއި އެކު ކިޔަވައިދޭ އެެއް ޔުނިވާސިޓީއެވެ. ޖުމްލަ5ކެމްޕަސް މެލޭޝިއާގެ ފަސް ސަރަހައްދެއްގައި ހަދާފައިވާ އިރު މި ޔުނިވާސިޓީއިން ބިޒްނަސްއިން ފެށިގެން، އިންޖިނިއަރިން އަދި ގާނޫނީ ދާއިރާގެ އިތުރުން މިހާރު ބާރަށް ކުރިއަރަމުން އަންނަ މާކޮމިއުނިކޭޝަންގެ ކޯސްތައް ދަނީ ހިންގަމުންނެވެ.\nއިންޓީ އިން ވަނީ ދާދި ފަހުން އެ ޔުނިވާސިޓީގެ ކެެމްޕަސްތަކުގައި ހުރި ވަސީލަތްތަކާއި، ކިޔަވައިދޭ ޕްރޮގްރާމްތަކުގެ ތަފްސީލް، ދިވެހިރާއްޖެ އާއި އަވައްޓެރި ލަންކާގެ އިތުރުން ތައިލެންޑު އަދި އިންޑޮނޭޝިއާގެ އެޑިއުކޭޝަން ދާއިރާގެ ފަރާތްތަކަށް ދައްކާލާފައެވެ. މި ދަތުރުގައި އެ ޔުނިވާސިޓީން ހިންގާ ފަސް ކެމްޕަހުގެ ތެރެއިން ހަތަރު ކެމްޕަސް ވަނީ ދައްކާލާފައެވެ.\nއިންތި ތަފާތީ ކީއްވެ؟\nމެލޭޝިއާގައި ތިބި އެހެން ޔުނިވާސިޓީ ތަކާއި އިންތި ޔުނިވާސިޓީ ވަރަށް ތަފާތެވެ. ކިޔަވައިދިނުމުގެ މާހައުލުން ފެށިގެން ދަރިވަރުންގެ ކާމިޔާބީ އަކީ އިންތީގެ ތަފާތެވެ. އެ ޔުނިވާސިޓީ އަކީ މެލޭޝިއާގެ އެންމެ މަޝްހޫރު އެންމެ ފާހަގަ ކޮށްލެވޭ އެއް ޔުނިވާސިޓީ ކެމްޕަހަށްވަނީ އެތަނުން ކިޔަވައި ނިންމާ ދަރިވަރުންގެ ތަޖްރިބާ އާއި ކޮލިފިކޭޝަން ސްޓޭންޑާޑްއެވެ.\nމެލޭޝިއާގެ ތައުލީމާއި ގުޅޭ ގޮތުން ސާވޭ ކުރާ ފަރާތްތަކުން އިންތި ޔިނިވާސިޓީއަށް މަތީ ގްރޭޑް ދީފައިވަނީ އެތަނުން ކިޔަވައި ނިންމާފައިވާ ދަރިވަރުންގެ ވަޒީފާގެ މާހައުލާއި، ވަޒީފާ ލިބުމާއި، އުނގެނުނު އެއްޗެހީގެ މައްޗަށް ހަދާފައިވާ ދިރާސާއިންނެވެ. އެގޮތުން އިންތި ފާހަގަ ކުރެވެނީ އެޔިނިވާސިޓީން ކިޔަވާ ދަރިވަރުންގެ ތެރެއިން 99 އިން ސައްތަ ދަރިވަރުން، ކިޔަވައި ނިންމާތާ6މަސް ދުވަހުގެ ތެރޭގައި ވަޒީފާ ލިބިފައިވުމެވެ.\nމީގެ އިތުރުންވެސް އިންތީން ކިޔެވި ދަރިވަރުންގެ 91 އިންސައްތަ ދަރިވަރުންނަކީ ވަޒީފާގެ ދާއިރާގައި އެ ދަރިވަރުން އަދާ ކުރާ ވަޒީފާގެ ރޭންޖުގައި އެންމެ މަތިން މުސާރަ ލިބޭ ދަރިވަރުންނަށްވަނީ ވެފައެވެ. އަދި 60 އިން ސައްތަ ދަރިވަރުން ގްރެޑުއޭޓު ވުމުގެ ކުރިން ވަޒީފާގެ ހުށަހެޅުން ލިބެމުން އަންނަކަމަށް ސާވޭއިން ވަނީ ދައްކާފައެވެ.\nއިންތީއިން ބުނީ މި ތަފާތު އެ ޔުނިވާސިޓީ ދަރިވަރުންނަށް ލިބުމުގެ މައިގަނޑު ސަބަބަކީ ކިޔަވައިދިނުމުގެ ވައްޓަފާޅި، އާއި ތަޖްރިބާގެ އިތުރުން ތަފާތު ބޮޑެތި ކުންފުނިތަކާއި، އެކި އިންޑަސްޓްރީ އާއި އޮންނަ ގުޅުންކަމަށެވެ.\nއިންޖިނިއަރިން އަދި އިލެކްޓްރޯނިކްސް ކިޔަވާ ދަރިވަރުންނަށް އެެންމެ ފަހުގެ މެޝިނަރީތަކުގެ އެހީގައި ކިޔަވައިދޭއިރު ހޮސްޕިޓަލިޓީ ދާއިރާއިން ކިޔަވާ ދަރިވަރުންގެ އަމަލީ ތަޖްރިބާ ހޯދަނީ މެލޭޝިއާގެ މަޝްހޫރު ހޮޓެލް ޗެއިންތަކުންނެވެ. އަދި ބިޒްނަސް ދާއިރާގެ ތަޖްރިބާ ތަކަށް ދުނިޔޭގެ މަޝްހޫރު ބޮޑެތި ކުންފުނިތަކުން ލިބޭ ފުރުސަތުންނެވެ.\nއިންތީ ޔުނިވާސިޓީއަށް ބަލާއިރު އެ ޔުނިވާސިޓީގެ ކެމްޕަސްތައް ފަރުމާ ކުރެވިފައިވަނީ ދަރިވަރުންނަށް އެންމެ ފަސޭހަ އަދި އެންމެ އެކަށޭނެ ކިޔެވުމުގެ މާހައުލެއް ފަހިކޮށްދެވޭ ގޮތަށެވެ. ޑިޒައިނިން ކިޔަވާ ކުދިންނަށް ބޮޑު ސްޓޫޑިއޯ އެންމެ ފަހުގެ އައި-މެކް ކޮމްޕިއުޓާރ ތަކާއި އެކު ގާއިމް ކުރެވިފައިވާ އިރު އިންޖިނިއަރިން ކުދިންނަށް ވަނީ އިންޑަސްޓްރީގައި ބޭނުންކުރާ އެންމެ ފަހުގެ މެޝިނަރީޒް ހިމެނޭ ލެބެއް ގާއިމްކޮށްފައެވެ.\nއިލެކްޓްރޯނިކްސް ލެބަކީ މަޝްހޫރު މޮޓްރޯލާގެ އެހީގައި ގާއިމްކޮށްފައިވާ ޒަމާނީ ލެބެކެވެ. ލައިބްރަރީ އާއި ޔުނިވާސިޓީގެ ލޮބީ ހަދާފައިވަނީ ދަރިވަރުންނަށް އެންމެ އެކަށޭނެ ގޮތަށް ކިޔަވައި މުޠާލިއާ ކުރެވޭ ގޮތަށެވެ.\nކުޅިވަރުގެ ވަސީލަތް ހިމެނޭއިރު މިއުޒިކާއި، މާސް މީޑިއާއަށް ހާއްސަ ޒަމާނީ ސްޓޫޑިއޯތައް ވަނީ ގާއިމް ކުރެވިފައެވެ. މުޅި ކެމްޕަސް ތައްޔާރު ކުރެވިފައިވަނީ ދަރިވަރުންނަށް ފަސޭހައި ވަދެ ނިކުމެ އުޅެވޭނެ ގޮތަށެވެ.\nމަތީ ތައުލީމު ހާސިލް ކުރުމަށް މެލޭޝިއާގެ ޔުނިވަސީޓީތައް އިހްތިޔާރު ކުރާނަމަ އިންތީ ޔުނިވާސިޓީ އަކީ ތައުލީމާއި ފެންވަރުގެ ގޮތުން މުޅި މެލޭޝިއާގެ އިތުރުން ސައުތު އޭޝިއާއިން ހޮވާލެވޭނެ އެއް ޔުނިވާސިޓީއެވެ.


Esfiya – Dhivehi Vaahaka Site – Page 12\nދޮރުންވަދެން އައި ޝާއިންއާއި ނައިލް ދިޔައީ ސިއްސައިގެންނެވެ. ޝާއިންގެ ފަހަތުން ވަތް ނައިލްގެ ހިނިގަނޑު ފަޅައިގެން ދިޔައީ ޝާއިން އަށްވީގޮތްފެނިފައެވެ. ނާއިރާއަށް ނައިލްކަމަށް ހީކޮއް ފުއްބާލަދީއެއް މިޖެހުނީ ޝާއިންގަޔަށެވެ. ނައިލްއާއި ޝާއިންގެއަށް އައިތަން...\nby Huxam Ibrahim\nއަނެއްދުވަހުގެ ހަވީރު އަހަރެން އިނީ އަހަރެން އުޅޭ ގެ ކައިރި އިން ޖޯލިފަތީގައެވެ. އަހަރެން އިންތިޒާރު ކުރަމުން އައީ ޖަޒްވާގެ ޖަވާބަކަށެވެ. އަހަރެން ލޮލުގައި އަޅައިގަތީ އީމާ އަންނަ ތަނެވެ. ” ކޮބާ؟ ޖަވާބެއް ލިބުންތަ؟ ” އަހަރެން ވަރަށް އުއްމީދާއެކު އީމާ އައިސް އަރާ ހަމަކުރިތަނުން އެހީމެވެ. “ނޫން… ޖަޒްވާ ބުނީ އަދި ވިސްނާލަން ވަގުތުކޮޅެއް ބޭނުންވާ ވާހާކަ ” ޖަވާބުގައި އީމާ ބުންޏެވެ. މައްސަލައެއް ނެތެވެ. އަހަރެން ޖަޒްވާގެ ލޮއެއްބަށް އިންތިޒާރުކުރާނަމެވެ. އަހަރެން މުޅި އުމުރު ހޭދަކުރަން ބޭނުންވަނީ ޖަޒްވާޔާ އެކުގައެވެ. ހަމަ އެދުވަހު ފިނިކޮއްލުމަށް އަހަރެން ދިޔައީ އަތިރިމައްޗަށެވެ. ހަމަ އެވަގުތު ޖަޒްވާވެސް އެތަނަށް އައެވެ. އަހަރެން ޖަޒްވާގެ ކައިރިއަށް ދިޔައިމެވެ. ” ހާއި….ހާދަ މީރުވަހެކޭ އެދުވަނީ ” ޖަޒްވާ އެއަޑަށް ބަލާލިއެވެ. އަހަރެން ޖަޒްވާގެ މޫނުމަތީ އަތް އެޅީމެވެ. އަދި ޖަޒްވާ އަހަންނާ ދިމައަށް އެނބުރިލިއެވެ. ” ހުޒާމް މީހަކަށް ފެނިދާނެ. އެހެން ނޫނަސް ރަށުން ބޭރު މީހަކާ އަހަރެން ކިހިނެތް ރައްޓެހިވާނީ؟ ހީކުރީތަ ތަންކޮޅެއް ފައިސާ ގިނަވީމަ ބޭނުންހާ އެއްޗެއް ހެދޭނެ ކަމަށް؟” އަހަންނަށް ހީވީ ގައިގެ އެކި ތަންތާ ހަންޖަރަކުން އަނި އަޅާފަ އެތަންތަނަށް ލޮނުމިރުސް އެޅިހެނެވެ. ވަރަށް އަސަރު ކުރިއެވެ. ” އޯކޭ… އޯކޭ ޖަޒްވާ އަހަރެން ހިއެއް ނުކުރަން މި ކުޅެވުނީ ކުޅިވަރެއް ކަމަކަށް. އަހަރެން ޖަޒްވާގެ ސިޓީއަކަށް އިންތިޒާރު ކުރާނަން. އަދި އަހަރެން މި ރަށުން ފުރައިގެން ދާނީވެސް ޖަޒްވާގެ ޖަވާބެއް ލިބުނީމަ. އެ ޖަވާބު ލިބޭގޮތަކުން އަހަރެން ބަލާނަން އަހަންނަށްވެސް މި ކުޅެވުނީ ކުޅިވަރެއް ކަމަށް” އަހަރެން ވަރަށް އަސަރާއެކު އެހެން ބުނެފައި އެތަނުން ދިޔައިމެވެ. އެރޭވެސް އަހަރެން ނިދަން ވަރަށް މަސަކަތްކުރީމެވެ. ހަމަ އެއްވެސް ވަރަކަށް ނިއްޖެއް ނާދެއެވެ. އަހަރެން ތެދުވުމަށް ފަހު ބޭރަށް ނިކުތީމެވެ. މުޅި ރަށްވަނީ ހަމަހިމޭންކަންމަތީއެވެ. ބޭރު ޖޯލިފަތީގައި އަހަރެން އޮއްވައި އަހަންނަށް ނިދިޖެހެން ފެށިއެވެ. އަހަންނަށް ހޭލެވުނީ މާޒިން އައިސްސަ އަހަނަށް ގޮވިތަނުންނެވެ. ” އޭ ކިއްވެފަ މިތާ؟ ” ” ކަމެއް ނުވެ. ޖައްސާލާ އޮއްވަ ނިދުނީ.” އަހަރެން ތެދުވަމުން ބުނީމެވެ. ފާހަނައަށް ވަދެ ފެންވަރާލައިގެ ނިކުތްއިރު ވަރަށް ހިނިއއިސްސަ މާޒިން އިނެވެ....\nބޭރުންފެންނަ އެއްވެސް މަންޒަރަކަށް ބަލާ ހިތެއްް ނަތާގެ ނެތެވެ. ޕެރިސްގެ ރީތި މަންޒަރުތަށް ބެލާލުމަށް ހިތްނޭދޭތީ އެއްނޫނެވެ. ފިރިމީހާގެ ނުރުހުން ލިބިފައިވުމުން ހިތުގައި އަޅާ ވޭން ވަރަށް ބޮޑެވެ. މިކަމުގައި ނަތާގެ ކުށެއްނެއްކަން ސާބިތު ކޮއްދޭނެ ގޮތެށް ނަތާ އަކަށް ނޭންގެއެވެ. ހޮޓަލުގެ ދޮރަމަށްޗަށް ކާރު މަޑު ކުރުމާއިއެކު އާމިރު ކާރުންފައިބާ ނަތާގެ އަތުގައި ބާރަށްހިފާ ކާރުން ބޭލުވިއެވެ. ހޮޓަލުގެ ދޮރުން ވަނުމަށްފަހު ވެސް ދަމާފައި ކަހަލަ ގޮތަކަށް ނަތާ ގޮވައިގެން ކައުންޓަރަށް ދިޔައެވެ. އާމިރު އަކީ މަޝްހޫރު ބިޒްނަސް މަނެކެވެ. މި ހޮޓަލަކީ އެތައްފަހަރަކު އާމިރު ޕެރިސް އަށް އައިސް ހުރިތަނެކެވެ. މިހެންވުމުން ކޮޓަރީގެ ތަޅުދަނޑި ހޯދަންވެސް ހަމައެކަނި ނަން ބުނެލުމުން ފުދެއެވެ. ކޮޓަރީގެ ތަޅުދަނޑި ލިބުމާއިއެކު ބާރު ބާރަށް ނަތާގެ އަތުގައި ހިފައިގެން ލިފްޓަށް އެރުމަށް ހިންގައިގަތެވެ. ކޮޓަރިއަށް ވަދެވުމާއި އެކު އެނދާއި ދިމާލަށް ނަތާ ހޫރާލިއެވެ. ނަތާ ގުޅަވަރަކަށް އެނދަށް ވެއްޓުމާއި އެކު އާމިރު އަށް ގޮވާލިއެވެ. އާމިރުގެ އަންހެނުން އާމިރުދެކެ ބިރުންހުރި ތަންފެނި ކުޑަކޮށް އާމިރުގެ ރުޅި މަޑުވިއެވެ.އެކަމަކު ހިލޭ ފިރިހެނަކު ނަތާގެ ގައިގައި ބީ ހުމުން އާމިރުއަށް ކެއްކުރަން އުންދަގުވިއެވެ. ނަތާ ފުރަތަމަ ކުލާހުގައި ދަތުރު ކުރުމަށް ދެކޮޅު ހެދީ އިކޮނޮމީ ކުލާހުން ގިނަމީހުނަށް ފެންނަންބާއޭ އާމިރުގެ ހިތަށް އެރިއެވެ. ނަތާ ބޭނުން ވަނީ ފިރިހެނުންގެ ސަމާލުކަންލިބި އެމީހުންނާ މަސްހުނިވެ އެމީހުނާ އެކީ ވިޔާނުދާކޮއް އުޅެންބާއެވެ. މިހާ ތަނަށް އާމިރު އަށް ފެނިފައިވަނީ މުއްސަންދިންގެ ފަހަތުން އަންހެންކުދިން ވިޔާނުދާ ކަންތަކުގައި މަސްއޫލުވެ އުޅޭތަނެވެ. މި ހުރިހާ ވަސްވާސް ހިތަށް ވަނުމުން ބަލާކަށް ނުހުރެ މޭޒުގެ އެއްކަނުގައި ހިފާ ނަގާ ދުރަށް އެއްލާލިއެވެ. އަދި އެނދުގެ އެއްކަނުގައި ބަހަށްޓާފައިވާ މާ ޓުކުރި އާއި ރިމޯޓު ތަށް ވެސް ފާރަށް އަމާޒުކޮއް އެއްލިއެވެ. އަލާމާރީގެ ބިއްލޫރި ގަނޑުގައި އަތުންޖަހާ ތަޅާލިއިރު މާނޭވާލެވި އާމިރު ހުރީ ނޭވާކުރުވާ ގޮތްވެފައެވެ. ނަތާ އަށް އޭރު އަޑުން އަޑު ނަގާ ރޮވެނީއެވެ. އާމިރު ފުންމާފައި ކަހަލަ ގޮތަކަށް އެނަދައްއެރިއެވެ. ނަތާގެ މޫނުގައި ދެއަތުންހިފާ ތަޅުވައިގަތެވެ. “ ތީ އަހަރެންގެ އަނބި މީހާ، އެހެން އެއްވެސް މީހަކު ނަތާގެ ގައިގައި އިންގިލި ކުރި ޖައްސާލަންވެސް އަހަރެން ނޭދެން، އަޑު އިވިއްޖެތަ“؟ އާމިރު މިހެން ބުނުމާއެކު ނަތާ އަވަސް އަވަހަށް އަހަންނަށް މާފް ކުރާށޭ ބުނެ އާމިރުގެ މޫނުގައި އަތްޖައްސާލިއެވެ. “ އަހަރެން ހީކުރީ އަހަރެން ކައިރީ ހުރީ އާމިރު ކަމަށް“ ނަތާ އަދިވެސް ބެލީ ކަންވީ ގޮތް ކިޔާދެވޭތޯއެވެ. “ އެއްވެސް ވާހަކަ އެއް އަޑު އަހާކަށް ބޭނުމެއްނޫން މީގެ ފަހުން ނަތާ ނުވާނެ މިފަދަކަމެއްތަކުރާރު ކޮއްގެނެއް” އާމިރު އަދިވެސް ހުރީ ހަމައަކު ނޫނެވެ. “ ނަތާ އަށް މީހަކު ބަލާލަންވެސް އަހަރެންނޭދެން، ނަތާ ދުވަހަކުވެސް އަހަރެންނާ ދުރުވިޔަކަނުދޭނަން އަހަންނާދުރުކުރެވޭނީ ހަމައެކަނި މަރު“ އާމިރު މިހާހިސާބަށް ބުނުމާއިއެކު ނަތާ އާމިރުގެ ގައިގައި ބާރަށް ބައްދާލާ ރޮމުންވާހަކަ ދެއްކިއެވެ. ﷲ އަށް ޓަކާ އަހަރެން ކުރާވައިދެއްމީ އަހަރެންމީ ހަމައެކަނި އާމިރުގެ މީހެއް، ދުވަހަކުވެސް އެހެން މީހަކު ބޭނުމެއްވެސްނޫން، ޤަބޫލުކުރޭ އާމިރު“ އާމިރުގެ ރުޅިވެސް މިހާރު މަޑުވެއްޖެއެވެ. މަޑުމަޑުން ނަތާގެ ކައިރީ އިށީންދެއްޖެއެވެ. އެވަގުތު ނަތާ އަށް އާމިރު އަށް ބަލާލެވުނެވެ. އާމިރު ވަނީ ދާހިތްލާ ފޯވެފައެވެ. ނަތާ އާމިރުގެ އަތުގައި ހިފާލުމުން އާމިރު އަތް ދަމާއިގަތެވެ. ނަތާ އަށް އާމިރުގެ އަތްފެނުނީ އެވަގުތުއެވެ. އަތުން ލޭއަންނަތަން ފެނުމުން ފުންމައިގެން ނަތާ ތެދުވިއެވެ. ދުވެފައި ކަހަލަ ގޮތަކަށް ގޮސް އަލަމާރި ތެރެބަލަންފެށިއެވެ. ނަތާއެ ހޯދާއެއްޗެއް ނުފެނުމުން އެނދުގެ ކައިރީ ހުރި ކުޑަ މޭޒުގެ ވަތްގަނޑު ހުޅުވާ ބަލާލިއެވެ. އޭގެ އެތެރެއިން ފަސްޓްއެއިޑް ފޮއްޓެއްނެގިއެވެ. ފޮށި ހިފައިގެން އާމިރުގެ ކައިރިއަށް އައިސް އުޑަފައިން އިށީންދެ އިންދެ އާމިރުގެ އަތް މަޑުމަޑުން ސާފު ކުރުމަށްފަހު ބޭސް އަޅާލިއެވެ. އާމިރު އިނީ ނަތާ އަށް ބަލަހަށްޓައިގެންނެވެ. “ ވަރަށް ތަދުވޭދޯ!” ނަތާ މަޑުމަޑުން އަހާލިއެވެ. “ އަހަރެންގެ ހިތަށް ކުރި އަސާރާއި ގާތަށްވެސް ތަދެއްނުވޭ“ އާމިރު ހާމަކުރީ ހިތުގެ ހާލަތެވެ. “ ނަތާ ގެއްލެން އަހަރެން ދުވަހަކުވެސް ބޭނުމެއްނުވޭ، އެހެންމީހަކު ނަތާ އާއި ކައިރިވާން ބޭނުމެއްނުވޭ، އަހަރެން ބޭނުންވަނީ ނަތާ ތިގޮތަށް އަހަރެންގެ ޙިދުމަތުގައި ހުންނަން“ އާމިރު ނަތާ އަތުގައި ހިފާ އެންދުގައި ބޭންދިއެވެ. ނަތާ ފުން ނޭވާއެެއްލަމުން އެވާހަކަ ހުއްޓާލަން އެދުނެވެ. ނަތާ ކައިރީ އަރާމު ކޮއްލަން ބުނެފައި އާމިރު ވަނީ ފާހަނާއަށެވެ. އާމިރު ނުކުމެގެން އައިސް ނަތާގެ މަގަތުގައި އޮށޯވެލިއެވެ. އަދި ނަތާ އާއި ކައިރިވެލިއެވެ. ނަތާ އާމިރުގެ ގައިގައި ބައްދާލުމަށްފަހު ބުންޏެވެ. “ ހިންގާ ނުކުމެލަން ބޭރުބަލާލަން“ އާމިރު ނަތާގެނަސް އާމިރުގެ ގަޔާލާ ފިއްތާލަމުން ވައި އަޑުންޖަވާބުދިނެވެ. “ ބޭރަށް ނުދިޔަސް ކުރާނެ ކަންތަށް އެބަހުރި” އާމިރު މިހެންބުނުމުން ނަތާ ހޭންފެށިއެވެ. “ އާމިރު އަށް އިންގޭދޯ އަހަރެންމި އިންގޮތް“ ނަތާ މިހެން ބުނަމުން ކުޑަކޮއްދުރަށް ޖެހިލިއެވެ. “ އަހަރެން މި ބުނީ ނިދާ ވާހަކައޭ، ނަތާ މިހާރު ހާދަ ނޯޓީއޭދޯ“ އާމިރު ވެސް ކުޑަކޮށް ދުރުވެލާފާ ލޯމަރާލިއެވެ. އާމިރު އޮތީ ނިދާފާއެވެ.ނަތާ އަކަށް ނުނިދުނެވެ. ތެދުވެ ފެންވަރާލައިގެން މަޑުމަޑުން ބޭރަށް ނުކުމެލީ ހޮޓާތެރެ ބަލާލާ ހިތުންނެވެ. ނަތާ މެންގެ ކޮޓަރީ ހުރީ ވަރަށް މަތީގައެވެ. ކޮޓަރިން ނުކުތުމާއިއެކު ނަތާ ގެ އަނގަ ހުޅުވުނީ ކުރިމަތިން ފެންނަމަންޒަރުގެ ހިތްގައިމު ކަމުންނެވެ. އިރު އޮއްސެން ކައިރިވެފައިވީއިރު އިރުގެ ގަދަ އޮރެންޖު ކުލައިގެ ދޯދިތަށް އެޅިފައި ހުރީ މަސްފެންގަނޑަކަށެވެ. މަސްތަށް ހީވަނީ ދިއްލިފައި ހުރިހެންނެވެ. ފެންގަނޑުގެ ފަހަތުން ވަރަށް ރީތި އިމާރާތް ތަކެއްފެންނަން ހުއްޓެވެ. ނަތާ އަޖާއިބުވެފައި ހުރެގެން ހިންގައިގަނެވުނީ މަސްފެންގަންޑާއި ދިމާލަށެވެ. ނަތާ ސިއްސައިގެންދިޔައީ ކުއްލިއަކަށް މީހަކު ނަތާ ގެ އަތުގައި ހިފާ ދަމާއި ގަތީމައެވެ. “ކަނބުލޯ ބަލާލައިގެންއުޅޭ“ ނަތާ ބަލާލިއިރު ކައިރީގައި ހުރީ ބޯޓުންވެސް ނަތާ ވެެެއްޓުނަ ނުދީ ހިފެހެއްޓި ޒުވާނާއެވެ. ނަތާ އަވަހަށް އަތް ފޮޅުވާލާފައި ވަށާއިގެން ހޯދާލިއެވެ. މިއަދު ވީ ގޮތް ހަނދާންވުމުން އޭނަ އާއި ދުރަށް ޖެހިލިއެވެ. “އަހަންނަށް ކިޔަނީ މަތީން” މަތީން އަމެއްލަ ތައާރަފެއްދިނެވެ. “ އަހަންނަށް ކިޔަނީ ނަތާ، މިއަދު ވީ ކަންތަކާ ވަރަށް ބޮޑަށް މާފަށް އެދެން“ ނަތާ އަވަހަށް ބުނެލިއެވެ. “ އަޅާނުލާ ތިކަހަލަ ރީތި ކުއްޖެއްލިބިފަ ހުރި ކޮންމެ މީހަކަށް ވެސް ވާނީ އެހެން” މަތީން ބުނެލި އެވެ. “ ހިނގާ ކޮފީއެއްބޯލަން، މީގެ މަތީ ފުލޯގައި ހުންނާނެ ބައިވަރު ރެސްޓޯރަންޓް ތަށް“ މަތީން އަވަށް ބެލީ ފުރުސަތުގެ ބޭނުން ހިފާށެވެ....\n“މި ކިއާއަށް ގިފްޓަކަށް ދޭންވެގެން….އަމް މިއަދަކީ ކިއާގެ އުފަންދުވަހޭ” އަލޫކް ގަތް ލަދުން އަވަސް އަވަހަށް ވާހަކައެއް ހަދާލިއެވެ. ޔުއާންއަށް އެވަގުތު ގަބޫލުނުކުރެވިފައި އަލޫކްއަށް ބަލާލެވުނެވެ.އޭގެ ދެވަނަ ސިކުންތުގައި އޭނަގެ ތުންފަތްމައްޗަށް ހިނިތުންވުމެއް...\nކޮޓަރިއަށް ވަން ކިއާރާގެ ލޮލުން ފެންނަމުން ދިޔައީ ރުޅިވެރިކަމެވެ.ޔުއާން އެހެން މީހެއްގެ ހައްގަކަށް ވާތަން ބަލަން އޭނައެއް ނުހުންނާނެއެވެ.ޔުއާން ކޮންމެ ގޮތަކުން ވެސް ވާނީ ހަމައެކަނި އޭނަގެ މީހަކަށެވެ. އޭގެ އަނެއް ދުވަހެވެ.ހެނދުނު...\nއައިހަމް – ފައިނަލް ޓްރެއިލަރ\nby ShaYan YoOsuf\n ދެލޯބިވެރިއެއްގެ ދިގު އިންތިޒާރު ނިމުމަކަށް ގެންނާނީ ކައިވެންޏެވެ. ގިނަ މީހުންނަށް މިނަސީބު ލިބުނެއްކަމަކު މިނަސީބުން މަޙުރޫމްވި ދެލޯބިވެރިއެއްގެ ވާހަކަ މިފަހަރު ލިޔެލާނަމެވެ. ޝީނާ އަކީ އައިހަމްގެ...\nby dhiraa wish\nނައިނާ އެނބުރި ބަލާލީ އެންމެ ރީތި ހިނިތުންވުމާއިއެކުގައެވެ. އޭރު ހައިޒަލްގެ ނަޒަރު ނައިނާއާއި އަމާޒުވެފައިވީގޮތުން ނައިނާ ފިނިވާގޮތްވިއެވެ. އެހެންދުވަސްތަކާއި ހިލާފަށް އެ މޫނަށް ބަލަހައްޓައިގެން ހުރެވުނީ ތަފާތު ނަޒަރަކުންނެވެ. ހައިޒަލްގެ ލޮލުން މިއަދު...\nby Girl 123\nސިއްރަކީ ކޮބާ…؟ އެއީ މީހަކަށް އެނގި ދާނެތީ ސިއްރު ކުރެވިފައި ވާ ވާހަކައެއް ނުވަތަ ކަމެއް…….. ********** އީމާ އަކީ ޒުބާގެ ހުރި ހަމަ އެކަނި އަންހެން ދަރިއެވެ.އެހެން ކަމުން އޭނާ ބަލާ...\nސަލާމް.އަޅުގަނޑު ވަރަށް ހިތާމަ އާއެކު ދަންނަވާލަމެވެ. މި ދުވަސްކޮޅުގެ ގޮތުން އުޅެން ޖެހުނުލެއް ބިޒީ ކަމުން ޕާސްވޯރޑް ވަނީ ހަނދާން ނެތިފައެވެ.ނަމަވެސް މި ނަމުގައި އަޅުގަނޑުގެ ވާހަކަ ތިކުބޭފުޅުނަށް ވާހަކަ ގެނެސްދޭނަމެވެ. މި...\nޝާޔަންގެ ލޮލުން ކަރުނަ އަންނަންފެށީ އެއްވެސް އިހްތިޔާރަކާނުލައެވެ. ދާދި ދެންމެ ޝާޔަންގެ މަންމަ އާއި ބައްޕަ ދެއްކި ހުރިހާ ވާހަކަ އެއްވެސް ޝާޔަންއަށް އަޑުއިވުނެވެ. ޝާޔަން އެންމެބޮޑަށް ދެރަވަނީ މަންމަ އާއި ބައްޕަ...\nމިވާވަރު އަންގާހިތްވޭ 4\nއަލޫކް ގެ އަތުގައި ހިފައިގެން ހުރި ކިއާރާ ފެނި ސަނާ ގެ ހިތުގައި ރިއްސާލިއެވެ.ކިއާރާ އެހުރި މަގާމުގައި އޭނަ އަށް ހުރެވޭނެނަމައޭ ހިތަށް އެރިއެވެ. “ހާއި މީޓް މައި ގާލް ކިއާރާ”އަލޫކް އެހެން...\nޒަވާ – 2\n“ހުޒާމް އަށް ޖަޒްވާ ކަމުދޭތަ؟” މާޒިން އަހަންނާ ކޮއްލި ސުވާލުން އަހަރެން ކޮންމެސް ވަރަކަށް ސިހުނެވެ. “އާނ.. އަހަންނަށް ޖަޒްވާ ވަރަށް ކަމުގޮސްސި. މާޒިން އަހަންނަށް ޖަޒްވާ ކިޔާދީބަލަ” އަހަރެން ޖަޒްވާޔާ ބެހޭ ގޮތުން އޮޅުންފިލުވަން ބޭނުންވިއެވެ....\nހިތާމަ / އުފެއްދުންތެރި ލިޔުން\nމި ވާހަކަ އަކީ ދުރުވާނެބާ މި ވާހަކަ ނިމުމަށް ފަހު އެސްފިޔަ އަށް ދެން އަންނަ ވާހަކަ އެވެ . މި ވާހަކަ އަކީ ވެސް ހިތާމަ ވެރި ވާހަކަ އަކަށް ވާނެއެވެ...\nއަނޫޝީ – އައްޒަ ވިކާލް – ޖުމައްޔިލް މީރާ – ނުޒުހަތު ޝަަމަން – ދޮންއައްޔަ ޝާފިޔާ – ޝަކީލާ ނާފިޒާ – އައިންތު އާސިފް – ރޯނު ހަސަން އަސްމާ – އާރިފާ ޝާމާ – ރިޝްމީ ” އަނޫ! އަވަސްކުރޭ… ޗެކިން ނިމެން ބައިގަޑިއިރަށްވީ…...\nPage 12 of 564« First«...1011121314...203040...»Last »


Barca Ge Raees Akah Anekkaves Laporta inthihaabu Vejje - Vaguthu\nރާއްޖޭގެ ހާލަތު ރަނގަޅު، އިންޑިއާ ކޮންޓްރޯލުން ނައްޓާލާފައި! -2ގަޑިއިރު ކުރިން\nބާސާގެ ރައީސަކަށް އަނެއްކާވެސް ލަޕޯޓާ އިންތިހާބުވެއްޖެ\nބާސާގެ އާ ރައީސް ލަޕޯޓާ\nސްޕެއިނުގެ ބާސެލޯނާގެ ރައީސަކަށް ބޮޑު ތަފާތަކުން ކުރިހޯދައިގެން މީގެކުރިން އެ މަޤާމުގައި ހުރި ޖޮއާން ލަޕޯޓާ އިންތިހާބުވެއްޖެ އެވެ.\nލަޕޯޓާ ވަނީ 2010-2003 ގެ ނިޔަލަށް ބާސެލޯނާގެ ރައީސްކަން މީގެކުރިން އަދާކުރައްވާފައެވެ. ކުލަބުގެ ރައީސްގެ މަޤާމަށް ލަޕޯޓާ ހޮވިވަޑައިގަތީ ޖުމްލަ 30،184 ވޯޓާއެކު އެވެ.\nދެވަނައިގައި ހިމެނުނީ އެންމެ ބޮޑު ކެމްޕޭނެއް ކުރި ވިކްޓަ ފޮންޓް އެވެ. އޭނާއަށް ލިބުނީ ޖުމްލަ 16،679 ވޯޓެވެ. އަދި ތިންވަނައިގައި ހިމެނުނު ފްރޭޒާ އަށް ލިބުނީ 4769 ވޯޓެވެ.\nބާސެލޯނާގެ އެންމެ ކާމިޔާބު އަހަރުތަކުގެ ތެރޭގައި އެ ކުލަބުގެ ރައީސްކަމުގައި ހުރި ލަޕޯޓާގެ ދައުރުގައި މީގެކުރިން ބާސާ ވަނީ ގިނަ ކާމިޔާބީތަކެއް ހޯދާފައެވެ. އެގޮތުން ދެ ފަހަރު ޗެމްޕިއަންސް ލީގު، ހަތަރު ސްޕެނިޝް ލީގު، ސްޕެނިޝް ކަޕަކާއި ކުލަބް ވޯލްޑްކަޕް ދެ ތައްޓެއް އޭޏާގެ ދައުރުގައު އުފުލާލިއެވެ. ލަޕޯޓާގެ ދައުރުގައި އެންމެ މަގުބޫލުވި ދެ ކޯޗުންނަކީ ޕެޕް ގާޑިއޯލާ އައި ފްރޭންކް ރައިކާޑް އެވެ.\nހޮވުމަށްފަހު ލަޕޯޓާ އެންމެ ބޮޑު އިސްކަމެއް ދޭނީ ކުލަބުގެ މާލީ ހާލަތު ހަމަޔަކަށް އެޅުވުމެވެ. ބާޓެމޮއުގެ ދައުރުގައި ކުލަބުގެ ދަރަނި ބޮޑުތަނުން އިތުރުވެފައިވާއިރު ގިނަބައެއްގެ ފާޑުކިޔުންތަކެއް އޭނާއަށް އަމާޒުވެފައިވެއެވެ.\nމީގެއިތުރުން މެސީގެ ކުރިމަގާއި ގުޅޭގޮތުންވެސް ލަޕޯޓާ ވާހަކަދައްކާފައިވެއެވެ. އޭނާގެ އެންމެ ބޮޑު އުއްމީދަކީ އާ އެއްބަސްވުމުގައި މެސީ ސޮއިކުރާނެ ކަމަށެވެ. ބެލެވޭ ގޮތުގައި ކުރިޔަށްއޮތް ދުވަސްތަކުގެ ތެރޭގައި އާ އެއްބަސްވުމެއްގައި މެސީ ސޮއިކުރާނެއެވެ. އަދި މެސީއަކީ ކުލަބަށް ބޭނުންވާ ކުޅުންތެރިއެއް ކަމަށާއި ކުލަބުގެ މާލީ ހާލަތު ރަނގަޅުކުރުމަށް އާ އެއްބަސްވުމެއްގައި މެސީ ސޮއިކުރުން މުހިއްމު ކަމަށްވެސް ލަޕޯޓާ ވިދާޅުވިއެވެ.\nއެލް ކްުލަސިކޯގައި ބާސާ ފަހަތަށް ޖައްސާލާ ރެއާލް އެއްވަނައަށް\nފަހުވަގުތު ޑެމްބެލޭ ޖެހި ލަނޑުން ބާސާއަށް މޮޅެއް\nބާސާއަށް ކާމިޔާބުކޮށްދިން ފުރަތަމަ ލަނޑާއެކު މޮރީބާ އުފަލުން ފޮޅިފައި


Mingandah Nufethey Ulhandhuthakah Hulhule Ah Nudheveyne: Fuluhun - Vaguthu\nކޮވިޑް-19 އިން ރައްކާތެރިވުމުގެ ގޮތުން އަޅާފައިވާ ސަލާމަތީ ފިޔަވަޅުތަކާ އެއްގޮތަށް އަމަލުކުރަމުން ނުދާ ޓެކްސީތަކަށް ހުޅުލެ އަށް ނުވަދެވޭނެ ކަމަށް ފުލުުހުން ވިދާޅުވެއްޖެއެވެ.\nރާއްޖޭގައި ކޮވިޑް-19 ގެ ހާލަތު ގޯސްވެ ވޭދަނަތައް ވަނީ އިންތިހާ އަށް އިތުރުވެފައެވެ. އެހެންކަމުން ރައްކާތެރިކަމުގެ ފިޔަވަޅެއްގެ ގޮތުން، އެއާޕޯޓަށް ދާ ޓެކްސީތަކާއި އެހެނިހެން އުޅަނދުތަކަކީ އެޗްޕީއޭގެ މިންގަނޑުތަކާ އެއްގޮތަށް ރައްކާތެރިކަމުގެ ފިޔަވަޅު އަޅާފައިވޭތޯ ބެލުމަށް ފުލުހުން ދަނީ ހަރަކާތްތެރިވަމުންނެވެ.\nއެޗްޕީއޭގެ ގައިޑްލައިންގައި ބުނެފައި ވަނީ ޓެކްސީތަކުގައި ޑްރައިވަރު ހުންނަޝީޓާ ފަސިންޖަރުން ތިބޭ ސީޓާ ދެމެދު ޕާޓިޝަނެއް ދަމަންވާނެ ކަމަށެވެ. އަދި ޑްރައިވަރުންނާއި ފަސިންޖަރުން ވެސް ތިބެންވާނީ މާސްކު އަޅައިގެން ކަމަށް އެ ގައިޑްލައިންގައި ވަނީ ބުނެފައެވެ. ހަމައެހެންމެ ދަތުރުކުރާ އިރު ޓެކްސީގެ ފަހަތުގެ ކުޑަދޮރުތައް ހުންނަން ވާނީ ބިއްލޫރިގަނޑު ތިރިކޮށްފައި ކަމަށް ވެސް އެ ގައިޑްލައިންގައިވެއެވެ.\nހުޅުލެއަށް ދިއުމަށް ހުއްދަދެވޭނީ މިންގަނޑަށް ފެތޭ އުޅަނދުތަކަށް އެކަނި ކަމަށާއި މާލެއާއި ހުޅުމާލޭގައި ދުއްވާ ޓެކްސީ އާއި އުޅަނދުތައް ހުރީ އެ މިންގަނޑުތަކަށް ފެތޭގޮތަށްތޯ ބެލުމަށް ޗެކް ކުރަމުންދާނެ ކަމަށް ވެސް ފުލުހުން ވިދާޅުވިއެވެ. މީގެ އިތުރުން މާސްކް އެޅުމާއި ގައިދުރުކަމަށް ސަމާލުކަން ދިނުމަށް ވެސް ފުލުހުން އިލްތިމާސްކުރެއްވިއެވެ.\nއޭޕްރީލް 28, 2021 11:02\nކޮން ދިރާސާ އަކުންތަ ފެނުނީ ޓެކްސީ މީ އެންމެ ކޮވިޑް ފަތުރާ ވަޞީލަތްކަމަށް. ބަސްވެސް ޖެހޭނެ ޗެކުކުރަން އެވަސީލަތްހުރިތޯ\nއޭޕްރީލް 28, 2021 11:55\nމިންގަނޑަށް ނުފެތެންޔާ އެއްވެސް ތަނަކަށް ދެވިގެން ނުވާނެ،ވަކި ހުޅުލެ ހުޅުމާލެ އެކަންޔެއްނޫން،\nއޭޕްރީލް 28, 2021 13:20\nބޮޑު ޖޯކެއް . ބަސްތައް އެދަނީ ފުރެބާރުވެގެން\nއޭޕްރީލް 28, 2021 23:38\nމާ ލަސްވެސް ވެއްޖެ ތިކަން ކުރަން


Anna Hafthaa Hoama Dhuvahun Feshigen TV Medhuverikoh Kiyavaidheyn Fashanee - Vaguthu\n1 މަސް ކުރިން ( މެއި 19, 2020 )\nކޮވިޑް-19 ގެ ސަބަބުން ސްކޫލްތައް ބަންދު ކޮށްފައިވާތީ، އަންނަ ހަފްތާގައި ޕަބްލިކް ސާވިސް މީޑިއާ (ޕީއެސްއެމް) މެދުވެރިކޮށް ޓެލި ކިލާސްތައް ފަށާނެ ކަމަށް އެޑިއުކޭޝަން މިނިސްޓްރީން ވިދާޅުވެއްޖެއެވެ.\nއެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރު މުހައްމަދު އިހުސާން "ވަގުތު" އަށް ވިދާޅުވީ، މީގެ ކުރިންވެސް ކޮވިޑް-19 އާއި ގުޅިގެން އެކި ޗެނަލް މެދުވެރިކޮށް ފިލާވަޅުތައް ނަގަމުން ގެންގޮސްފައިވާ ކަމަށެވެ. އެހެން ނަމަވެސް މާލެއިން ފެނުމާއި ގުޅިގެން ޓެލި ކްލާސްތައް ވަގުތީ ގޮތުން މެދުކަނޑާލެވިފައިވާ ކަމަށެވެ.\nޓެލި ކިލާސްތައް ޕީއެސްއެމް މެދުވެރިކޮށް ފަށާނެ ޗެނަލެއް ވަރަށް އަވަހަށް އިއުލާނު ކުރާނެ ކަމަށް އިހުސާނު ވިދާޅުވިއެވެ.\nފައުންޑޭޝަނުން ފެށިގެން ގްރޭޑު 12ގެ ދަރިވަރުންނަށް އަންނަ ހޯމަ ދުވަހު ޓެލިކިލާސް މެދުވެރިކޮށް ކިޔަވައިދޭން ފަށާނެ ކަމަށާއި މިފަހަރު ރާއްޖެގެ އެކި ހިސާބުތަކުގައި ތިއްބަވާ ޓީޗަރުން ޕްރޮގްރާމް ގައި ބައިވެރިވާނެ ކަމަށް އިހުސާން ވިދާޅުވިއެވެ.\n"ފައުންޑޭޝަން ކުދިންނަށް ކުރިއަށް ގެންދާނީ އެނިމޭޝަން ކަހަލަ ޕްރޮގްރާމްތައް. މިފަހަރު އެކި ހިސާބުތަކުން ޓީޗަރުން ކްލާސްތައް ނަގައިދިނުމަށް ބައިވެރިވާނެ" އިހުސާނު ވިދާޅުވިއެވެ.\nއިހުސާނު ވިދާޅުވީ، ކިޔަވައިދޭ ޓީޗަރުން ފިލާވަޅުތައް ތައްޔާރުކުރުމަށް ފަހު އެޑިއުކޭޝަން މިނިސްޓްރީއަށް ފޮނުވުމުން މިނިސްޓްރީގެ ޓީމާއި ޕީއެސްއެމް ގުޅިގެން އެ ފިލާވަޅުތައް ޓީވީން ދައްކާނެ ކަމަށެވެ.\nއިހުސާން އިތުރަށް ވިދާޅުވީ، ޓެލިކިލާހުގެ ފިލާވަޅެއް ނުބެލި ދިޔަޔަސް، އެޑިއުކޭޝަން މިނިސްޓްރީން ތައްޔާރުކޮށްފައިވާ ފިލާ ޕޯޓަލް މެދުވެރިކޮށް އެ އެޕިސޯޑެއް ފަހުން ބަލައިލެވޭނެ ކަމަށެވެ.\nމެއި 19, 2020 22:28\nއަހަރުންގޭގަ ޓީވީ އެއް ނުހުރޭ. ފުރަތަމަ ޓީވީ އެއްދީ\nމެއި 19, 2020 23:39\nތީވީއެއްނެތް ގެއެއް ދިވެހިރާއްޖެއަކު މިހާރަކު ނުހުންނާނެ. ޓީވީ އެއްނެތް. =/25000 ގެ ސޮމާޓް ފޯނަކާ ހައިސްޕީޑު އިންޓަނެތު އެބަހުއްޓެއް ނޫންތޯ؟ ދޮގުނުހަދާ.\nމެއި 19, 2020 22:48\nއަންނަ ހަފްތާގެ ހޯމަދުވަހު ކިޔެވުން ފަށަނީ އެކަމަކު ވަކިޗެނަލެއް އަދިހަމަނުޖެހޭ މީކޮންވާހަކައެއްބާ ކުރިޔައް އޮތީ ޢީދުބަންދު\nމެއި 19, 2020 23:16\nކިޔަވައިދޭން ތިހިރީ ފެށިފަ؟3މަސް ފާއިތުވެގެން ދިޔައީ. މާވެވަށް ވެއްޓުނު ގެރިއެކޭ ތަފާތަކީ ކޮބާ. "އޮންލައިން ތޯ، ޓީވީ ތޯ، ވައިބަރގަތޯ" ސައްލާގަ ގޮސް އަލުން ހުޅުވާ ހިސާބަށް ދަނީ. ޓީޗަރުނަށް އޮންލައިން ކޮށް ކިޔަވައިދޭން އެނގިގެންތާ ކިޔަވައި ދެވޭނި. އެމީހުންނަކަށް ނޭގެޔޭ. އަދި ކިރިޔާ ދެހަފްތާ މިވީ ކިރިޔަ ކިރިޔާ ފިލާވަޅެއް ދެވޭތާ. އޭގެ ކުރީގެ ހުރިހާ ދުވަހެއް ދިޔައީ ތޮޅިއަށް.\nމެއި 19, 2020 23:19\nތީ ގެންލުބޭ ފައިދާއެއް ހަރާން، ކޮންމެ ކަމެއްވެސް ތި ކުރަނީ ކަންދާ އުސޫލުން. މާޗް މަހުން ވެށިގެން އެޕްރީލް 15 ޔައް ކިތައް ކްލާސް ކިތަން ދުވަހު ގެންދެވުނުބާ! އެފަހަރު ވެސް ފުރަބަނދު އޮވާލަން އުޅޭހެން ހީވީމަ މިނިސްޓަރާ ދެތިން ރ\nމެއި 19, 2020 23:42\nކުރިންވެސް ފުރަބަނދު އޮވާލަން އުޅޭހެން ހީވީމަ މިނިސްޓަރާ ދެތިން ރީނދޫ ޓީޗަރުން ޓީވީ ތަކައް އަރާ ވަރައް ޓެލި ކްލާސް ވެގެން އުޅުނު، އޮމޯ ބޮއްކ ކެއްހެން ދެދުވަހެއްގެ ތެރޭ ހިނދިއްޖެ. ދެން އަޑު އިވުނީ އިންޓަރނެޓޭ ކޮންމެ ކުއްޖަ ކައް ޑޮނގުލް އެކ ކޭ މާލެ ފުރަބަންދޭ ކިޔާފަ ހޮރައްވަންތަން. ޓިޗަރު ގޭގަ އިނދެ ޓީވީ ޗެނަލަކައް ފިލާވަޅެއް ރެ ކޯޑު ކޮއްފަ ނުފޮނުވެންޔާ ؟ދެން އިސް ކަނދަރު ސް ކޫލްގަ އެހަދާހެން، ޓީޗަރު ގޭގަ އިނދެފަ ވައިބަރ އެ ކުރަނީ މިއަދުގެ މަސައް ކަތަ ކީ މިވެނި ޓެ ކްސްފޮތެއްގެ މިވެނި ޕޭޖުން މިވެނި ޕޭޖަ ކައް ކިޔާފަ އޭގަ ދީފަހުރި ސުވާލު ތަ ކުގެ ޖަވާބު މިއަދުގެ މިވެނި ގަޑިއެއް ކުރިން ޓީޗަރައް ފޮނުވާ. ދެން މައިންބަފައިން ދަރި ގުދައް ބާއްވައިގެން ވެސް އެނގުނުގޮތަކައް އެހަދާފަ ޓީޗަރައް ނުފޮނުވިގެން ތެޅި ފޮޅެންވީ. ޖެހިގެން އަންނަ ދުވަހު ޓީޗަރު ވައިބަރ ގްރޫޕްގަ ޖަހާނެ، ކޯބާ ހުރިހާ ކުދިން ކިހިނެއްތަ، މިސް ވަރައް ކުދިންގެ މަތިން މިސްވޭ އިންގޭ! ރޯނު އެދުރު ވެގެން އުޅު މޮޅު ސަރު ކާރައް ކަމެއް ނުވާއިރު، މިވަރުވެސް ރަނގަޅު.\nމެއި 20, 2020 00:52\nމިގެ އަކު ޓީވީއެއް ނުހުރެ


ނައިފަރުގައި ގާއިމްކުރި ބެޑްމިންޓަން ކޯޓުތަކުގެ މަސައްކަތް ނިންމާލައިފި\nDecember 31, 2020 21:39:22\nޅ. ނައިފަރުގައި ގާއިމްކުރި ބެޑްމިންޓަން ކޯޓުތަކުގެ މަސައްކަތް ނިންމާލައިފިއެވެ.\nމިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓާއި ބެޑްމިންޓަން އެސޯސިއޭޝަން އޮފް މޯލްޑިވްސް ގުޅިގެން ވަނީ ނައިފަރުގައި ތިން ބެޑްމިންޓަން ކޯޓު ގާއިމްކޮށްފައެވެ. މި ކޯޓުތައް ގާއިމްކޮށްފައިވަނީ ނައިފަރު ކައުންސިލްގެ ފަރާތުން ހަދާފައިވާ އެކުވެނި އިމާރާތުގައެވެ.\nމި ކޯޓުތައް ނިމިގެންދިޔުމާއެކު ޔޫތު މިނިސްޓަރ އަހްމަދު މަހްލޫފް ވަނީ ބެޑްމިންޓަން އެސޯސިއޭޝަނާއި އެ އެސޯސިއޭޝަންގެ ރައީސް މޫސާ ނާޝިދު މި މަސައްކަތް ކުރުމަށް ދެއްވި އެއްބާރުލުމަށް ޝުކުރު އަދާކޮށްފައެވެ.\nނައިފަރުގެ ކޯޓުތައް ނިމިގެންދިޔުމާއި ގުޅިގެން ބެޑްމިންޓަން އެސޯސިއޭޝަންގެ ރައީސް މޫސާ ވަނީ ލާމަރުކަރުކޮށް ކުޅިވަރު ކުޅެވޭނެ ހަރުދަނާ ނިޒާމެއް ގާއިމްކުރެއްވުމަށް މިނިސްޓަރ މަހްލޫފް އިސްނަންގަވައިގެން ޔޫތު މިނިސްޓްރީގެ ފަރާތުން ކުރަމުންދާ މަސައްކަތްތަކަށް ޝުކުރު ދަންނަވާފައެވެ. ހަމައެހެންމެ މިއީ ދުރު ރާސްތާގައި ބެޑްމިންޓަން ފެޑެރޭޝަންއެއް ގާއިމްކުރުމަށް މަގުފަހިވެގެންދާނެ ކަމެއް ކަމަށް ވެސް ނާޝިދު ވިދާޅުވިއެވެ.\nނައިފަރުގެ އިތުރުން ފ. ދަރަނބޫދޫގެ އިންޑޯ ހޯލްގައި2ކޯޓު އެޅުމާއި އަދި ބ. މާޅޮހުގައި އެއް ކޯޓު އެޅުމުގެ މަސައްކަތް މިހާރު އަންނަނީ ކުރަމުންނެވެ. މި ކޯޓުތައް އެޅުމަށް ބޭނުންވާ ސާމާނު ރާއްޖެ ގެނެސް ރަށްރަށަށް ފޮނުވަން ފަށާފައިވަނީ މި ޑިސެމްބަރު މަހުގެ 24 ވަނަ ދުވަހުއެވެ.\nކްލަބް ވޯލްޑް ކަޕްއިން އޯކްލަންޑް ސިޓީ ވަކިވެއްޖެ\nމަރުގެ މައްސަލައަކާ ގުޅިގެން ބިދޭސީއަކު ހޯދަނީ\nކައުންސިލް އިންތިހާބަށް ފުލުހުން ކުރިޔަށް ގެންދާ އޮޕަރޭޝަންގެ ކޮމާންޑަރުން ކަނޑައަޅައިފި\nއާސެނަލް ދޫކޮށް އޮޒިލް ފެނަބާޗޭއަށް\nއެކައުންޓިންގ ކިޔަވާ ދަރިވަރުންނަށް ހުރި ފުރުސަތުތަކާއި ގުޅޭގޮތުން މަޝްވަރާކޮށްފި